text:
Wednesday, 9 August 2006
An American Haunting
作為一齣笑片, 呢齣電影可謂十分之成功. 成功之處在於佢o既幽默感係位於深層, 唔係話人人都 feel 到, 唔會好似周星星呀, 占基利呀o個 d 咁流於表面. 而且好似"Scary Movie"咁, 佢連個戲名都玩埋, 真係唔到你唔服.
以下我就將成個故事講晒出o黎, 反正呢齣戲睇o黎都係浪費時間, 所以大家都唔使怕 spoilers. 故事話係 "based on true story", 係美國歷史上唯一一宗政府認話係鬼殺人o既奇案, 係呢齣戲o既宣傳 tag line, 好多人都聽過呢單o野, 所以中文名亦譯得好: "鬼殺人". 套戲就講好耐好耐之前o既美國, 有個家庭, 有老豆阿媽加個十零歲都幾靚o既女. 有一晚開始, 個女睏覺o個時開始有 d 無形o既鬼搞佢, 晚晚如是. 開始就搖下佢張床, 後來就將佢o係地下度拖o黎拖去, 又下下到肉咁炳佢, 一巴巴星到佢豬頭咁. 佢父母都知道, 不過都冇辦法, 阻止唔到, 叫埋 d 神父教師之類o黎都冇辦法, 猛到飛起.
到戲o既最後, 觀眾先知點解隻鬼要搞個女仔. 係因為個女仔原來一向都俾佢自己老豆搞, 後來佢頂唔順, 唔知點樣搞到可以靈魂分身出o左o黎, 晚晚打自己, 等其他人會留意到佢老豆o既惡行. 最後個阿媽知道o左呢單o野, 就用毒藥毒瓜o左個老豆, 個女仔亦變返正常, 再冇"俾鬼上身"云云...
唔係講笑, 呢齣o野真係好搞笑. 個女仔俾老豆強姦, 個鬼魂o既幫手方法竟然唔係去教訓個獸父, 而係去嚴重虐打個受害人, 打到有人去留意原來佢俾人姦過為止. 不過唔怪得佢, 話晒隻鬼得o個十零歲, 腦筍都未生埋, 當然只會諗得出 d 屎橋, 可謂合情合理, 又可搏得觀眾一笑, 何樂而不為? 最抵死係佢由戲內玩到戲外, 連個名同宣傳都玩埋. 中文名叫"鬼殺人", o係北美o既宣傳就不斷強調呢個故事係美國史上唯一一宗官方認可o既鬼殺人事件, 但係套戲去到最後就話俾你聽, 其實唔係鬼殺人, 而係個阿媽殺o左個老豆, 係人殺人 je. 嘩, 扭橋扭到咁, 真係 Sixth Sense 都要行埋一邊. Sixth Sense 就由套戲一開始o個度玩 d 觀眾, American Haunting 就由 d trailer 呀, 中文戲名呀, poster 呀開始玩 d 觀眾, 真係俾佢吹脹.
總結: 此乃奇片一齣, 成就非凡, 可謂濁世清流, 荷里活中出淤泥而不污之作.
Posted by Howtindog at 11:07
Labels: 電影
0 comments:
Subscribe to: Post Comments (Atom)


c: text/html

text:
「新年」
話咁快又一年,不過真係好想雞年快啲過,因為今年真係諸事不順.今年其實真係好大獲,因為之前去咗旅行,返到嚟又忙過不停,所以搞到無乜時間去準備新年嘢.想去買年花,但係睇極都睇唔啱,所以最終都係無買到任何年花.就連每年都會整嘅年糕都未得閒整,都係今日先知買齊所需要嘅材料,所以今晚應該又係要搞到好夜先至有得瞓覺.
「團年」
年三十晚通常大家都會早啲返屋企團年,而每年都係咁,想早啲收爐都唔得.而今年嘅情況比往年好少少,雖然都係有好多嘢做,但係最起碼知道放完假之後會更加忙.當然忙係一件好事啦,因為開年開得好真係好緊要!團年最緊要就當然係一家人齊齊整整,開開心心啦.過埋今日就係狗年,希望新嘅一年有個新嘅開始,最緊要都係平平安安,健健康康.
「花市」
好多人食完團年飯都會去行下花市,不過人越大就越怕人多嘅地方.所以近年都好少去湊熱鬧,因為最終都會頂唔順,行兩行就會想走.更何況通常去到花市都只係人逼人,完全無辦法睇到嘢.雖然有時真係想去湊熱鬧,但係每年都要提醒自己唔好去,因為每年嘅結果都係一樣.今年都係乖乖咁留係屋企執屋同蒸糕啦!希望今年可以早啲瞓,事關新年真係忙過返工!
Also published on Medium.

robotstxt: allowed

filter: keep


text:
10葡萄牙海边
库存图片
295 结果
10葡萄牙海边 Carvoeiro,葡萄牙- 2017年10月20日:Carvoeiro海滩在Octo Carvoeiro,葡萄牙- 2017年10月20日:Carvoeiro海滩在Octo Carvoeiro,葡萄牙- 2016年12月10日, :旅游旅行的两条木传统五颜六色的美丽的木小船向海陷下 Carvoeiro,葡萄牙- 2016年12月10日, :旅游旅行的两条木传统五颜六色的美丽的木小船向海陷下 Nazare,葡萄牙海岸 Nazare,葡萄牙海岸 落寞海滩在葡萄牙的Nazare Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸 Nazare,葡萄牙海岸


text:
維也納 必去景點及多瑙島地鐵站附近酒店推介
多瑙島地鐵站附近酒店預訂
累積 10 晚,送 1 晚
仲可享精選酒店神秘優惠價
維也納必去推介 - 多瑙島地鐵站
想去 維也納 自由行?等 Hotels.com 帶你玩盡 維也納多瑙島地鐵站 啦!留意我地文章,話你知去維也納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋維也納多瑙島地鐵站 附近有咩酒店,等你更加容易計劃行程,慳返酒店來回景點嘅時間.
維也納多瑙島地鐵站 自由行
去得維也納多瑙島地鐵站 自由行最緊要一定係揀啱日子去.一啲熱門景點例如,維也納 嘅 多瑙島地鐵站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
維也納多瑙島地鐵站 交通
想去多瑙島地鐵站 暢順無阻濟,最好就係出發前,睇清楚維也納多瑙島地鐵站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
維也納多瑙島地鐵站 必食必買攻略
維也納多瑙島地鐵站一直都係旅遊熱門地點,去到維也納多瑙島地鐵站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
號稱全球最靚仔意大利數學教授Pietro Boselli嚟香港已經夠正,鬼佬+靚仔+大隻真係冇得輸,未出發已經搞到香港濕哂(貴人出門招風雨啫),加上放風話要約會麥明詩,好期待會有咩火花!結果只係同場出席左一場活動玩下咖啡豆,online方面冇咩搞作真係有點雷聲大雨點小嘅感覺.
隔咗幾日見到大家樂終於出咗條片喇,愈睇愈唔對路,我引述一下網民留言:
「完全唔知你地想表達咩?!你地請個靚仔教授返黎,但拍埋D咁嘅idea...好失望!有頭威無尾陣~好騎呢」
「up緊乜啊個廣告...」
「個廣告九唔搭八 ,都唔知佢做乜 , 嘥咗教授.」
講真真係好欣賞佢哋搵到個咁有gimmick嘅人,仲要意大利專程嚟香港,結果睇到個咁嘅廣告真係心諗:「做乜…」.唔係想批評或者恥笑,而係真係好唔抵呀,果種捉到鹿唔識脫角,「比我做一定會…」嘅諗法好強烈.
其實你有個咁嘅人,只要同麥明詩(或者Lilian Kan)拍條mv咁嘅片已經男女通殺j死人(教授正到男人都想睇,利申:直),希望教授唔好比香港人嘅創意嚇親啦……
咁啱又喺fb見到個廣告主角係「美富紋身」嘅Cash,之前Cash幫Cool拍嘅廣告好有型,而且佢本身個形象好出易認,但係今次同OVERLAB嘅合作就好似出出地事……人係無問題架,衫都係無問題架,但係拼埋一齊就有啲衝突咁囉,唔通而家連襯衫都要「比啲掙扎我」?喺細公司做嘢成日會覺得公司資源唔夠,乜都有限制;但去到大公司,有budget搵到適當嘅人,原來都好睇你識唔識用.
同時期仲有雀巢x黎明x100毛嘅咖啡廣告vol2,其實咁嘅陣容已經唔需要睇片嘅內容,迅即200萬views落袋先.而且以黎明同100毛嘅號召力,聽講product都賣斷市,成效無可挑剔.不過以同樣做網嘅人角度睇,其實有少少失望,網上都有討論話片帶唔出product特點,純粹賣人氣,唔算好廣告,而我從條橋去睇,都覺得一切都太過意料之內,無咗上集果種「咁都得」嘅感覺,但係我都好欣賞當中一啲細節位,年青版黎明條頸巾嗰啲都做到足,睇得出係心機之作,不過事實係珠玉在前,而且有幾何續集會打嬴第一集架,希望唔好有第三集,留個美好經典回憶啦!


text:
最近,嘉頓山成為港人最愛既攝影熱點,吸引好多年輕人去打卡留影.
由港鐵深水埗站D2出口出發,沿桂林街行10分鐘就會到達美荷樓.美荷樓後面有條晨運徑走,通往嘉頓山.行大10分鐘樓梯之後,就去到景色最壯觀既平台!呢度無任何欄杆阻擋視線,可以話係一望無際(當然都要小心呀!)呢度可以俯視深水埗和石硤尾區既唐樓,遠眺獅子山和昂船洲大橋.
嘉頓山高90米,原本叫喃嘸山.傳說喃嘸山呢個名同李鄭屋漢墓有關.至於嘉頓山就係深水埗居民既俗稱,因為山丘好近深水埗既地標——嘉頓麵包廠. 原來當啟德機場仲運作緊既時候,嘉頓山上面有飛機訊號燈塔.1998年後,訊號塔隨住啟德機場關閉而拆走.從此之後,嘉頓山變成深水埗居民既晨運徑,特別受長者歡迎.
相信大家都聽過康文署禁止大眾係公園進行唔同活動,你屋企樓下個公園,大部分都會豎起個告示牌,指明唔可以公園內放狗,玩滑板等等.(正如之前球場唔俾進行其他球類活動~) 原因係呢啲公園受政府規管;政府可能為左方便管理,減低特發事故發生嘅風險,往往犧牲左市民使用公共空間嘅權利同埋便利.如果想擺脫呢啲限制,就要靠大家開拓非主流非正式公共空間喇!之前西環貨物裝卸區嘅天空之鏡就係一個好例子,雖然朝早係繁忙嘅運輸重地,但傍晚就搖身一變,成為散步拍拖勝地;可惜政府因為安全理由要加設圍欄,呢個空間就失去左自由.
深水埗嘉頓山睇風景嘅地方同天空之鏡一樣,冇康文署嘅配套,冇遊客設施,冇扶手,冇欄杆;但正正就係因為咁,我地先至可以好無拘無束咁遊玩,好自由地演譯呢個真真正正屬於所有人嘅公共空間.可以讓大家留下美好回憶嘅地方唔一能要有完善嘅配套,反而自己主動去探索,發揮創意去利用一啲非正式化嘅公共空間,遊程一定會比去傳統嘅景點難忘同更有得着.只要我地每個人都自律,尊重當地現有環境同注意安全,邊度都可以係旅遊景點啦!
想知多啲關於香港公共空間,可以瀏覽 拓展公共空間 Hong Kong Public Space Initiative 專頁!
港鐵深水埗站D2出口步行10分鐘到美荷樓,沿晨運徑樓梯上約10分鐘


text:
枚方 必去景點及枚方公園附近酒店推介
枚方公園附近酒店預訂
累積 10 晚,送 1 晚
仲可享精選酒店神秘優惠價
枚方必去推介 - 枚方公園
想去 枚方 自由行?等 Hotels.com 帶你玩盡 枚方枚方公園 啦!留意我地文章,話你知去枚方 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋枚方枚方公園 附近有咩酒店,等你更加容易計劃行程,慳返酒店來回景點嘅時間.
枚方枚方公園 自由行
去得枚方枚方公園 自由行最緊要一定係揀啱日子去.一啲熱門景點例如,枚方 嘅 枚方公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
枚方枚方公園 交通
想去枚方公園 暢順無阻濟,最好就係出發前,睇清楚枚方枚方公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
枚方枚方公園 必食必買攻略
枚方枚方公園一直都係旅遊熱門地點,去到枚方枚方公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
貝尼多姆 必去景點及特拉自然動物園附近酒店推介
特拉自然動物園附近酒店預訂
累積 10 晚,送 1 晚
仲可享精選酒店神秘優惠價
貝尼多姆必去推介 - 特拉自然動物園
想去 貝尼多姆 自由行?等 Hotels.com 帶你玩盡 貝尼多姆特拉自然動物園 啦!留意我地文章,話你知去貝尼多姆 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋貝尼多姆特拉自然動物園 附近有咩酒店,等你更加容易計劃行程,慳返酒店來回景點嘅時間.
貝尼多姆特拉自然動物園 自由行
去得貝尼多姆特拉自然動物園 自由行最緊要一定係揀啱日子去.一啲熱門景點例如,貝尼多姆 嘅 特拉自然動物園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
貝尼多姆特拉自然動物園 交通
想去特拉自然動物園 暢順無阻濟,最好就係出發前,睇清楚貝尼多姆特拉自然動物園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
貝尼多姆特拉自然動物園 必食必買攻略
貝尼多姆特拉自然動物園一直都係旅遊熱門地點,去到貝尼多姆特拉自然動物園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
去首爾行街,唔少人首選都係明洞或者弘大
如果嫌明洞或者弘大太多人,咁就一定要去新沙洞林蔭大道到慢慢行!
新沙洞位於江南區,呢到一帶都係以中價時裝店為主,所以賣嘅衫都有番咁上下質素而且冇咁容易同人撞款!
今次小編就同大家分享幾間新沙洞必去嘅心水推介,一齊去買新衫啦!
Indibrand
如果有上網買開韓國時裝嘅朋友都可能聽過Indibrand呢個牌子
本身係一間有頗有名氣嘅網店,近呢幾年仲開埋實體店,單係新沙洞已經有三間分店!
Indibrand主打簡約休閒風格女裝,陳列以顏色分類,擺放得十分整齊,而且空間非常寬敞,所以可以慢慢試真邊件衫最啱自己!
除左女裝,店舖入面仲有飾物配件,手袋同童裝買,女士們真係要帶夠錢先好去行啊!
地址:(首爾市江南區狎鷗亭路14街22)
Around the Corner
Around the Corner係由LG Fashion 開設嘅生活概念店
店舖外型獨特有型,離遠已經一眼睇到,就算係路過都會畀佢吸引住!
店入面搜羅左世界各地同韓國本土有趣嘅設計服飾,單係韓國本地牌子都有成50幾個,連歐美潮牌都可以係呢到搵到,服飾都係充滿玩味,而且有齊最新男裝女裝,所以深受韓國年輕人歡迎!
除左服飾,Around the corner仲有好多個性化生活用品買,無論係男士定女士,係呢到都可以搵到心頭好!
地址:(首爾市江南區狎鷗亭路12街24)
Jaju
如果閣下平日好中意行家品店,咁就一定要嚟有韓版無印良品之稱嘅Jaju
Jaju主打清新簡約,店面設計以大自然木材做主題,一入到去就覺得好舒服放鬆!
而新沙洞旗艦店樓高四層,由生活雜貨,廚具,服飾,零食至到嬰兒用品都有得買,最重要係價錢比無印平啊,家品控今次要敗家啦!
旗艦店仲設有cafe,行到攰可以去食個意粉西餐充電再戰鬥過!
地址:(首爾市江南區島山大路13街15)
醬油蟹美食街
新沙洞除左有靚衫買,原來仲有一條醬油蟹美食街!
全條街都係食醬油蟹嘅舖頭,而且好多都係開二十四小時,瘋狂購物完再去食蟹補充體力都冇問題!
咁多間醬油蟹店點好啊?今次同大家介紹一間比較有名氣嘅醬油蟹店,叫馬山 辣炖鮟鱇魚店(마산 아구찜),質素一定有番咁上下!
呢到嘅醬油蟹(간장게장)分左兩個size,細size有兩隻蟹,如果兩個人去食就啱啱好!
醬油蟹嘅靈魂一定係個醬油,因此製作調味醬油嘅材料份量十分講究,鹽同糖嘅比例都要十分準確,先可以保持到蟹嘅鮮味!
最正嘅食法就係將一匙羹醬油倒落熱辣辣嘅白飯,連同黃金色嘅蟹膏撈埋一齊,真係一流啊!
除左醬油蟹,韓國本地人仲會食以辣椒粉浸泡嘅辣醬蟹(양념게장)!大家下次去都可以挑戰下!
地址: (首爾市瑞草區蠶院洞21-1, 新沙站4號出口)


text:
2018年3月16日星期五
出巡 - ITB (下)
Fiji
上次嚟都好似係佢.
東京獨立一個檔口.
香港今次呢個幾好.
澳門就簡單咗啲.
馬來西亞獨守空房?
波蘭
好似係烏克蘭.
西班牙
意大利呢檔好有創意.好似賣魚咁.
排隊食免費意大利雪糕.
將會喺阿布扎比開.
馬爾他.
伊朗原來都有蒙古包.
講開伊朗我有古仔.
話說喺伊朗區經過一檔,佢畀咗張postcard我.咁我問佢postcard中嘅地方係伊朗邊度啦.呢位金髮女子喺地圖搵嚟搵去都唔知喺邊.咁我話算啦.咁首都喺邊呢....又係唔知道!!!
又經過一檔,推廣穆斯林旅遊.呢個地方話係穆斯林國家中最靚.又有教堂睇....咁問佢即係伊朗邊個位置啦,又係唔知.
睇嚟佢哋呢啲係德國搵嚟嘅part time,識雙語,但就對個推廣嘅國家或地區毫無知識.
22 則留言:
Fiji都唔整d kava請人飲回覆刪除
香港好多sale屎都係一問三唔知架回覆
真係冇嘢飲.刪除
唔知仲好,好過亂噏.(我德國friend話HKsale屎亂噏一通)
做兼職係咁上下啦.回覆刪除回覆
應該要自我充實一吓嘛.刪除
我鍾意行旅遊展,依家多唔多野派?回覆刪除回覆
我去係業介時段,都少咗嘢派.刪除
呢啲兼職點攪架, 霞姨應該連飯盒都唔好俾 😁回覆刪除回覆
霞姨???唔明添.刪除
香港推廣什麼呢?回覆刪除
好似香港咁,有時去買電器,問sales,佢哋其實都有好多唔知道!回覆刪除回覆
唔知仲好,好過亂噏.刪除
點止免費雪糕咁少,應該仲有……滿載而歸.回覆刪除
揀靚為先,想吸引啲客行埋去嘛,咁個腦係差幾級架.
成日聯合國咁,我鍾意睇各種族嘅唔同身材樣貌.回覆
少咗嘢派,並不是滿載而歸.刪除
之後兩段完全get唔到你講乜.
嘩..香港個檔口至多人,咁吸引....有嘢送呀?回覆刪除回覆
可能係錯覺,多人係因為呢個係路口位.刪除
奧斯爾個蠟像都幾似喎回覆刪除回覆
原來呢條友叫奧斯爾刪除
有無八吓香港嗰檔?佢哋啲德文掂唔掂?問吓佢哋香港喺亞州邊度,話唔定佢哋都唔知,佢哋都可能係好似伊朗區金髮女子咁係德國搵嚟嘅part time :p回覆刪除回覆
冇八呀.通常呢啲檔口係啲酒店.香港過嚟講英文嘅.旅遊局負責介紹景點,就係德國人.刪除
咁王子有冇幫香港個攤位sell吓香港呀?!!!回覆刪除


text:
(林作文)處之泰然(林作)(第105期)
2017-1-4 18:00:50
聖誕節臨近之際,令各位男士最頭痕嘅應該就為女朋友/老婆買一份合適嘅聖誕禮物.當然,前提當然係首先你要有.不過,即使你仍然係單身貴族,為媽媽家姐甚至係office中嘅女同事喺冬日添上一份心意,亦不失為一個好主意.
問題嚟啦.就算我真係想扮暖心男送份禮畀女朋友,又或者要討好暗戀咗好耐嘅女神,究竟要送乜好呢?買衫?買大咗嘅話佢哋覺得你話緊佢肥.買珠寶?係幾好嘅但係你開壞咗個頭呀師兄.以後買唔返同等嘅嘢人哋就覺得你變孤寒咗.手袋?千祈唔好!十萬個女人有十萬種taste,由尤其係依家LV,Gucci喺市面上泛濫已經變到好俗氣,你都係等你BB睇啱先再去碌卡.性感內衣褲?Well,男人梗係鍾意,但係相對上保守嘅香港女性可能會認為搞cheap咗佢哋而畀紅牌你.再者,一個唔好彩搞錯咗送咗畀姨媽呀姨之流嘅話你都可以準備去北韓勞改.
咁一個聰明嘅男士應該點做?依家呢個世代乜都講要customised,獨一無二或者DIY.有心思啲嘢,親手整蛋糕或者上網學下點樣整彩虹玫瑰,保證你女神或者女伴冧爆.厭麻煩嘅,上網訂做有名字刻係上面嘅首飾或者裝飾,亦不失為一個好嘅選擇.如果送畀女同事嘅話,一張得體嘅gift card加上幾行有心思嘅字句(可能係關於某啲曾經發生喺你哋之間嘅有趣事情)絕對可以顯出你嘅taste而唔會感覺突兀,隨時係一段感情萌芽嘅契機.至於屋企人,應該要比較著重係實用性方面,例如話係郵輪或者海洋公園之類嘅套票,平啲嘅話可以選擇酒店嘅自助餐,請屋企人大刷一餐.
老實講,好多收咗嘅禮物其實幾個月後你就會完全唔記得咗佢嘅存在,尤其係呢啲holiday gift.為環保為實際都好,要送嘢畀啲你care嘅人其實最緊要嘅都係搵啲可以fit in to佢生活嘅物件.BTW,如果有啲幸運嘅男士同時有一位以上嘅女伴嘅話,畀你哋一個warm reminder— 記得買同一款嘅禮物送畀你嘅女伴們,否則他日一時記錯嘅話下一個高登賤男隨時係你.
Good Luck and Happy Holidays!


text:
Thursday, June 30, 2011
爭議性稱呼
上邊呢只旗唔係大日本海軍旗,唔識嘢憤青可以去收皮.
馬其頓共和國同希臘因為起名產生爭執持續多年,Macedonia可以係地名但亦係古希臘嘅王朝名.由亞歷山大帝建立嘅馬其頓帝國可以話無人不知,帝國嘅古仔到咗今日都仲經常搬上銀幕.從南斯拉夫分裂出嚟嘅地區由於曾屬馬其頓帝國,所以使用Republic of Macedonia看似合理,但諗深一層就明白希臘點解要反對.最直接嘅就係馬其頓共和國民族係斯拉夫人分支,唔係原嚟嘅馬其頓人,所以冇可能代表繼承馬其頓帝國.其次希臘北部亦係叫馬其頓區,而希臘係公認嘅古希臘城邦,王朝嘅繼承者.因此馬其頓共和國呢個名有爭議性!
一個現代國家使用古代嘅一個王朝名作為自己國號要符合從古到今民族嘅連貫性,語言嘅連貫性,地域嘅連貫性.任何一樣嘢出現同鄰近地區產生衝突就好難得到國際認同.1802年阮福映想改國號為南粵(越)但嘉庆皇帝認為粵(越)係中原王朝自古以嚟嘅殖民地,國號唔能夠有模糊性質,加上越南人唔可以代表被中原統治嘅百越民族,所以敕封國號粵(越)之南,後稱越南.
上一代粵人稱呼自己為唐人,講唐話,穿唐裝,住唐人街,祖國係唐山(湖北?),就犯咗上邊講嘅大忌.粵人點可以代表一個古中國朝代?我哋搵唔到真正嘅唐人後裔對證下.撈頭以此作為笑話,國際又冇人肯定,簡直就係自欺欺人嘅稱號.我鍾意大唐盛世,唔代表就可以隨便話自己係唐朝人.唐人呢個稱號讓世界誤解粵民族多年,今時今日粵人好應該做嘅就係向世界正名,畀世界知道粵人嘅真實存在.
下邊只旗唔係南韓旗,送畀果啲仲喺到懷念大塘燒鵝嘅粵人.


text:
現代人唔好話抽時間陪小朋友玩吖,小朋友得唔得閒陪你玩都成問題呀!話晒一日咁Full Schedule,放學又要補日文,俄文,實用文,又要學搖鼓,太鼓,非洲鼓,返到嚟做完功課寧願瞓多陣同打多陣機好過啦,仲邊得閒應酬你呀?
所以而家做人阿爸阿媽真係甚艱難,就算想囝囝陪下你玩啲益智遊戲,都要絞盡腦汁先可以喺電話身邊搶佢返嚟呀!
外國呢個阿爸,為咗引個仔陪佢玩尋寶遊戲,認真製作咗尋寶地圖同其他線索,借啲意畀囝囝搵到,再叫囝囝動動腦又轉轉彎,搵出收埋喺屋企附近嘅寶藏!
首先就由摺紙開始!原來將右上角張紙跟住條線摺埋就會見到係咩字㗎喇!「Under Step」即係樓梯下面啦~GoGoGoGoGo!
又係紙?今次又玩咩呀?除咗一截地圖,就係一張有漩渦圖案嘅紙,背後就有堆英文字母,好似人哋玩碟仙咁.唔通叫你諗唔掂就用碟仙問祖先?
哦~原來仲有道具嘅~畫個圈就搵到要咩字,今次輪到「Front Bush」喇~
喺前園又搵到幾張紙,天呀!究竟仲要搵幾多張呀?一張就有兩把劍,另一張就好多窿⋯⋯謎底已經解開喇!啲窿一定係用係有字嗰張嘢度嘅!
咁易畀你諗到答案就唔係解謎啦,原來仲要用埋一開始個個漩渦鐵片呀!配對啱先揀得啱字㗎~
最後就喺樓梯底搵埋淨低嗰塊地圖,咁個寶藏究竟喺邊呢?
原來就係你!只要跟指示放埋有兩把劍嗰張紙上地圖就搵到㗎喇!咦,寶藏就喺屋企隔籬咋喎,仲唔快啲掘?
成個遊戲又要用腦又要跑嚟跑去,其實都幾攰㗎,不過囝囝玩得不知幾開心,仲要自己落手落腳掘個寶藏出嚟𠻹呀!
雖然呢個寶藏只係一堆普通銀仔,但係對於囝囝嚟講,爸爸願意花咁多時間準備,又陪埋佢一齊去搵,呢個遊戲本身已經係一個寶藏啦~囝囝咁細個就叻仔,第時出海去搵One Piece都肯肯定冇問題呀!
封面圖片及資料來源:thiswayandthatway/imgur


text:
《復活節黃山2天遊》
作者:Wong Yik Fung Patrick
細細個聽爸爸媽媽話以前成日坐火車番大陸旅行,樣樣都要平,一直都好想體驗一下佢地既青蔥歲月.今年復活清明連續幾日長假,一於揹起背包出發.而講到要又平又有靚風景,梗係去行山親親大自然.今次就揀個最出名既黃山!
黃山位於安徽省南部,最高的蓮花峰有海拔1840米.「五嶽歸來不看山,黃山歸來不看嶽.」由古至今都有不少詩人文人係黃山之巔吟詩作對,驚嘆大自然既鬼斧神工.
出發去黃山之前一定要搞清楚黃山市區入面既地方名.黃山市係包含好多小鎮地方,一般我地話去行黃山,係指黃山風景區,飛機同火車都唔可以直接到既.無論黃山既機場定火車站,都係屯溪區入面.而家愈來愈多航空公司有開香港直飛屯溪,或者可以去深圳坐內陸機,價錢平少少,來回HKD1600-2000;想慳錢體驗艱苦團坐火車,可以上網(ctrip, 芒果網⋯)或者去中旅社預訂火車飛.建議早d買飛,買臥鋪休息,CNY325一程,事關深圳去黃山要坐19小時.我就比較遲買火車飛,要坐硬座⋯坐到腰都直埋.
搭咁耐,就算坐係度都要訓一訓.
火車去到屯溪係朝早7:30,時間夠鬆動,先去街邊檔買d手抓餅同肉飽做早點.買既時候車站附近已經有好多工作人員問你係咪去行山叫你買車飛,又叫你幫襯買行山杖,雨褸,地圖等等.
假日既話要等半個鐘至一個鐘先上到車.
屯溪距離風景區都仲有一段路程,首先要搭車去湯口鎮的換乘中心,再係換乘中心搭風景區入面的專營巴士先到達風景區既山腳.你可以選擇去前山從慈光閣起步,或者從後山雲谷寺起始.至於由前山定後山起步好d呢,就取決於你會唔會係山上入住,同埋入住邊間賓館喇.
我今次就選擇左從前山上後山下.係山腳望上去已經好興奮,d雲好靚!
其實黃山既路比想像中安全,全部都係已開發既石路同石級,不過當然有好多好高既石級令你爬到氣喘.
浴路都有好多指示牌,又有好多站崗既工作人員,唔識路可以問一問,唔使驚會迷路.
上去迎客松既路段又好長既樓梯要上,個個都要中途停幾次先行得晒.
好大霧,迎客松都差d睇唔到.
由於陰雨天,天都峰同蓮花峰都封山,無得上去.人人都好失望,不過安全至上!
黎到傳說中既武林聖地- 光明頂!問番先知,原來黃山既光明頂同武俠小說成日提既光明頂係無關係既.哈哈!但係呢度係黃山最有名氣最熱既熱點,點都要上黎!
由山腳行左6個鐘到4:30,終於黎到今晚既落腳點排雲樓賓館喇.因為旺季,好彩一早係網上訂好6人房既其中一個床位,如果唔係就要打地舖.一番到賓館就落好大雨,原本打算去排雲亭睇日落都無得睇了.
食完晚飯7點幾,個個都好早番房休息,因為第二朝要早起睇日出!希望會有好天氣啦!黃山夜晚會好凍,好多時4月份都只得0度,所以記得帶件厚褸.
賓館每日都會公佈第二朝日出既預計時間,想要到心水既地點睇日出就要做好功課計好時間起身.最多人去既係光明頂,不過賓館離光明頂較遠,我最後決定上丹霞山觀日出,只需要15分鐘路程.今日既日出大約5:50,我4:30起身,梳洗一下就拎住電筒出發!
今朝繼續落大雨,知道應該無日出睇到,但係難得黎到,照樣著雨褸上山睇睇啦.因為落雨,沿路都無乜人上山.「你一個人上山看日出?一塊兒吧!」係黑暗中遇到一個上海來既小伙子,就係咁一路上山一路分享大家呢兩日既經歷,仲交換左wechat將來有機會再結伴行山.
天愈來愈光,雖然睇唔到個咸蛋黃升上黎,不過都有好靚既雲海.
睇完日出,收拾好行李,7:00am再出發開始今日6個鐘既行程.去到排雲亭,個天突然間開朗左好多,個雲景又吸引左好多龍友係度影相.
經過排雲亭,走入西海大峽谷,簡直好似入左人間仙境,真係有騰雲駕霧既感覺.
我強烈推薦一定要行西海大峽谷,景色比黃山區內其他景點更加特別同驚奇.由一環到二環,再走落到谷底,成段路都係沿住個懸崖壁走,真係幻想唔到以前d人點樣起d樓梯.
由排雲亭行到去谷底要1.5-2小時,而且中途無小賣店,記住準備帶水.
谷底於2011年新建左地谷纜車,遊客可以利用纜車往返谷頂谷底,盛惠CNY80.不過個人覺得無咩特別,如果你有時間同體力就行番上谷頂啦,仲有多d山洞棧道睇.
上番谷,一路行去天海,北海,獅子峰,猴子觀海.好多人特登帶埋腳架上去猴子觀海影雲海,聽講話如果好天既話呢度睇雲係最靚既.
最後去埋相傳李白去過既夢筆生花,始信峰,係白鵝嶺坐索道下山,雲谷寺站搭番專營巴士出番湯口鎮.
差不多行左13個鐘,感覺好似係咁多年黎行得最辛苦既山,真係要趁後生有力有氣就好去.今次天氣麻麻,睇唔到日出日落,但有好迷幻既雲海,下次等晴天再黎探黃山.
(旅遊小錦囊)
– 如果時間許可,一定要在山上住一晚,一日遊太趕太辛苦,走馬看花.
– 比較出名既賓館有白雲賓館,北海賓館,排雲樓,質素唔錯,最重要睇你想係邊個景點睇日出日落.如果要光明頂睇日出,白雲賓館最近;丹霞峰,排雲亭近排雲樓;獅子峰既話則選北海賓館或獅林大酒店.
– 大多數人會選擇由後山上前山落,我反而建議前山上後山落, 採取先苦後甜既策略.因為始信峰,獅子峰等後山既景點比前山既光明頂,迎客松易行好多, 所以第一日體力充沛就先行前山會好d.
– 另外,建議前山唔好坐索道,因為沿路會經過天都峰同蓮花峰,坐索道會錯過左呢2個山峰.而後山既就可以坐落去雲谷寺, 無乜靚景會錯過又可以體驗下坐索道既感覺(所謂索道其實即係昂坪360個d 吊車,CNY80).
– 裝備:黃山溫差大,朝早夜晚可以降至0度,日間就有1x度.行緊山時較熱,一件短袖加風褸就夠喇,帶多一件厚褸入夜同去睇日出個時著,賓館入面就好暖唔使擔心.切忌帶太多厚衫,無用之餘又會加重負擔.另外要帶手電筒,去睇日出個時黑漆漆既.山下面有好多人會sell 你買野,例如
1)地圖.CNY5, 唔實用,買黎只係收藏用,上網download仲好.
(http://www.hszyr.com/map.jpg)
2)行山杖,有平既木製亦有貴少少既膠/綱製.山下買平好多,CNY5, 上到山貴幾倍.上山時幾有用,個人覺得值得買,又可以留念.
3)雨褸.唔使係香港買定,去到先買,又平質地又好d,就算上山前無雨都要買定.仲有雨褲,鞋套,可以自己決定買唔買,幾蚊就可以成交.
4)勞工手套.唔使買,無乜地方要用手爬.
5)水.山上買水一支700ml CNY8,都幾貴,不過買一兩支水上去好喇,真係好重,水錢唔慳得.上山邊飲邊買啦!
6)乾糧,買定少量就夠.山上四圍都係小食店,有好多野食.記住買地道小黃瓜試試!


text:
今日Amanda生日,我同佢同Cathy有個小聚,本來Amy都黎架,可惜佢臨時要返工,如果唔係就一次個可以同哂3個3月生日0既朋友慶祝,殘念!
印象上好似真無試過正日同佢慶祝,好難得呢!送上我0既心意小禮物,好開心佢地都鍾意同覺得得意!
去左新日與夜,上次去都好耐之前,記得果前我本來有d唔舒服,食食0下唔知搞乜勁想嘔,最終0係果度個洗手間嘔左兩次囉!跟住仲要老公黎接我返去,超慘!
其實果度環境真係唔錯,好適合三五知已小聚詳談呢!
呢個琴同結他真係好適合影相用,哈!我記得上次黎都有咁影!
呢張相我覺得影得好靚,我好鍾意呀!係琴上面0既擺設,我特登排過d位先影架,效果好好呢!依家呢張相成為左我部腦0既wallpaper,每次見到都覺得好warm好sweet!
三月尾都仲見到聖誕佈置,哈,不過靚就得啦!
又點少得合照呢!
呢度個dinner set 好靚,個三文色好好味呢!
Cathy 仲拎埋蛋糕呢!!本來我諗住訂東海堂個新野,但後尾因為Amy 唔黎得三個人驚食唔哂,所以Cathy就轉左要小蛋糕!係凱旋出品,都幾好味架!
點少得同壽星女影張合照呢!
Amanda,祝您開心健康!越來越靚!快d搵到個好男人!!


text:
之前睇過一篇人地share嘅報紙文章,講出晒兄弟姊妹響屋企排行,各人會有咩性格,真係講中晒架喎!睇返其實講我自己同阿哥,呔仔同細細嘅性格,都講得好啱.做大,真係有做大嘅風範,做細,又真係好多時都係咁樣!
據文章分析,做大嘅一般比較踏實,做事正直,會照顧小弟妹,比較有家庭責任.而做細嘅一般比較聰明,做事有信心,任性好勝,唔會顧慮太多,有冒險精神.講得好啱喎!哈哈!呔仔細細正正就係咁嘅性格.
因為呔仔出世先,佢所有野都係自己學,無同輩嘅人辦比佢跟,變左好多野佢都會係好穩陣咁去試,唔會亂黎.同埋由於佢係第一個,除非我地教佢,否則佢唔會諗到咁多古惑野,唔同細佬,見到阿哥咁做會比人罰,佢識得避,自然醒水D! 然後到細細出左世,我一直有比佢參與照顧細細,例如拿尿片,拍拍細細心口安撫佢等等,令佢無形中又增加左責任感.
而細細嘅話,佢出世時呔仔1歲3個月大,有哥哥比佢跟足,佢學野係快好多.日日觀察哥哥做D咩,到佢慢慢長大,有能力嘅時候已經識做好多野.細細就真係諗野轉數快D,成日搶答架,有時我地都未講完句野佢已知你講咩.同埋佢好踴躍嘗試,唔怕失敗,特別是學講野時,佢啱唔啱都講左先!唔會怕講錯怕人笑佢就唔講,顯示佢對自己好有信心,係好事.
做細嘅任性一定有,因為細丫嘛!即使我同爸爸唔就佢,老一輩一定要風得風.呢個都仲可以原諒,因為唔係一齊住,點就都有個譜.最至命嘅,係呔仔成日保住細佬!一罰細細,呔仔轉頭就求情,又話想細細陪佢玩,呢樣果樣.有時見到佢地兄弟情深,都想佢地繼續建立呢個感情,即係「哥哥真係救到佢出黎」呢樣野,我諗響佢地童年回憶中係好珍貴嘅!當然我唔係呔仔一求情就放佢,點都企返半個鐘先走得!
做細真係好幸福架!我自己都係做細,都係由細到大有阿哥保護,所以好多時見到呔仔細細感情咁好,大家咁錫大家,真係好開心自己有兩個小朋友年紀相近,一齊成長,童年回憶更加多姿多釆.


text:
鐘意玩坦克 Game 既,我諗十個有九個都玩過《World of Tank》又或者《War Thunder》,以上二隻都係非常之硬派既軍事對戰遊戲;但係如果由一班萌萌少女黎操控坦克,成件事又變得易入口好多,講緊既,就係早前推出既《少女與戰車 戰車夢幻大會戰》.
雖然遊戲明顯地係《少女與戰車》 Fans 向作品,但係遊戲內竟然有異常細膩既設定,令到呢隻用動畫掛帥既遊戲變得出奇地咁精彩!
豐富的戰車種類
雖然係動畫遊戲化作品,但係,由於《少女與戰車》入面登場既戰車都係真實出現過既,全部都有晒正統既出處同相關資料,所以係本作大家會見到好多熟悉期面孔.
好似著名既纳粹德国戰車 Tiger I,蘇聯大頭仔 KV-2 等等,而且各戰車並唔係得外觀改變咁 Hea,實際上每架戰車性能係有顯著分別,例如車身重量,轉向,炮塔轉向速度,射角,Reload 時間等等全部刻意調教過,呢點真係非常有誠意!
極高技術含量射擊戰
唔好以為坦克一定係企定定互射,同其他坦克遊戲唔同,呢隻遊戲入面既坦克可以做出飄移動作,中坦以下都可以輕易係敵方面前快速轉向;如果你企定定,人地就好容易兜去你後面射你,而你既炮塔轉速係多數都追唔上的,所以需要邊行邊射.
但係,因為有移動慣性,所以炮塔亦都需要時間移去準星位置,到底幾時行,幾時射等,就變成好重要既考量.當然,如果要企定射都唔係無辦法,可以打斜自己架戰車形成「午餐時間角度」,咁人地就打你扣少好多啦!
不過記住每架車都有自己既弱點,當你企定定果陣人地打你弱點就梗容易,而且仲可以輕鬆地打爆你條履帶,如果斷咗履帶,都可以話離死不遠.
表面簡單實際充面戰術考量的對戰
本作最大支援 5 vs 5 對戰,由於本作唔會喺地圖直接見到敵人,而係需要經過「索敵」呢個過程.即使暴露咗行蹤,只要一段時間內無係敵人視線出現,咁地圖上你就會消失,所以並唔係一味出重坦就有利.係雪地,山地呢類高低凹凸不平地型就非常容易躲藏.
例如我試過幾場派2架重坦係山上離遠射擊,用2架中坦埋伏,一架CV-33 高速戰車繞路去突擊敵人後方,結果當然係大比數勝利!
當然要破解呢種戰術亦都有多種方法,好似其中一位車長技能係放偵察汽球上天空,令到己方隊伍索敵範圍大增,咁就可以快速制定應變措施,當然見招拆招亦係呢隻遊戲既樂趣所在黎(記得叫多幾個朋友一齊買)
略嫌單調的自定戰車選項
每架戰車都可以自定顏色,貼紙,透過唔同模式下擊到熊仔娃娃獲得.不過呢個部份除咗顯示出個性化之外對性能係毫無幫助,而且自定選項太少變得非常單調,期望下集(有得話)加入自定可改變戰車能力參數零件.
本作可以透過乘坐員改變戰車能力參數,每架戰車都會有一個裝載消耗值,一般黎講越重型既戰車呢個值會越大.每位駕駛乘坐員都會有固定既裝載值,越高星就越高消耗值咁.
透過唔同既乘坐員就會增加戰車既能力參數,而車長更會有自己專屬既車長技能,往往決勝時靠車長技救到全家!
總結
表面上《少女與戰車 戰車夢幻大會戰》係 Fans 向作品(實際上都好似係),不過認真既製作及設定令佢遠遠超越咗呢個範疇,可視之為一隻認真既坦克戰車對戰遊戲.
雖然遊戲大部份模式都係逼你玩黎收集戰車,部份模式沉悶又重覆,好在呢幾個模式都係每間學校通關一次就夠,唔算好辛苦.當中值得一提額外對戰模式入面有幾關真係頗有難度,係日本討論區都有唔少朋友卡關卡到叫救命的,算係最好玩既對戰模式以外既 Bonus,期待會有更完善既下集出現,Panzer Vor!


text:
給葉榮議員的信香港基督徒學生運動
2017/3/30 — 14:19
葉議員,你好
我係陳可樂,香港基督徒學生運動嘅執行幹事.
我今日呢封信,既係俾議員閣下,亦係俾馬鞍山街坊嘅.事緣就係咁嘅:昨日香港01,報導咗喺馬鞍山嘅康文署公園嗰度,捕獲咗一啲居民採摘屬於康文署公園入面種嘅植物, 一啲雞屎滕;然後康文署就報警,話有好多人偷嘢,葉榮議員向警方投訴,並在面書話警方唔受理;
葉議員嘅理據就係:如果便利店冇咗樽牛奶,警方一定會受理視為「偷嘢」;言下之意,即係話嗰啲街坊明明就係偷咗康文署嘅財產,點解警察唔執法呢?
我認為葉議員勤政親民,態度實屬可嘉.但同時我覺得喺入面仲有好多嘢,其實仲可以細節咁討論.究竟我哋面對呢一個馬鞍山「雞屎藤失竊事件」嘅時候,係咪只係有一種處理嘅方法呢?
大家都知道,我之前係做社區種植,有一個叫做VeryMK天台農場嘅計劃;上年嘅時候亦都參與過深港建築雙年展,喺九龍公園種咗三個月嘢.入面其實有好多經驗,我覺得都同呢一次嘅報導相當之相關,等我娓娓道來.
我哋一群街坊義工喺2015年12月在九龍公園將一塊花圃改為農田,鋪上馬屎埔掘來的泥土開始種植.最後種出咗香草,馬鈴薯,白蘿葡等等農作物與社區分享(社區分享作物的花絮︰https://goo.gl/KaZgSX).在過程中,我們邀請咗建築師,規劃師與年青人給予意見(公共空間種植食物可能嗎?:https://goo.gl/kAnHrB),諗下點樣可以推動城市入面種多點食得嘅植物.最後,仲聯署要求康文署保留農田添!(保留百呎農場 開放空間種食物聯署︰https://goo.gl/L5sSwL)
雖然呢個訴求最終落空,但我地都啟發咗其他團體繼續推動城市種植.
回到「雞屎藤失竊事件」,我知呢一個問題係地雷嚟,點講都好易出事;因為如果質疑嘅話,即係我哋係咪唔尊重私有產權呢﹖嘩!真係冇王管喎,明明係屬於大家嘅公園入面嘅財產,畀人偷到冇曬啦咁樣?咁啲市民咪見到得番光秃秃嘅一個花槽咪冇得欣賞?喺香港呢個法治嘅社會似乎難以想像.所以只好一件一件事咁拆.
城市種食物是一種進步
第一個層面就係:把城市中的花槽用來種食物,究竟呢一啲公共資源係咪用得其所呢?我認為,喺馬鞍山由康文署管理嘅公園竟然有種雞屎藤,係一個相當大嘅進步!
大家唔好唔記得:雖然香港號稱每年係種緊40萬棵樹,但係康文署永遠都喺市區入面種一啲光秃秃冇乜葉冇乜樹蔭嘅樹,例如:假檳榔呢一類.其實係用嚟湊數嘅,喺社區入面其實唔可以用嚟遮陰,亦都冇人可以用到.
而家見到康文署近年亦都有嘗試喺一啲社區公園入邊,嘗試設立社區園圃,甚至係本身花槽嘅位置種植一啲可以食用嘅本地作文物,其實係一個進步嚟.可能同近幾年社區既訴求有關,未及考證.
不過,好多人都會即刻問:種食物好貴啊!我第一個回應就係:如果唔種食物,政府而家嘅做法係種花,但你唔好以為種花就唔浪費;事實上啲花點解可以成日見blooming?其實我哋都用緊好多嘅資源去維護,包括係換嘅花嘅品種令到佢四季常春;另外,當要保持啲花咁鮮艷亮嚟嘅時候,其實喺泥土入邊係用咗多肥料同埋好多嘅化學農藥.而且每隔幾個禮拜就會換一換花盆.
呢一啲其實分分寸寸都係錢嚟,咁我哋就要攞番條數出嚟計吓:究竟係種食物真係支出大啲,定係其實而家常設種花嘅支出都係咁大呢?
康文署選擇植物品種嘅決定,完全基於管理方便,就係容易去打理,包括係過量使用農藥.咁一方面浪費緊好多社區資源︰例如圍起曬所有嘅花圃令居民唔可以入去享受大自然同植物啦.
花圃嗰啲枯葉本身係好好嘅肥料,大自然不斷循環的營養,會再生長其他嘢出嚟.但康文署請人收集曬然後,就一袋袋咁拎去掉.我都覺得好浪費資源.
而在公共效益上,在城市種植食物,某程度上可以減輕基層負擔.你可能唔信,但在九龍公園,真係會有呀婆向青年義工討菜吃.有時幾條菜,已經節省了一餐.我並不是浪漫得以為小小花圃可以養活一屋邨人,但可想而知,基層社區對自耕作物的需求不小.
其他國際大城市,甚至金融中心 ,都會鼓勵在城市中種植.例如新加坡就在市內種了芒果.佢當初係用作戰略儲備,有天災人禍嘅時候呢,即時摘芒果食得.而種植食物有社會功效︰包括係一啲基層市民可以每日加餐飯呀.無論幾微小,總算有機會可以減少依賴大財團.
私有財﹖公共財﹖
產權權誰屬嘅問題.公園係即屬於政府啦係咪,呢一啲嘅作物既然係納稅人畀錢去種,咁樣我哋呢其實都可以係有say喎! ok我哋香港而家未有普選,但基於民主精神,我地都可以實行我地公民權利去參與自己嘅城市. 葉榮議員首先第一件事已經將你啲公園雞屎藤界定為私產,我就覺得好似已經閘住咗討論.
咁如果唔係私產咁可以點呀﹖如果換著係獅子山學會或者李梓敬我可能都覺得同你冇乜嘢好講.但我對工黨有信心,可以理解「公共管理」嘅理念.我覺得雖然住屋邨大家在四面牆入面都係不相往來呀,不過喺公共空間入面我哋始終都會同佢入邊嘅人交流傾偈㗎嘛,就可以諗下點樣建立社區.
「大佬呀!而家你嗰個公園種咗啲嘢食,即刻瞬間畀人摘曬?咁邊個負責﹖」
我都明白,總覺得公園入面啲嘢畀人偷曬,呢種咁負面情緒好難受.我都唔係一個天真無邪嘅人呀,唔會奢求有一個烏托邦嘅所有人都係最公共嘅,全部人都無私心咁樣將屋企打開門任入嚟攞.絕對唔係咁樣諗.
我都有畀人偷過︰無啦啦喺旺角嘅天台農場或者係喺九龍公園試過有一棵無花果畀人偷走咗.咁呢個時候你都會話︰「咁你自己都知啦,其實你種一啲有價值嘅嘢喺度,就會畀人偷走.」呢個就係「公共財嘅悲劇」.
我就問︰呢個唔係正正係我哋而家地球為全個世界面對緊嘅困境咩﹖就係成個大氣層都係公共財,全部都冇人理.呢個價值都係一樣,就係我哋要重新去反思返我哋同社區關係,同埋同大自然之間嘅關係.對我嚟講冇咗個無花果,我當然心痛啦.但係我會覺得係時間太短,教育其實係未必立竿見影.
一個社區教育唔係單單在學校入面進行.當我哋教育下一代︰「有一啲資源我哋有剩餘嘅時候,要分享畀其他人;我哋見到有價值嘅嘢唔好賺到盡,唔好攞到盡;要留有餘地,不可割盡田角」呢一啲嘅價值唔係透過你去洗腦啦或者係攞住本書,叫人哋去認識就得㗎.其實呢啲係喺社區入面以身作則,慢慢飲培養出嚟嘅文化,一種公民嘅素質.困難架!我冇話易.但就覺得應該要重新去諗呢一樣嘢.
我哋其實都可以引進一啲公共管理嘅理念,透過民間團體例如天水圍社區陣線啦或者係天姿作圍啦.去重新建立社區鄰里關係,如有限度去使用,又唔會過度採摘.
當大家明白到,如果你唔攞走,都未必有其他人攞走嘅話,其他人係可以享受到,我種一棵樹其他人可以受益,小朋友係可以喺度認識到原來食物喺地度嚟㗎喎原來.我哋社區入面係可以有一種信任︰係其他人唔會賺到盡,大家可以共同分享社區資源嘅.所以我哋要做嘅,反而係畀啲耐性去諗下有咩方法,有咩計仔可以透過一啲社區入面嘅有心人,慢慢累積呢一啲本身就屬於所有人嘅社區資源.
康文署擔當了警察職能
講完資源嘅部分,講吓今次康文署處理「雞屎藤失竊事件」入面嘅處理手法.而家康文署做嘅嘢就係即刻call警察;警察唔受理,大家就覺得有兩個部門喺度鬧交.葉榮議員聽到就喺中間去調和,代康文署去投訴.
咪住先,咁街坊呢﹖我哋期望一個議員其實代表緊一啲社區嘅聲音,而唔係代表一個政府部門嘅聲音呀.所以我哋首先就問: 嗰個意見嘅來源係邊度先?係咪因為社區入面有人投訴,咁就做嘢呢?咁同民建聯摘咗啲木棉花嘅花落嚟以防佢飄絮,有咩分別呢?或者因為有人投訴音樂會,跟住警察就要到場拉人封鋪……呢個係咪我哋期許一個民選議員會做嘅嘢?
就好似係因為商鋪投訴小販,跟住警察就拉小販.你當然可以話佢犯左法,但小販,墟市嘅存在價值呢,依然係冇討論到㗎喎. 唔討論既後果最後係點,相信大家都記憶猶新.
其次係康文署同埋警察中間嗰個關係︰康文署同警察在大部分場合都係冇分別嘅.就係做Policing,咁佢意思就係糾察同巡邏社區,確保冇一啲管理唔到控制唔到嘢發生.
做議員唔容易,好多人會打電話投訴呀,如果你唔即刻報警嘅話,就會有啲人又唔likey.那就會話你唔做嘢啦,又或者係話你任得公共資源畀人攞曬呀咁.我哋而家透過媒體負面報導,就當然覺得不如搵返警察嚟幫手啦,搵番康文署管理啦.點解唔先問下選民或者社區點樣一齊解決社區問題嘅﹖而第一件事就係助紂為虐﹖警察係衰,但康文署都穩坐第二把交椅架!
香港人今日現代嘅生活黎講當然覺得係好安全啦,好舒適呀,有人幫我打理晒一齊啦.問題係佢其實抹殺咗好多政治討論嘅空間 ,好多社區其他發展可能性.亦因此早被文化界質疑「過度管理」.社區自發正正就係有好多唔能夠控制嘅因素,併發新嘅社區秩序呀,社區倫理呀呢一啲嘅討論.在康文署長年官僚作風下,結果好地地嘅公共空間,冇人能夠安心享用.呢一點,在我短短三個月嘅公共空間種植實踐入面,都唔少街坊反映過.
參加國際深港建築雙年展嘅時候呢,日本策展人或者係一啲朋友呢都會話「唔好喎,業主呢話你嘅枯葉好醜樣呀!」 我初頭聽唔明︰「業主﹖」原來說穿了就係康文署.點解所謂嘅「業主」就可以有咁大嘅權力呢﹖甚至代一個參展人做美學判斷﹖ 進一步,康文署到底係土地嘅「業主」吖,定其實係一個公共資源既管理者,受到公共嘅委託呢﹖如果係公共嘅委託者,點解反映唔到公意﹖
點可以將公共財產放畀一個官僚,而呢個人係會濫權㗎喎!呢個官僚係會連訓草地都唔畀㗎喎!呢個官僚唔畀你踩單車又唔畀你用個地方玩.唔可以將我哋咁有價值的社區資源交喺佢哋手上呀,佢先至係真正嘅小偷,盜賊 — — 佢偷走咗我哋嘅公民權利!
我見證住一班社區營造者,在過去幾年透過唔同嘅行動,同埋寫信俾康文署去要求佢多種植食物.社區入面嘅公間可以大家享用.參加建築雙年展去都係想示範「社區係可以自己管理嘅」呢種自決精神. 呢幾年嘅努力,點解喺一瞬間就好似可以扼殺咁樣呢?
「公民社會更加願意關心自己社區入面,養成積極參與既群體」,呢個先至係政治嘅出路.而我希望透過我分享社區組織者所造就到嘅經驗,無論成功失敗,可供馬鞍山居民參考.慢慢一步一步我地開拓到真正屬於公民嘅城市空間.
陳可樂 上
fb 直播版︰
原刊於作者博客


text:
嘩!琴日我介紹比你地o個個電蒸午餐盒,我一Post條link出嚟,好快就有人同我講已經賣到斷左貨.咩原來我個Blog咁多人睇ga咩?睇嚟我要即刻聯絡o個間公司,問佢地收返d介紹費先至得!hahahaha........
想買又買5到嘅Blog友5洗失望,因為淘寶5係淨得呢間公司有得賣呢個電蒸午餐盒,有d公司賣得重平tim呀~不過講到大陸電器呢家o野,都係5好貪平la,橫掂買到最貴都係講緊幾十蚊之ma.
我o係小王子9歲o個陣開始做"嘩!Box",初初係就咁影張相放o係自己個Face Book 度嘅~後來就開始開Blog寫小王子天地.之後d朋友話我整得咁靚,不如o係FB度開個Fan Club la咁,我5識開,佢直頭幚我開埋tim!所以o係Face Book度我有個Fan Club叫小王子廚房,每日都會有好多Blog友o係o個度問我o野嘅.
http://www.facebook.com/pages/小王子廚房/184202804994
其實你地睇返好早期嘅小王子天地,你地會發覺o個時我無咩講,每編Blog都好短.後來寫下~寫下~就越寫越長,小王子又真係鬼咁多攪笑o野喎,所以我時時都話我出本"小王子101件攪笑事件簿"會快過我出本食譜.
又再之後我寫下寫下,又將小王子所有同學仔都改哂代号,如果你有追開小王子天地嘅話,咁一定記得燒烤叉,雞泡魚,肥Chris同技安.......佢地,因為佢地嘅攪笑故事陪我地過左無數個美麗清晨.最初個個嚟睇小王子天地嘅人都係因為我o個個"嘩!Box",但係隨住小王子天地越嚟越多人睇,竟然出左一班鍾意追文而5係睇相嘅Blog友,佢地嚟小王子天地係為左睇小王子嘅故事.就o係o個個時候我開始有另一個諗法,就係用小王子天地記錄住所有小王子嘅童年,到小王子大個o個陣送比小王子做禮物,雖然小王子5識睇咁多中文,之但係只要小王子天地一日o係個網度,小王子幾時都可以睇到la~話5定小王子第日識左個HK女朋友,咁佢個女朋友米可以讀比佢聽law!hahahaha......
小王子知我一路都有寫Blog,但係佢無"Blog"呢個Concept,所以從來都無問我係咩嚟.今個term小王子o係"聚寶盤"轉讀日文,本來可以揀讀中文or日文嘅,不過小王子話要學日文,等第日幚我釋食譜喎~所以小王子揀左讀日文.咁教日文o個個日本娃娃叫佢地o係屋企帶d有開日本嘅o野返去,小王子同我講o個陣,我話﹣﹣>
"咁你帶我個Blog返去la~show佢我地d"嘩Box" law!"
就係咁~小王子終於第一次睇到我個Blog o勒.不過佢重係5係好明咩係Blog,我同佢講﹣﹣>"呢個係媽媽嘅Digital Diary"
小王子﹣﹣"o我~"
佢即刻明哂!
其實小王子一個月大,我就開始晚晚講故事比佢聽,我知o個時小王子未識聽我講乜,但係我想養成佢第日大個晚晚睇書同聽故事嘅習慣ma~所以就算小王子得一個月大,我都晚晚坐o係佢bb床邊講故事比佢聽.
但係而家~
小王子晚晚都要我讀Blog比佢聽,由Bed time story變左做Bed time Digital Diary.家下小王子每晚淋瞓前,我都同佢一齊坐o係床度讀Blog.小王子聽返佢以前發生過嘅事,笑到反肚咁濟.原來寫Blog都係一個親子活動嚟gar喎!!!
PS.琴日我話小王子返埋今個禮拜就放兩個星期假,原來5係~佢5至放兩個禮拜,小王子放到17/7,所以要到17/7之後至會再Post "嘩!Box" o勒~


text:
富良野 必去景點及富良野滑雪場附近酒店推介
富良野滑雪場附近酒店預訂
累積 10 晚,送 1 晚
仲可享精選酒店神秘優惠價
富良野必去推介 - 富良野滑雪場
想去 富良野 自由行?等 Hotels.com 帶你玩盡 富良野富良野滑雪場 啦!留意我地文章,話你知去富良野 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋富良野富良野滑雪場 附近有咩酒店,等你更加容易計劃行程,慳返酒店來回景點嘅時間.
富良野富良野滑雪場 自由行
去得富良野富良野滑雪場 自由行最緊要一定係揀啱日子去.一啲熱門景點例如,富良野 嘅 富良野滑雪場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
富良野富良野滑雪場 交通
想去富良野滑雪場 暢順無阻濟,最好就係出發前,睇清楚富良野富良野滑雪場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
富良野富良野滑雪場 必食必買攻略
富良野富良野滑雪場一直都係旅遊熱門地點,去到富良野富良野滑雪場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2016年12月28日星期三
叉電
電動車最重要梗係叉電啦. 叉電站奧地利似乎呢間嘅網絡最大. 但係叉40%去到全滿要兩個幾鐘,太慢了.
了解過後,原來呢間公司有特快叉電站.40%去到全滿只係半個鐘啫.
呢間公司係要入會,有三個plan,費用係每分鐘計.快速叉電當然每分鐘費用高啲啦.
隨車附有家居插頭.但係冇人棟大廈嘅停車場有電製.於是搵咗住house嘅另一人試吓家居叉電.
70%去到全滿要用12個鐘.真係傻眼.
用家嘅評語係住house嘅先啱用,仲要唔係揸長途,平時揸去shopping就OK.
27 則留言:
香港初初都好少叉電站架,想買都要諗下回覆刪除
依家連屋村停車場都有
又出咗條例,叉完仲霸住個車位,過1分鐘罰5蚊回覆
霸住個車位我呢邊會抄牌㗎.刪除
我都有考慮換電動車.But....向業主立案法團申請自費在我們自置的車位安裝電掣,足足申請咗兩年仍未批,話牽涉好多好複雜問題喎.多數都係換番普通車喇.所以都係住house嘅先啱用,鍾意裝幾多個電掣自己話事.回覆刪除
香港都多咗電動車.回覆刪除回覆
我呢邊都係,但未普及.刪除
屋企有得义電先至好買,唔係買咗要食頭痛丸.回覆刪除
我地都想環保, 可惜問過, 長期要揸成個鐘返工嘅佢計過, 係做唔到呢回覆刪除回覆
成個鐘,好大可能唔夠電揸返工.刪除
我仲以為你講啲係大人玩的電動玩具車㖭!回覆刪除
最近我呢邊有很多賣,貴的要差不多成千元.回覆
環保梗係大力推廣.但係叉電耐又唔方便係一個大問題.刪除
我呢邊都未普及,有啲購物中心有叉電咋.回覆刪除回覆
要普及要起多啲叉電站先可以.刪除
你哋喺邊攞架電動車嚟試?如果想買車去車行試車,唔係有個職員倍住你哋試咩?回覆刪除
個特快叉電站喺burger king隔離喎,可以一邊食飯一邊叉電 :p
我度有啲有機健康食品超市嘅停車場有叉電站,又有啲比較新嘅apartments嘅停車場都有叉電站回覆
係有人直接識得某品牌推廣部嘅負責人.刪除
BK有叉電站我估都係呢個目的.
養車都真係好貴下呀!回覆刪除
呢種電動車我就冇乜興趣,太多限制啦,反而對電嘅單車有興趣回覆刪除回覆
電動車暫時未係咁方便用.刪除
叉電問題一日不能解決,電能車都不可能普及啦回覆刪除
咁無晒電至差滿電又要幾銀呢???回覆刪除


text:
辦公室戀情不嬲都話係最危險嘅事,但公司就有一對痴男怨女中層,排除一切萬難,展開左一段「佢地以為冇人知,但就全世界都知」嘅戀情!呢段感情嘅刻骨銘心及惹人羨嫉程度,好比神雕俠侶中過兒及姑姑嘅禁忌之戀!
中層痴男化名楊過,靚唔靚仔就見仁見智,為人的確頗輕佻,但就只順服於師傅姑姑一人.而怨女叫得姑姑緊係有返咁上下年紀喇,但都叫清麗脫俗,工作上武功幾高強嘅,身為楊過師傅絕對對徒兒寵愛有加.二人嘅師徒之情係日常工作中異變成今日嘅男女愛慕之情,真係人人都有眼睇,大家都慣哂.最大問題係,男女主角仲以為自己收得好埋,但就玩死其他同事!
例如神雕二人組不嬲都好習慣OT到office冇哂人,過佢地自己小小嘅二人世界.但神雕俠侶最近就好似驚死呢個已經全世界都知嘅秘密畀人知道咁,係都要搵啲事畀自己team一個新薯做,迫佢OT,直到其他同事都走哂先放新薯收工.新薯就慘喇,因為新嚟,再加上上司要求,唔夠膽拒絕OT要求,日日陪佢地偷情陪到冇哂私人時間,聽講仲因為咁同女朋友嗌交添!犧牲自己,成全人地,真係好偉大啊!但其實同事O得T相信個個歸心似箭,冇人得閒理佢地係假OT定真偷情,況且個個都知道你地師徒之情,冇人會覺得出奇及有意談論,何必迫自己同事做個無用嘅煙幕,浪費人地時間呢?
唔止下屬出事,連同級嘅中層都因為神雕俠侶嘅關係中過招!有次大老細一連傾咗多個合作返嚟,再向一眾中,高層分派工作.任務之中緊有難易,高低之分.武功高強嘅姑姑自薦接收咗難度比較高嘅江湖密令,而因為神雕俠侶嘅關係實在太高調,連其他同級高層都知道二人關係,所以特意將有關嘅工作,都留俾楊過負責,咁神鵰俠侶就可以有藉口晚晚都完美合體闖蕩江湖.偏偏中原武林中最強嘅腦細又睇唔透,覺得其他同事專揀輕鬆嘅任務,留返豬頭骨畀神雕二人組,之後大發雷霆,捉哂「膊頭有花」嘅入房瘋狂SM.試諗吓,係當時環境開口同最強腦細解釋神雕二人組嘅關係,就等於用個荒謬嘅藉口去推卸責任,仲唔畀人柄得大力啲?最終神雕二人組緊係畀腦細高度讚揚做到野又盡責啦,但就難為咗公司上下嘅同事為佢地護航.


text:
拿破崙
拿破崙(粵拼:naa4 po3 leon4;法文:Napoléon Bonaparte,原名Napoleone di Buonaparte,1769年8月15號—1821年5月5號),係法蘭西第一共和國第一執政(1799年—1804年),法蘭西第一帝國同百日王朝嘅皇帝(稱為
生平[編輯]
早年[編輯]
拿破崙1769年喺科西嘉島嘅阿雅丘城出世.科西嘉島啱啱賣咗畀法國後,法王承認拿破崙嘅老竇係法國貴族.響老竇嘅安排下,拿破崙 9 歲時到法國布裏埃納軍校接受教育.1784年以優異成績畢業後,被選送到巴黎軍官學校.
拿破崙 16 歲時老爸去世,佢中途輟學並被授予炮兵少尉頭銜.喺隨部隊駐防各地期間,佢閱讀咗好多啟蒙思想家嘅著作,其中盧梭嘅思想對佢嘅影響非常大.1789年法國大革命爆發後,拿破崙返到科西嘉,當時科西嘉係三種勢力嘅競逐場,革命派,保皇派同獨立派,拿破崙加入支持革命嘅雅各賓派,喺一個志願軍團得到中校嘅地位,後來因為同科西嘉獨立英雄保利起衝突,拿破崙全家被迫喺1793年6月逃到法國.
喺1793年12月,24歲嘅拿破崙帶兵攻下咗保王黨嘅堡壘土倫.1794年熱月政變中拿破崙由於同羅伯斯比爾兄弟關係緊密而受到調查,後嚟因拒絕到意大利軍團嘅步兵部隊服役而被免去准將軍銜.1795年佢受巴黎督政官巴拉斯之托成功平定保王黨武裝叛亂,一夜之間榮升為陸軍中將兼巴黎衛戍司令,喺軍界同政界中嶄露頭角.
拿破崙係一名出色嘅軍事家,對當時嘅軍事知識深有研究,善於將各種軍事策略運用於實戰之中,尤其係主張將火炮集中使用,以及充分發揮騎兵嘅機動作用.1796年3月2號,26歲嘅拿破崙被任命為法國意大利方面軍總司令,3月9號同情人約瑟芬•博阿爾內結婚,之後就匆匆趕去前線.喺意大利,拿破崙統帥嘅軍隊多次擊退咗奧地利同薩丁組成嘅第一次反法同盟聯軍,最後迫使對方簽署咗有利於法國嘅停戰條約.
埃及之戰同奪取權力[編輯]
取得意大利之役嘅勝利後,拿破崙嘅威信越嚟越高,佢成為法國人嘅新英雄.而佢嘅崛起令督政府感到受威脅,因此任命佢為埃及軍司令,派去東方以抑制英國喺該地區勢力嘅擴張.喺拿破崙嘅遠征軍裏面,除咗2000門大炮外,重帶咗175名各行業嘅學者同成百箱嘅書同研究設備.喺遠征期間拿破崙曾下達過一條著名嘅指令:「俾驢子同學者走喺隊伍中間.」拿破崙本人精通數學,同時重好鍾意文學同宗教,受啟蒙運動嘅影響極大.
然而1798年遠征埃及本身係一個大失敗.拿破崙嘅艦隊被英國嘅海軍上將納爾遜完全摧毀,部隊被困喺埃及.1799年回國時,400艘軍艦只剩低2隻小艦,原本侵略印度嘅計畫受阻,人員損失慘重.
呢個時候歐洲反法同盟逐漸形成,而法國國內保皇派勢力則漸漸上升.1799年8月,拿破崙最終決定趕返巴黎.1799年10月,返到法國嘅拿破崙被當作「救星」嚟歡迎.11月9號,拿破崙發動咗霧月政變並獲得成功,成為法國第一執政,實際為獨裁者.
拿破崙之後進行咗多項政治,教育,司法,行政,立法,經濟方面嘅重大改革,其中最著名並且直到今日依然有重要影響嘅係《拿破崙法典》,係政變當晚拿破崙下令起草嘅,好多條款拿破崙本人親自參加討論最終確定,基本上採納咗法國大革命初期提出嘅比較理性嘅原則.法典喺1804年正式實施,即使係喺一個多世紀後依然係法國嘅現行法律.法典對德國,西班牙,瑞士等國嘅立法起到重要影響.喺政變結束後三個禮拜拿破崙向人民發佈嘅公告中,佢自豪噉宣稱:「各位公民,大革命已經返到佢當初籍以發端嘅原則.大革命已經結束.」
1802年8月,修改共和八年憲法,改為終身執政.1804年11月6號,公民投票通過共和十二年憲法,法蘭西共和國改為法蘭西帝國,拿破崙為法蘭西人嘅皇帝,稱為拿破崙一世.12月2號,拿破崙仿效查理曼大帝嘅歷史,以減少革命派對於佢登基帝位嘅不快.呢次係第一次法國皇帝以自己嘅「名」作為皇帝嘅稱號.佢並唔係由教皇庇護七世加冕,而係自己將皇冠戴喺個頭度,然後重為妻子約瑟芬•博阿爾內加冕為皇后.一年之後,佢又喺意大利由教皇加冕為意大利國王.
1805年8月,奧地利,英國,俄國組成咗第三次反法同盟,拿破崙於是喺9月24號離開巴黎,親自揮軍東進,到10月12號法軍已經佔領咗慕尼克.10月17號法國同奧地利喺烏爾姆激戰後,反法同盟投降.之後法國又取得咗奧斯特里茨戰役嘅勝利,反法同盟再度瓦解,並且迫使奧地利取消神聖羅馬帝國嘅稱號.拿破崙隨後聯合德國境內各諸侯國組成「萊茵邦聯」,將佢置於自己嘅保護之下.次年秋天,英國,俄國,普魯士組成咗第四次反法同盟,但係10月14號法軍同時喺耶拿同奧爾斯塔特擊潰敵軍,普魯士嘅軍隊幾乎全軍覆沒,拿破崙因此取得咗德國大部分地區.1807年6月法軍又喺波蘭大敗俄國軍隊,拿破崙同俄國沙皇亞歷山大一世會面,雙方簽訂同平條約,喺之前一年拿破崙頒佈咗《柏林赦令》,宣佈大陸封鎖政策,禁止歐洲大陸同英倫嘅任何貿易往來.自此,法國喺歐洲大陸嘅霸主地位得到確立.拿破崙一世兼任意大利國王,萊茵邦聯嘅保護者,瑞士聯邦嘅仲裁者,並分別封佢嘅兄弟約瑟夫,路易,熱羅姆為那不勒斯,荷蘭,威斯特伐利亞國王.
轉折:入侵西班牙,奧地利同俄羅斯[編輯]
1807年末西班牙爆發內部動亂,西班牙國王遭到人民嘅唾棄.拿破崙於是乘機入侵西班牙,並畀佢大哥約瑟夫•波拿巴(Joseph Bonaparte)成為西班牙國王.但係呢個舉動遭到西班牙人嘅反對,拿破崙根本無法平息當地嘅暴動.英國喺1808年介入西班牙爭端,英軍8月8號登陸蒙得戈灣,8月30號佔領咗整個葡萄牙.之後佢哋喺當地民族主義者嘅支持下,逐步將法軍趕出伊比利亞半島.
正當拿破崙陷入西班牙泥潭之際,1809年初第五次反法同盟組成.奧地利從後偷襲法國喺德國嘅領土,拿破崙被迫退出西班牙,率軍東征.奧地利軍隊雖然一開始取得優勢,但係拿破崙好快就轉敗為勝,迫使奧地利簽訂維也納和約,再次割讓土地.次年,拿破崙娶奧地利公主瑪麗•路易莎為妻,法奧結成同盟.
到咗1811年末,法俄關係已經開始惡化,俄國沙皇亞歷山大一世拒絕繼續同法國合作抗英,最後戰爭爆發.拿破崙率領講住12種語言嘅50萬大軍進入俄羅斯.俄軍採取撤退唔抵抗嘅戰術,直到1812年9月12號法軍歷經博羅金諾戰役(法軍有7萬人陣亡同重傷)後,進入莫斯科.拿破崙本來以為亞歷山大一世將會妥協,但估唔到迎接佢嘅係莫斯科全城嘅大火.而呢個時候國內又有人策劃咗一次失敗嘅政變,令佢不得不趕返法國,最後返到法國嘅只有二萬人.
戰敗,流放,百日政權同滑鐵盧[編輯]
1813年英國,俄國,普魯士同奧地利組成咗第六次反法同盟,雙方喺德國境內多次激戰.雖然法軍取得多次勝利,但係針對拿破崙嘅壓力就越來越大,直到10月嘅萊比錫戰役法軍被擊潰,各附庸國都紛紛脫離法國獨立,同盟軍開始向巴黎推進.1814年3月31號,巴黎被佔領,同盟軍要求法國無條件投降,同時拿破崙必須退位.1814年4月13號拿破崙喺巴黎楓丹白露宮簽署退位詔書,喺之前兩日拿破崙宣佈無條件投降.拿破崙本人喺退位後被流放到地中海嘅一個小島厄爾巴島.拿破崙保留「皇帝」嘅稱號,但係佢嘅領土只局限喺嗰個小島上.
拿破崙喺去厄爾巴島途中幾乎被暗殺,自己都嘗試自殺不遂.而喺巴黎,路易十八返到法國,重新成為法國國王,波旁王朝復辟.拿破崙嘅妻子同個仔被奧地利人囚禁,重有傳聞指拿破崙將被流放到大西洋上嘅一個小島,呢一切令拿破崙別無選擇,最後喺1815年2月26號逃出厄爾巴島,率領1000人於3月1號返到法國.本來被派嚟阻止佢嘅法國軍隊轉而繼續支持拿破崙.3月20號拿破崙返到巴黎,呢個時候佢已經擁有一個 14 萬人嘅正規軍同20萬人嘅志願軍,路易十八逃走,百日王朝開始.
但係好景唔長,歐洲各國迅速組成第七次反法同盟.1815年6月18號拿破崙嘅軍隊喺比利時滑鐵盧戰役中全軍覆沒,7月15號佢正式投降.法蘭西第一帝國覆滅,路易十八再度復辟.拿破崙被流放到聖赫勒拿島.1821年5月5號,拿破崙喺島上去世,5月8號喺禮炮聲中呢位征服者被埋葬喺聖赫勒拿島上嘅托貝特山泉旁邊.直至今日,拿破崙嘅死因重係眾說紛紜,英國醫生嘅驗屍報告顯示佢係死於嚴重胃癌,但新嘅研究認為拿破崙死於砷中毒,而且喺當年貴族鍾意用嘅牆紙上,歷史學家亦發現含有砷嘅礦物,估計係因為環境潮濕而畀砷喺環境中滲透出來.
佢去世後九年,新嘅奧爾良王朝喺人民嘅壓力之下將拿破崙嘅塑像重新豎立喺旺多姆圓柱上.1840年,法國七月王朝嘅路易•菲利浦派佢個仔將拿破崙嘅遺體接返.嗰年12月15號,拿破崙嘅靈柩被運返巴黎,喺經過凱旋門後安葬喺塞納河畔嘅老殘軍人退休院(即榮譽軍人院).
影響[編輯]
拿破崙係一名出色嘅軍事家,佢一生親自參加嘅戰役達到60幾個,而佢指揮嘅多個戰役,直到今日喺軍事史上依然有重要意義.但係佢嘅征戰打破咗歐洲嘅權力均衡,導致其他歐洲強權7次組成反法同盟,最終徹底擊敗拿破崙.喺拿破崙戰敗後嘅維也納會議上,新嘅歐洲秩序同平衡好快被重新建立起來.
雖然拿破崙曾經叱吒風雲幾十載,但係佢嘅功績係短暫嘅,喺佢退位後,法國嘅疆域好快又恢復到佢執政之前嘅樣,拿破崙嘅戎馬生涯對之後嘅歐洲歷史並無重大影響.唯一可以令佢載入史冊嘅,係由佢本人下令編撰嘅《拿破崙法典》,呢部法典係好多現代民主國家法律體系嘅原型.
此外,拿破崙亦係最早提出歐羅巴合眾國構想並試圖通過武力嚟實現嘅人.雖然佢本人並未成功實現呢個夢想,但今日嘅歐洲正在朝向一體化嘅目標邁進.
拿破崙為法國帶嚟榮耀,法國人民始終愛戴呢位法蘭西戰士(有趣嘅係,佢喺18歲之前始終認為法國唔係佢嘅祖國),1840年12月佢嘅遺體運抵巴黎後,90萬巴黎市民冒住嚴寒迎接佢.而喺多年後,拿破崙亦贏得對手嘅尊敬.1855年英國維多利亞女王帶王儲(即後來嘅愛德華七世)到老殘軍人院,女王要王子「喺偉大嘅拿破崙墓前下跪」.
參考[編輯]
- (德)艾米爾•路得維希(Emil Ludwig)著/梅沱等譯:拿破崙傳,1999年廣州:花城出版社,ISBN 7536026441
- (法)布里昂(F. D. Bourrienne)著/鬱飛譯:拿破崙傳,1996年天津:天津人民出版社,ISBN 720111072


text:
講返雕塑,女嗰件係擺喺奧斯陸市政廳前面嘅廣場,男嗰件就放喺韋格蘭雕塑公園,都係遊客必到嘅景點.無論本地人又好,遊客又好,都見到佢地有帶埋細路去睇,似乎唔覺得有乜好避忌.咪以為淨係西人先係咁開放,好多亞洲遊客都係咁架.如果喺香港,呢兩件雕塑實會俾淫嬸處評為淫褻物品啦.因為兩件雕塑都係三點盡露,而且重要部位又冇刻意簡化,仲要擺埋個大開中門嘅姿勢添.
淫嬸處豬公當然唔會理係咪藝術品,亦都唔會關心作者想表達乜.佢地有一套簡單而明確嘅標準,總之按本子辦事就掂.其實咁嘅手板眼見功夫,使鬼嗰班有識之士做咩,求其個阿嬸做都得啦.一套侏儸紀嘅標準,加埋一班豬玀紀嘅人,真係唔出事先怪.
結果真係出事嘞,淫嬸處豬公居然搞笑到將大名鼎鼎嘅大衛像列為不雅物品,要幫佢著返條褲仔先可以公開展出.雖然事件最後俾法庭擺平咗,但係就已經笑死晒班簋佬.香港仲話係國際都會,其實喺呢方面完全追唔上國際步伐,甚至比大陸更保守.
講到大衛像,忽然諗起一單陳年舊事.記得中一歷史教科書有一張大衛像嘅相,女同學都唔覺得有問題,不過就有個男同學無聊到用水筆幫大衛加咗條泳褲仔.估唔到見多識廣嘅淫嬸處豬公,思維竟然會同上世紀嘅一個初中生完全冇分別.
本來有個咁嘅淫嬸處已經夠頭痕架嘞,但係偏偏又有明肛社呢衛道組織喺度推波助瀾.佢地雙劍合璧,真係天下無敵,誓要將香港帶返去石器時代.明肛社提倡嗰清規戒律真係十分惡頂,連自慰都話唔俾.本來人地教派嘅我都唔理得咁多,但係佢地成日高調咁投訴呢樣,投訴嗰樣,連非教徒都要搞埋,我就睇唔過眼嘞.
最經典就係幾年前嘅中大學生報情色版事問卷事件,到而家仲記憶猶新.份問卷問埋晒關於亂倫,人獸,多P,同埋性幻想嘅,不過裏面就冇繪影繪聲嘅描述,亦見唔到有鼓吹呢嘅意圖.呢禁忌唔係話唔講得,如果真係想探討呢問題,或者更深入去做學術研究,喺學生報發表絕對冇問題.不過我就見唔到份問卷有乜學術成份,我覺得班學生只係貪玩,想觸及一社會禁忌啫.咁嘅內容當然唔叫得做雅,只會令人覺得無聊同埋品味低俗,俾人砲轟都好正常.但係明肛社竟然小題大做到走去淫嬸處投訴,而學生又死都唔肯認錯,單就越搞越大.後來淫嬸處仲將嗰期情色版評為二級不雅,有關學生可能要負上刑事責任.好彩後尾法庭推翻咗淫嬸處嘅不雅評級,班學生先可以甩身.
睇返成件事,學生,明肛社,同淫嬸處都令人好反感.先講明肛社,明明係芝麻綠豆嘅小事,但係就要搞到上淫嬸處,分明係想置學生於死地,枉佢地仲成日講神愛世人!到淫嬸處嘞,佢地又係用埋晒豬玀紀標準,將低俗無聊評做不雅,真係唔知佢地個腦生咗喺邊度!評級成日俾法庭推翻,難為佢地又唔覺得瘀,真係佩服到五體投地!至於學生,佢地係始作俑者,受教訓係絕對應該.不過佢地死唔認錯,仲要扯埋言論自由同學術自由嚟講,真係不可救藥!講言論自由都算嘞,佢地有自由發表的咁嘅,人地都有自由鏟佢地.至於用學術自由嚟做擋箭牌,呢樣先俾佢地激死.如果真係有人以為中大嘅學術水平低到咁離譜,就絕對係累街坊,連我呢個中大校友都映衰埋!我交咗咁多年稅,原來係資助咁嘅人讀大學,條氣真係好唔順!


text:
被好友出賣,應該絶交?
同好朋友識咗好多年,一直以來都好friend,直到有一日發現佢出賣咗自己,你會晴天霹靂,傷心同憤怒嘅情緒出晒嚟,然後最煩惱嘅係,你應唔應該原諒佢同埋再次相信佢呢?
最常見嘅被出賣情況係:
-對方口疏,是非當人情,將你嘅秘密話咗俾其他人知.
-呃你錢,甚至呃埋你屋企人錢.
-向其他人「篤你背脊」,講你是非,喺你背後搞小動作.
-搶你男朋友.
根據小編的非正式統計,最難以接受嘅係被搶男友,因為一時之間失去咗兩位至愛嘅人,十成十嘅人都會從此同對方絕交!至於其他方面嘅,就視乎被出賣嘅嚴重程度,反而錢銀方面, 似乎比較容易原諒(如果數目細的話),最多以後唔再借錢俾佢,但未至於無朋友做.
事必要搞清楚
當你冷靜過後,你可以先衡量下對方出賣你嘅係小事定係大事,然後三口六面同對方傾清楚,再決定點樣做.
衡量可原諒程度
如果係口疏之類,對方可能都係無心之失,你亦可以試下原諒佢一次,再慢慢觀察佢嘅為人,如果佢仲當你係朋友,佢會知衰,唔敢再多口.
如果對方做嘅事令你不能原諒,你都唔需要勉強自己去同佢做返朋友,佢可以咁樣出賣你,就已經一早唔當你係朋友,呢件事可以令你睇清一個人,知道事實嘅真相.
不要勉強自己
雖然你哋之間可能有共同朋友,會喺度講「識咗十幾廿年,咁樣無朋友做好可惜」之類嘅說話,但係佢哋唔係被出賣嘅人,當然會講得比較輕鬆,所以你都唔需要勉強自己去扮大方,做你認為啱嘅決定就可以了.
雖然對方可能做咗啲好過分嘅事,但你都唔需要去報復或者講佢壞話去傷害返佢,咁樣只會令自己一直在意,過分耿耿於懷的話,只會令自己更加唔開心啊!


text:
奴隸湖 必去景點及奴隸湖, 亞伯達 (YZH)附近酒店推介
奴隸湖, 亞伯達 (YZH)附近酒店預訂
累積 10 晚,送 1 晚
仲可享精選酒店神秘優惠價
奴隸湖必去推介 - 奴隸湖, 亞伯達 (YZH)
想去 奴隸湖 自由行?等 Hotels.com 帶你玩盡 奴隸湖奴隸湖, 亞伯達 (YZH) 啦!留意我地文章,話你知去奴隸湖 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋奴隸湖奴隸湖, 亞伯達 (YZH) 附近有咩酒店,等你更加容易計劃行程,慳返酒店來回景點嘅時間.
奴隸湖奴隸湖, 亞伯達 (YZH) 自由行
去得奴隸湖奴隸湖, 亞伯達 (YZH) 自由行最緊要一定係揀啱日子去.一啲熱門景點例如,奴隸湖 嘅 奴隸湖, 亞伯達 (YZH),喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
奴隸湖奴隸湖, 亞伯達 (YZH) 交通
想去奴隸湖, 亞伯達 (YZH) 暢順無阻濟,最好就係出發前,睇清楚奴隸湖奴隸湖, 亞伯達 (YZH) 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
奴隸湖奴隸湖, 亞伯達 (YZH) 必食必買攻略
奴隸湖奴隸湖, 亞伯達 (YZH)一直都係旅遊熱門地點,去到奴隸湖奴隸湖, 亞伯達 (YZH),除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
小弟就讀喇沙書院,上學期全級30,數學排名64,來緊7/3就要交選科表格
現時暫定揀物理同化學,因為我地學校過往業績都唔錯(5**比例30%),但係揀M1定M2,同埋Economies 定 BAFS 我就猶豫不絕了
如果讀BAFS就一定要讀 Accounting Module,學校業績同Econ 都係差唔多.我個人認為BAFS比較實用,不過我唔係太謹慎,驚會有太多careless mistakes,雖然我雖然對account一啲表層嘅數學有信心,不過我對跟格式唔係太小心.外國係唔需要讀BAFS嘅,如果我讀完之後去外國讀商科學院,佢地會唔會prefer econ 而唔認受BAFS,所以讀左BAFS相對於其他有讀econ嘅人冇左優勢?
相反,econ嘅文字題我覺得自己會比較拿手,加上我上學期econ全級排名第4,如果我中學先學好econ嘅concept,大學先讀business會唔會好啲?
另外係關於M1同M2嘅抉擇
啲人話讀左M1對商科比較有用,又比較實際
有人話讀M2第時再讀返M1好容易,不過讀M1再適應返M2就好難
我覺得Geometry 同 coordinates 好難, compound interest 好易,咁我係咪應該讀M1?
我地學校M1 5**比例 7% M2 5**比例15%
係因爲學校M2勁啲?定係因為全部勁人都讀M2,剩返啲冇咁勁嘅讀M1?學校M2收生70,我排名64想讀M2 一定讀到
不過我讀M1會唔會易啲拿5*?揀M1係有代價嘅:我地學校7班係有好同唔好嘅分別,最好係4G,全班都升到大學,順序排到成績最唔好嘅4A,全班得一兩個有大學學位.4G只收讀M2嘅人,如果我揀M1,我只能夠讀實力僅次嘅4F
4G無論係學生質素同學習環境都比其他六班好
希望各位可以俾小弟些微意見,多謝!


text:
有無睇天地豪情?好好好睇,昨晚大結局,見到家雄同Diana始終唔可以一齊有點失落
其實呢套戲我印象中睇過好多次,但仍然會追落去實在太好睇!而且d歌又好好聽.........
好夢難圓 .... 原來等到最後結局亦只有.... 遺憾了
入正題:
話說我屋企有包擺到天荒地老都未開嘅麥皮
我人生最怕就係麥皮,怕麥皮質感
不過晌我無聊之中就諗到將麥皮整蝦球,一來我好叻整蝦膠
二來就係用麥皮做個脆皮應該work,至少唔會難食
於是我昨晚就試整,做法好簡單,做出來個皮唔係話好脆但會有另一種質唔同質感
但係好好食,我同大少爺都覺得好唔錯啊!配上沙律醬就乜都好味,哈
麥皮仲要唔太索油做出來唔油膩喎
蝦 300g
鹽 少許
麻油及生粉 也少許
做法:
將蝦去腸用生粉同鹽摔摔摔,摔到有d潺就沖水洗淨徹底抹乾水
然後就用拍扁佢,所有都拍扁後就用刀剁三下
放入個盤中,加少許鹽,生粉同麻油
跟住順一方向攪攪到以下圖咁,就可以拎起撻2-30下
跟住放番入個盤中包保鮮紙然後就放入雪櫃雪30分鐘以上
將蝦膠搓成球型,再沾上麥皮做成麥皮蝦球
跟住就可以炸喇
之前Recolte送我個小鍋同來炸食物都幾好,個鍋細用油少都做到效果
火力又夠又易清理呢
炸到金黃色就可以上碟喇
大少奶's Delicatessen
宣傳你的專頁


text:
第三日,太陽曬到落屁股,終於捨得醒.今日行程比較hea, 但係玩得一啲都唔hea.
食過係Family Mart到買嘅飯團同咖啡做早餐,我地就朝早9點出發去豪斯登堡.
而屋主Yuko原來早早就已出左門口,去耕田咁話.作為一個城市人,聽到Yuko耕作維生,其實我下意識第一個反應係:”下,搵到食嘅咩?”但係望住佢間兩層連車房雜物房同工作室嘅獨立屋,物價又唔係話貴,我又覺得好似理所當然.人生在世,出生時本來無一物,又何必往生時腰纏萬貫?
作為一個1992年開業,不得不說園內保養得非常好,而且園內設施跟得上潮流.雖然我唔係海賊王粉絲,但係佢地有海賊王為主題嘅設施,我都覺得佢地都好與時並進.即使係咁,我仍然係覺得”硬件就keep得住啦,但係軟件呢就麻麻”.因為入面嘅遊樂設施望落就好玩,但係玩落又覺得好似製作hea左啲.不過無可否認,豪斯登堡入面影相係靚嘅.
去到晏晝5點半,我地約好時間渣車去九十九島影日落.沿途渣去,望住個天,天灰灰又多雲,心諗PK啦.上到九十九島展望台,灰濛濛一片.唯有用啲toy camera 加啲味精吸引下.
九十九島展望台係佐世保市附近,而佐世保出名嘅就係漢堡包.我地渣左去一個座落係碼頭附近嘅商場,漢堡包店係有嘅,但係再一次我地又送車尾,佢地已經last order左,咁唯有幫襯隔離嘅和食餐廳啦.點左一個鰻魚飯定食,噢,賣飛佛.
就係咁,食完之後我地就渣番去Yuko間屋,早早梳洗早啲訓,因為我地聽日仲要趕行程渣落長崎.
後記,其實豪斯登堡如果你慢慢玩係可以玩到太陽落山都玩唔曬(已經講緊唔洗點排隊), 所以唔好咁傻豬預行程係豪斯登堡次後啊.而且要留意番一般日本嘅餐廳小店都會(係香港人角度)好早last order跟手收鋪,千祈唔好咁大安旨意八點半去到門口人地仲會做你生意,如果唔係到頭來,肚餓嘅係你自己咋.


text:
另一個姑娘就同清潔姐姐極速收拾同清潔房間,產房好快就回復返原本個樣,而產後係需要喺產房休息兩個鐘先可以離開(由BB出世時間計),因為我電話已經畀我玩到無電,所以唯有瞓覺...
兩個鐘頭之後已經7點半,我餓咗大半日終於有飯食!生完仔真係好肚餓,我食晒二人份量嘅飯餸!!
另外聽講好多媽媽生完之後去第一篤VV有啲困難,可能因為啱先打搞過陰道同有傷口,不過我完全無問題,自己去到仲要頭兩篤都痾咗1L!過嚟傍住我去廁所嘅姨姨表示驚訝!
喺St.Paul每晚6-8pm都係親子時間,生完第一晚太晏無得見lu~不過我住4日3夜,仲有兩晚可以見,親子時間係畀BB嘅爸爸媽媽過嚟抱BB同餵奶,不過媽媽任何時間都可以過去BB房,所以親子時間都係爸爸嘅餵奶實習班,媽媽就負責影相!XD
不過講到餵奶,BB房本身定咗每4個鐘餵一次,媽媽可以按時間到BB房餵人奶/水奶,或者由姑娘餵水奶,BB房姑娘除咗照顧BB之外,仲會協助新手媽媽餵人奶同抱BB.
親友想嚟探媽媽就好方便,8am-10pm隨時都可以過嚟,
反而想見BB就有時間限制,一係喺每日朝早同黃昏嘅探BB時段隔住玻璃「睇」.
一係喺餵奶時段同媽咪一齊留喺病房餵奶先有得睇,不過講真返到屋企大把時間睇啦!XD
每朝早同晚,主診醫生都會同姑娘一齊過嚟檢查傷口同子宮復原情況,仲會解答我一啲產後嘅疑問.而兒科醫生亦會早晚過嚟匯報BB嘅唔同狀況同表現(例如痾咗幾多次屎尿,食咗幾多奶等),估唔到一生完就要經歷「家長日」...
基本上我生完BB頭兩日都食得走得好happy,係下腹斷斷續續有啲M痛嘅感覺,因為子宮收縮返原本大小需要一段時間,而不適大概會維持一星期.反而第三日我因為塞奶好痛好痛所以好唔舒服,夜晚差啲瞓唔到,本身醫生開定畀我for傷口嘅止痛藥就大派用場...
St.Paul嘅病房,無論係4人,2人定單人病房其實間房都係一樣裝修,只係房入面有幾多個床位.至於喺私家醫院生仔嘅價錢因人而異,幾間私家醫院嘅基本收費出入不大,都係包括住院,藥,食物(早餐),反而另收費嘅主診醫生,兒科醫生,麻醉師嘅費用就會有出入,幾多錢埋單真係要睇你選擇嘅醫生,如果住普通病房大概預6-8萬.(最新收費可以上網搵搵「本港私家醫院收費」)
講到無痛分娩,如果我一早已經決定做就直頭唔使等唔使痛啦!唔好處當然就係要打麻醉囉,好處就梗係既方便又快捷,唔止等生嗰幾個鐘可以hea,連生之前剪會陰同生完縫針都無乜感覺,相對唔同生產方式應該算最「舒服」!
同其他私家醫院一樣St.Paul都會有初生BB相連CD送返畀你,不過St.Paul應該係出世第一日(即係幾個鐘內)就被迫影咗...睇返Aster個發水厭世樣真係...
生仔後感:
*穿咗水係要盡快趕去醫院,但係唔代表好快就生到
*打咗催生唔代表即刻或者好快催到BB出嚟
*忍住陣痛就會令肌肉緊張,宮頸仲難開...(即係覺得痛就盡情表現情緒吧!)
*姑娘教落:生仔唔係講有幾痛,係要睇開咗幾多度!(長知識呀!!!)
後記:
懷胎十月其實只係湊仔之路嘅開始,每日餵奶,換片,沖涼,換衫,氹瞓覺,產假每一日都係非常充實,如果屋企無工人姐姐或者陪月姨姨更加係手忙腳亂,歡迎大家一齊加入湊B大挑戰!
(完)
Aminn | Beauty.Food.Fun.Travel.Trendy|
www.facebook.com/sy.lam.family
任何合作請接洽:aminn613@gmail.com


text:
2010年9月30日 星期四
金源小館
我個人覺得灣仔區既食肆俾人既感覺都係好高級,但係其實都好多平民化既食肆的,係灣仔大王東街就有一間極度平民化既小店,環境同出品都有著香港人坐大排檔既特色,而且價錢十分便宜.呢度有一道菜式,響譽三十年,就係山東燒雞.
呢到既山東燒雞非常入味,雞肉鮮嫩無比,塊雞皮實在非常吸引,正正因為好多人怕肥,唔敢食,只可以嘆他們走寶,加上那個蒜蓉豉汁,非常美味.另一個好好味既餸就係香醋骨,十足十以前屋企煮既味道,好有屋企feel,酸甜味道剛剛好.
一睇到呢碟叉燒炒蛋就知吸引啦,仲有好多蛋汁黏住,一食落口就知嫩滑,有d蔥花吊下味.椒鹽骨鑊氣夠,夠香脆,唔太咸,可以用黎送飯.個肉餅蒸得火喉剛剛好,有D馬蹄粒增加口感.
下圖既金沙蝦,表面好吸引,但係都係覺得金沙蝦都係細細隻好食,成大隻都係差少少,雖然蝦肉結實,但太大隻要剝殼,哂左D金沙汁.梅菜扣肉既梅菜好味,扣肉唔太肥,不過都好好,肥瘦相間,一舊好靚既五花腩,整得好,真係好鬆化.咸肉炒四季豆表面睇黎好似叉燒炒,不過慢慢食落係食得出係咸肉既.
黎到呢到食飯,除左食飯之外,一定唔可以錯過佢地自家製冒甜品,有好多既,最出名既係木槺布甸,不過我就至愛佢既係焦糖雞蛋布甸,味道好正宗,焦糖唔太甜,但係同個布甸好夾,除左呢兩樣外,佢既榴槤雪糕都好多人叫黎食架.
呢間食肆我會不斷黎食,因為平靚正,lunch黎食又平,又夠飽,晚飯都唔錯,只差在環境上,十分殘舊.
地址:灣仔大王東街3號地下
訂閱: 張貼留言 (Atom)


text:
究竟有雞先定有蛋先?呢個真係十世都諗唔明嘅哲學問題.雞蛋會孵雞仔,雞仔大隻變母雞又可以生蛋.不過唔係隻隻雞仔都咁好彩可以有大隻嘅機會㗎⋯⋯如果啲雞仔孵出嚟嗰陣有缺陷,好多雞農都會直接放棄佢哋,真係好慘慘豬呀.
好似呢隻雞仔咁,出世冇耐就學人腿張開,你曳呀你,跟邊個學㗎?嗱,雖然人都會有外八字腳,但係雞仔今次真係太嚴重喇,企都企唔穩呀!死啦,畀飼養員睇到咪Die Hard?
做咩綁住佢呀!人哋行唔到已經好慘㗎啦,仲綁嚿海綿落去?唔通你想用十大酷刑折磨雞仔?人嚟呀!虐畜呀!
哦~原來飼養員綁嚿海綿落雞仔隻腳係想幫雞仔矯正返對腳啫~綁住雞仔對腳,跟住放喺一個啱佢size嘅容器入面一兩日就得㗎喇~雖然雞仔呢段時間冇得周圍跑跑跳跳,飼養員又要特別照顧同餵食,但係睇到個效果就咩都抵返啦~
睇下,雞仔終於可以腳踏實地做雞喇!其實呢個方法係北九洲市立總合農事中心Post出嚟,希望可以幫到啲有類似問題嘅雞仔㗎~
佢哋都明啲大量養雞嘅雞農未必可以花咁多時間喺一隻雞仔度,但係工作人員都希望教咗大家咁做, 可以減少雞仔畀人篩走嘅機會,就算雞仔大個都係畀人食落肚,都好過出世冇耐就冇命吖,好似係.
封面圖片及資料來源:Nouji_center/twitter


text:
"
朋友 ,
其實你不妨將你想免費考DSE德文既事
分享俾咁多位巴打聽
咁樣一直俾人鼓吹 ,
我諗你就算德文水平再低 , 都會想考吧
有好多人係剛剛學德文既時候
會因為德文差,受到嚴重既挫敗 , 或者屈辱
而變得極度自卑 , 繼而僧恨自己 , 逃避現實
係呢個時候 , 免費德文考試就往往成為佢地既安樂窩
由於佢地自卑 , 繼而令佢地唔肯面對世界
因此佢地會以為DSE德文真係一個
唔駛錢有得考 , 自己考成點都唔會有人知既地方
只不過 , 佢地完全唔知道
係呢一個DSE嘅考場內
就算你可以屈機所有考生
但係你既德文,語言能力 ,
永遠都唔會因為你考完呢個免費嘅試 , 而得到認可
(btw , 你Writing可以寫既野 , 都未必少得太可憐喇:-( )
無端端考試而帶來心靈上既空虛
唔係好受架
所以
試下面對自己 , 面對現實啦
你仲可以返轉頭架 , AS8683:)
起碼大家都用緊一個你睇唔順眼既角度關心緊你丫 , 係咪?;-)
"
財政預算案唔肯派錢,但係有幾個大膽嘅動作.一,送一萬海洋公園門票,近乎係倒錢落海,我真心覺得無謂…另外一個『優惠』,就係豁免2019年DSE嘅考試費.
一早就應該啦,X!
唔單止要豁免2019年嘅考試費,更加應該將呢個政策恒常化,所有在學,適齡,要考DSE嘅香港學生,考試都唔應該俾一毫子出嚟,呢個係教育政策嘅一部分,你有十二年免費教育,嗰少少嘅考試費,你唔當成教育支出?再去得遠啲,而且應該將所有Past Paper同Marking Scheme嘅版權完全公開,唔需要話你影印少少卷嚟操都要犯個靚法.
其實,考評局運作上嘅目標,根本就唔應該係為咗盈利.我以前考CE同AL,要畀幾千蚊出嚟,真係好肉痛.啲考試已經折磨到你要生要死,仲要我磅水,所謂貼錢買難受,所言非虛,考嘅時候都考得唔係太順氣.
唔好意思,小弟唔係太想做時事評論員,返返入個正題先…我見到呢個消息之後,即刻發現Facebook充滿住『全民DSE』嘅Post,而亦都見到有朋友話要去考德文,因為免費喎.
我心諗,果然係香港人,一講話免費,唔理三七二十一,攞咗先.
喂,你仲考唔夠?我感覺經歷過香港教育制度壓逼嘅人,好有可能患上咗程度唔低嘅斯德哥爾摩症候群,或者直接係有被虐傾向…老實講,唔係有需要的話,無端端做乜走去考試?時間就是金錢,唔係話你唔可以去考,但係免費唔免費,唔應該係你決定考唔考嘅原因.你話我似陶傑,崇洋都好,大部分德國人都唔會咁得閑同你去計呢啲婆乸數,正所謂贏粒糖輸間廠,我懷疑德國點解咁多廠,香港咁少,個原因就係俾呢啲香港人敗曬…
話雖如此,我都好好奇——會考高考DSE一路都有德文考呢個事實,我一早就知道,但係真係無特登走去睇下佢份卷到底係點嘅樣.
如果我去考的話,成績會點?——其實我無興趣知道,不過教得德文耐,依家有幾個學生都有去考唔同程度嘅德文考試,例如歌德嘅分級試,A1到B2,或者係TestDaF都有.我自己依家無『考試衝刺班』,啲學生想考試的話,我都係自己睇下份卷,幫佢分析下,講解下點答題;而TestDaF自己考過,所以真係會分享一下自己嘅經驗.但係始終都未有實際嘅系統,自己都諗緊點樣可以有條理地喺考試之前幫啲學生準備一下,始終考試都係一個關口,有人幫忙,點都一定會輕鬆啲.
所以我自然對於所有德文考試嘅考核模式,難度,試題形式會有興趣,當係持續進修啦.
我對於『免費攞咗先』呢個做法唔係十分之理解,但係你考慮得考DSE德文,本身嘅德文水平一定唔會差(劇透:依家已經可以同你講定,你無B1,入去考真係純粹浪費人生寶貴嘅光陰),而準備考試嘅過程,都一定係促進自己學習德文嘅機會,而呢樣嘢,不管你嘅動機如何,我都一定鼓勵嘅.
我喺度想俾一個框架大家,假如大家真係想考DSE德文,有咩應該知道.
考試起源
如果你去考評局個網站查詢一下德文考試嘅Syllabus,你會發現原來係Cambridge International AS&A Level嘅課程大綱.德文都有AS同AL嘅分別,其實考試形式近乎一樣,只不過AL多咗一份卷,係Component 4,要睇指定嘅Reading Material然後再答問題——C2寫作都有呢個Option,不過真係好Hardcore,我自己買咗指定嘅小說嚟睇,好惡頂,所以好早就放棄咗做Reading嘅寫作題.不過,DSE德文係AS程度,所以第四分卷大家唔需要考.老實講,你叫我去考,我一定考到,不過準備嘅時間會又長又痛苦,所以呢度可以鬆一口氣先.
所以,DSE德文只不過係披著DSE皮的AS German狼.由現在起,大家都可以用Cambridge International 嘅8683去辨認呢個考試.
知道咗呢個事實之後,要了解呢個考試就容易得多啦.
認授性
其中一個我唔鼓勵大家抱住『免費九考(免費的話考九次都無妨)』嘅心態去考嘅原因,係呢個考試嘅認授性.講歐洲語言,大家都知道最權威嘅係CEFR個框架,而我喺網上遍尋劍橋AL同CEFR嘅轉換,都搵唔到相關嘅結果,有一個網站有作出一個比較:
資料來源:http://www.ict4lt.org/en/en_mod4-1.htm#cef
但係呢個計算方法係根據英文嚟做,而且唔係一個官方嘅換算表,所以只能夠做一個參考.
就咁睇,似係B2嘅水平.
不過,A Level個原意都唔係用嚟判斷你嘅語言水平,重要嘅係你考試及格,得到一個資歷Qualification,可以用嚟報大學等等.CEFR係一個設計課程同評價語言水平嘅框架Framework,等大家可以用一個比較客觀嘅描述去將學生分成唔同嘅語言等級,所以目的有少少唔同.
重點係:如果你考完之後,CEFR轉換唔到的話,呢個考試考完你用嚟做乜?
考試時間
原來以前一年有兩個檔期,依家得一個,如果根據返2017同2018年嘅時間表去推算,2019年考試時間應該會係喺今年2018年十月中到十月尾之間.成績會喺2019年一月尾出.
屈指一算,如果要準備的話,仲有大半年.
考試模式
參考返考評局嘅Review,呢個Presentation好清楚咁列出咗考試嘅模式.
睇返劍橋個8683嘅Syllabus,其實會更加詳細.呢個考試有三分卷:
我認為考試有以下特點...
詳細嘅考試要求,可以喺Syllabus度睇到,我自己無咁多心機睇曬,不過有幾個重點:
- 說話部分,演講要預先準備,其實唔難,因為題目自選,可以喺屋企練到爛熟,但係佔嘅分數唔多.
- 對話有分討論同吹水,有啲似我考C2嗰時個形式,不過當時係先吹水,後討論.至於考官會問你咩,我喺Syllabus搵唔到,C2就有好清楚嘅要求…不過我估計呢個水平唔會講講下問『你認為英雄主義喺現代社會是好是壞』呢類嘅題目掛…無錯,我C2嘅時候係搵咗呢條題目嚟講…嗰下真係諗起浩南哥…吹水的話,都係練多幾次就無問題.
- Syllabus有好清楚寫到:需要對德國或者其他德語國家嘅現代社會有一定嘅認識.無論係口語或者係寫作,如果你唔展現一下你對德國嘅認識,分數一定唔會高(演講部分直頭分數會扣一半)!而口語都話你要問考官資料同意見,呢下都幾新鮮.
- Reading嘅題目同深度,我自己感覺係同歌德B2接近,都係從報紙雜誌輯錄一啲科普或者Social Science嘅文章,睇完之後要你做搵答案,改寫句子,簡短答問題,最後要寫少少比較長嘅答案同個人意見,做Reading同時考埋Writing,形式好似DSH…其實我唔鐘意呢種考法,不過係個人喜好咁解.
-
議論文每年有特定Topic,其實好容易準備,貼題亦都十分容易,2019題目如下:
- Human relationships
- Law and order
- Work and leisure
- War and peace
- Pollution
綜合難度及歷屆試題
參考一下2017年最新一屆考試嘅試題,再綜合以上嘅資料,自己又睇過一兩份Past Paper,我會覺得呢個8683水平大概係B2左右,考得過C1嘅人,必定可以高分達陣,B2的話考的過的話,就一定及格.
最後都係問返你自己啦,準備咁多嘢,搞場大龍鳳,就係考一個無咩認授性嘅免費考試,值唔值呢.
可能你真係諗住『釣勝於魚』,咁我希望呢篇嘢可以幫到你啦.


text:
記得細個時,媽咪總會幫我做一啲佢認為為我好嘅事情.例如一到冬天,我媽咪一定迫我着襪褲返學,唔會畀我着長襪,同時又一定要我着冷背心響校褸入面,佢好怕我冷親.當時我覺得好樣衰,其實返到學校我一定會除冷衫除褸,上中學後識自己帶多對襪番學校換添,哈哈!
小時候變相呃媽咪,幸懂克制
從小我就學會「明順暗反」呢個行為,原因唔係我反叛,而係當我見到媽咪好有心地為我準備咗一大堆為我好嘅嘢,我唔接受又傷佢心,我被迫接受又難堪,當然有反對過但唔成功嘅.咁我唯一可以做,就係盡量平衡番雙方感受,此舉可令佢安心之餘,我又能顧及番自己感受喇~
但呢個「明順暗反」,並唔係一個好嘅開始,因為講明白啲,其實就係欺騙.美其名係顧及雙方感受,漸漸大個啲,到中學喇,就轉變成呃媽咪.明知佢唔批准嘅事,瞞住做,唔想佢唔開心,但自己又想開心喎!雖然唔係做啲咩壞事,但可能媽咪管得都比較嚴,變咗同學仔可以直接同媽咪匯報嘅嘢,我就要兜個大圈先批准嘅,唯有慣性吹水,免卻大家爭執.
亦因為咁,我覺得整個成長過程,其實我媽咪唔係咁了解我,亦唔知我響出面做緊啲咩,咁樣並唔係一件好事.可幸嘅,係因為我習慣「明順」嘅關係,我好識衡量自己唔會做出咩大錯事以致自我引爆,免得激親媽咪,我做事都算有分寸的.
少鬧少罰 種善恩得善果
由於太明白物極必反,到自己做人媽咪喇,我經常提醒自己要聽小朋友心聲,要同佢哋做好朋友,唔可以用強權手法教仔,因為我好明白,即使佢哋明順,亦同樣能暗反.咁你寧願小朋友做咩都會問你意見,同你商量,定還是事事恭維(因唔想同強權的你爭吵),但做嘅又係另一套?
舉個例子,我兩個仔 8 歲 9 歲了,兩個響學校做過嘅事,每日放學都會傾講,好事壞事,甚至被罰嘅錯事,都唔會隱瞞,我覺得咁樣好好呀!善因係佢哋從小做錯事,我哋唔會亂罵亂罰,我哋會畀機會佢哋解釋改過,發現做錯事情時我哋亦甚少大反應,善果就換來坦白的相處,佢哋佢哋從來唔怕認衰認錯,因此毋需要向我哋講大話.
而另一樣我時常提醒自己嘅係,愛兒女所愛.時代唔同了,我哋大人鍾意嘅事物,佢哋未必認同,所以我哋唔可以將自己一套,套落佢哋度,迫佢哋跟章.好似早前兩個仔影學校相,我將自己認為襯落灰色佈景會好睇嘅衫褲,預備畀佢哋.但出門時發現佢哋冇換到,佢哋着番平日返學舒服嘅 Tee 同 sweatpants.我當然係有啲唔鍾意啦,影相梗係想佢哋型仔啲 smart 啲.
呔仔問題令呔媽反思
但當我問點解唔着媽咪畀佢哋果套衫時,大仔問咗一個問題,唔係串嘴反叛問,佢認真問:「媽咪,係我picture day,點解你想決定我着咩嘅?」咁我就答喇:「唔係我想決定嘅,我只係畀一套我覺得好睇嘅衫褲你,多個選擇,咁你當然可以自己做決定啦~」佢諗下,話鍾意依家咁樣着,咁樣影相,我再提醒佈景係灰色,着深色會撞,佢哋話OK,我亦覺得冇必要堅持,我尊重佢哋決定.
其實件事我自己幾大反思,仔開始大了,有自己思想,我覺得放手都係好事.自己的意見被尊重接納,其實好重要,亦能建立自信,應該冇人鍾意自己的決定被人不停turn down,一定要跟人哋果套吧!
久而久之佢哋會對提出想法失去興趣,亦會變成一個只懂聽從,冇自己主見嘅人.我還在學習中,點樣去做一個開通嘅父母,要尊重小朋友嘅決定.第時兩個仔長大了,同樣哋,我哋只能依自己經歷提醒佢哋行條比較暢順嘅路,跟唔跟足,佢哋有權決定,有權選擇自己想過嘅生活,希望佢哋開心舒服就好了.


text:
2017年12月27日 星期三
趕走黑眼圈淚溝「MIOGGI 豐盈淚溝療程」我已經係連續第 3 年打喇~
11 則留言:
Hello Isa, 請問邊隻高遮遐粉底液岩混乾皮膚用?回覆刪除回覆
如果貴少少的話 cle de peau silky cream 同剛介紹過的 Suqqu 都係唔錯的, 中價的話 Covermark 同 Shiseido Perfect Refining Foundation 都可以, 平少少的話就 Relvon~刪除
我想打淚溝同虎紋, 如果一次過打晒2樣用多過1ml既話收費點計? 另外我一唔夠訓就有眼袋, 咁樣打完會唔會仲腫? 之前都見你講過去mioggi打淚溝睇落都唔錯, 但網上見人話佢地好hard sell所以一直唔敢去.....回覆刪除
想問你是找那一位醫生, 有姓名提供嗎?回覆刪除
Hi Isa, 我都有個千年黑眼圈好想打,但我對眼一向好敏感易紅易痕,咁打左淚溝會唔會一捽眼就會變形? 又或者有時戴con化妝落妝呢d動作其實會唔會影響已打嘅打淚溝位?Thx thx回覆刪除
ISA, 想請教下打完Juvéderm VOLBELLA後會唔會好似透明質酸咁身體吸收極都會仲有少少吸收唔到而留係皮膚? 有冇聽過打得太多而太陽照射下見到透明? 打完後做Facial或者按摩會唔會令到佢變形走樣或移位? keep住打會唔會好似Botox咁遲早變膠面? Thanks.回覆刪除回覆
24歲有眼袋,好似係血管型黑眼圈,建議做嗎?適合咩人做呢回覆刪除回覆
眼底注射透明質酸其實只適用於淚溝位,眼袋如果係屬於好凸嗰種係唔可以完全變扁平的,但係就冇分咩型黑眼圈做唔做得,因為其實佢係唔可以改變黑眼圈色素,只能填充凹陷位置~刪除


text:
細細個開始就鍾意扮靚,鍾意試新嘢,試得多又敗得多,人妻愛敗家,敗家亦係一門學問來的! 現在鍾意同自己扮靚亦愛幫人扮靚,個個都問我扮靚護膚心得,就開心Share啦!
2016年1月6日 星期三
今次分享吓肌底水/肌底液/保濕水
2016年1月5日 星期二
由睫毛膏開始,開心share
要講好用其實都好個人化,你鐘意誇啲定自然啲?講易唔易溶係咪真係waterproof?咁要睇你眼瞼出油勁唔勁,眼淚流得多唔多喇!
我本身呢就眼油都出得多嘅,另外就係我好容易流眼淚,讓我笑多兩笑呢都流晒眼水嗰啲人嚟!所以大家明點解我試咗咁多睫毛膏!
使用睫毛膏嘅小小心得,一開始拎咗個睫毛膏出嚟一定要先過紙巾,過走起碼七成,一開始由底向上掃,向上掃嘅時候係睫毛根位到停10秒8秒,等個根位挺啲keep住捲,眼頭位置就向鼻樑方向掃,眼尾嗰度嘅位置就向髮線方向掃,咁就會有個發射線咁靚嘅眼睫毛出咗嚟啦!
睫毛膏總括我偏愛以下幾隻:
大愛1.dejavu Lash Up Mascara :夾好睫毛揸佢睫毛唔會drop亦都好自然,根根分明,無一嚿嚿,亦無曱甴腳嘅!Long keep唔易溶
大愛2. 都係同一個品牌,呢期新出嘅~dejavu Fiberwig : 呢一個呢都係揸咗出嚟會好自然嘅眼睫毛唔會drop,佢呢就係新改良咗加長眼睫毛嘅纖維,加長咗眼睫毛又唔會一嚿嚿嘅亦都唔會話好假就好啱我呢啲喜愛自然風嘅煩人!要買就可能要行多幾間SaSa嗰啲先有啦!因為我都行咗幾間先買到,同埋呢一個牌子都出晒名係防溶同埋long keep得好好!
大愛3. Maybelline BIG EYES Barbie mascara,呢一個要讚下Maybelline呢個設計非常好,佢係咁用嘅:先用黑色睫毛膏打底,然後用白色纖維毛毛係睫毛上印幾印(最理想做到向上碌),再用返黑色睫毛膏揸上去,即時濃密咗同加長咗啲睫毛,有啲似假眼睫毛咁,有咩喜慶日子要濃啲妝就啱晒!Good fit!
以前曾經試過美國某品牌出品僭建睫毛嘅黑色纖維毛毛,用法係同Maybelline 呢隻一樣,但係佢嘅黑色纖維毛毛真係好伏,一用實唔多唔少跌咁啲係面,佢本身係好細心地跟咗個小掃仔比你掃走啲毛,但係要掃走就要比啲心機,仲要小心啲咪掃花個妝,用一次即時將佢存起,咪再玩自己!
但係Maybelline呢個係用白色纖維毛毛同埋佢好輕身好黏到睫毛膏,相當User friendly,新手亦無難度!


text:
「長崎」
去到第二日嘅旅程,首先就當然去攞車,然後就出發去長崎縣嘅豪斯登堡.去到嘅時候真係以為自己去咗外國,因為豪斯登堡係一個位於日本長崎縣佐世保市,模仿荷蘭街道所設立嘅一個主題公園.面積有一百五十二公頃,除咗荷蘭風格嘅主題外,目前園區內亦都包括一啲歐洲其他地區風格嘅造景,而園區亦成為好多電視劇,電影同廣告嘅外景拍攝場地.
「歐洲」
真係無諗過日本竟然有一個咁嘅地方,一個充滿歐洲色彩嘅主題公園.雖然豪斯登堡未必適合郭大少咁細個小朋友去,因為園區入面只有一少部分係適合佢哋玩,但係入面真係好大.未入去之前有一個貓頭鷹館,入面有好多貓頭鷹,而入咗去園區入面就基本上都係歐陸色彩嘅建築物.或者因為冬天嘅原故,感覺上好似空空蕩蕩,但係入夜之後就有另一番嘅景色.
「旅程」
去程嘅時候咁啱遇著落雪,真係好耐無去過落雪嘅地方,而亦都無諗過今次嘅旅程會係咁凍.本來無諗過可以係豪斯登堡玩一日,因為如果唔係去睇入面嘅表現同玩入面嘅設施,基本上都只係行下睇下.不過好多海賊王嘅粉絲都會去到園區嘅另一端去睇嗰隻海盜船.到咗夜晚就有花車巡遊,而咁啱夜晚當地又落起大雪,所以都幾特別!就係咁第二日嘅旅程就只係去咗豪斯登堡.
Also published on Medium.


text:
前排令唔少女士瘋狂的都敏俊C,老實講,我個人真係麻麻地佢,又真係老實講,完全唔覺得都敏俊C有幾吸引.
不過,講起韓國,最近有朋友去咗影婚紗相,睇返啲相,都幾靚喎.
睇 返啲相簿,朋友用佢經驗建議可以先揀定心水studio,三至四個就差唔多.由於韓國影Pre Wedding既Studio都唔少,所以要預留一定既時間睇,.唔同既Studio有唔同風格,例如青春自然,成熟高貴.佢地既相簿可以反映 Studio影既相係可以有多個風格,定係一致既款式.
有 心水Studio之後,就可以睇下唔同既Agents.盡量係email問清楚佢地既package 既價錢,同埋包括D咩.唔同grade既studio係唔同價錢,一個grade都差成2-3千蚊架!可以俾既你既心水Studio問價錢,佢地通常都好 快就覆.最容易比較係間agent包唔包住宿,專車接送往返首爾市內酒店及拍攝場地,婚紗禮服既數量,翻譯及額外收費等.
如果想再精打細算D,可以用韓國當地既agent,價錢可以平成6千蚊!.雖然係平好多,但係都有缺點.例如有啲唔包住宿及專車接送.另外如果發生咩問題,就好難搵位於韓國既agent理論,始終間agent係香港會有保障D.所以朋友話個6千蚊係值得洗架!
我諗,如果有興趣有預算的B2B,真係可以諗諗喎.


text:
柏克萊 必去景點及紀念球場附近酒店推介
紀念球場附近酒店預訂
累積 10 晚,送 1 晚
仲可享精選酒店神秘優惠價
柏克萊必去推介 - 紀念球場
想去 柏克萊 自由行?等 Hotels.com 帶你玩盡 柏克萊紀念球場 啦!留意我地文章,話你知去柏克萊 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋柏克萊紀念球場 附近有咩酒店,等你更加容易計劃行程,慳返酒店來回景點嘅時間.
柏克萊紀念球場 自由行
去得柏克萊紀念球場 自由行最緊要一定係揀啱日子去.一啲熱門景點例如,柏克萊 嘅 紀念球場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
柏克萊紀念球場 交通
想去紀念球場 暢順無阻濟,最好就係出發前,睇清楚柏克萊紀念球場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
柏克萊紀念球場 必食必買攻略
柏克萊紀念球場一直都係旅遊熱門地點,去到柏克萊紀念球場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
呂瑟斯海姆 必去景點及歐寶別墅附近酒店推介
歐寶別墅附近酒店預訂
累積 10 晚,送 1 晚
仲可享精選酒店神秘優惠價
呂瑟斯海姆必去推介 - 歐寶別墅
想去 呂瑟斯海姆 自由行?等 Hotels.com 帶你玩盡 呂瑟斯海姆歐寶別墅 啦!留意我地文章,話你知去呂瑟斯海姆 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋呂瑟斯海姆歐寶別墅 附近有咩酒店,等你更加容易計劃行程,慳返酒店來回景點嘅時間.
呂瑟斯海姆歐寶別墅 自由行
去得呂瑟斯海姆歐寶別墅 自由行最緊要一定係揀啱日子去.一啲熱門景點例如,呂瑟斯海姆 嘅 歐寶別墅,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
呂瑟斯海姆歐寶別墅 交通
想去歐寶別墅 暢順無阻濟,最好就係出發前,睇清楚呂瑟斯海姆歐寶別墅 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
呂瑟斯海姆歐寶別墅 必食必買攻略
呂瑟斯海姆歐寶別墅一直都係旅遊熱門地點,去到呂瑟斯海姆歐寶別墅,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
話說英國有個女人 Charlotte Harrison 心血來潮,就喺 eBay 用 30 蚊英磅買咗隻蛋返嚟,即係相當於 300蚊 港紙左右, Charlotte 買之前其實就冇諗過呢隻蛋邊度嚟嘅,更加唔好話最後會孵啲乜出嚟喇!不過奇就奇在,相比起街市見到嘅蛋,呢隻蛋有 Charlotte 成隻手咁大,你哋話佢唔期待就假嘅!
跟住 Charlotte 將隻蛋放入孵蛋器入面,好唔容易咁等咗 47 日,終於可以知道呢隻究竟係乜嚟喇!(話時話我就覺得個孵蛋器好兒戲咁喇⋯)
大家係咪都好想知係咩嚟呢,冇錯!係一隻雀!不過係世界上第二大嘅雀—鴯鶓.當鴯鶓 BB 喺隻蛋爆出嚟嗰吓連 Charlotte 都要尖叫以示興奮.
呢隻鴯鶓 BB 叫 Kevin,就連 Charlotte 個囡囡 Ellie 都同 Kevin 相處得好融洽咁,唔知 Ellie 又有冇諗過 Kevin 將來係點嘅樣呢?
好嘅,我係唔會畀時間大家同 Ellie 一齊估吓佢長大咗係咩樣,等我立即開估,長大咗嘅 Kevin 都應該係咁嘅 Look 㗎喇!不過如果有朝瞓醒見到 Kevin 咁望住佢哋嗌肚餓都咪話唔驚,心都離一離呀⋯
Photo:Boredpanda,Google
Video:Youtube


text:
一路都想帶兩個小朋友去行山,遇啱今日天氣真係秋高氣爽(好老土),我哋揀咗一條又近又方便又短既行山路線嚟行 - 就係馬騮山啦!
我哋今朝落街食個Brunch之後大約11:40去屋企斜對面等81巴士
諗都冇諗過住喺巿區, 居然搭4個站巴士就可以有得行山
真係話咁快就落車, 只係坐咗10分鐘度4個站就到
一落車已經見到好多人同.....馬騮
以前以為只係得城門可以見到馬騮
原來呢度都有超多!! 隔離個停車場一隻二隻馬騮爬咗上人哋D私家車度
一落車會見到有個小食亭, 如果想補倉的話可以喺度入番少少貨
行完山又可以喺度歇一歇!
我哋未開始出發既時侯見到有幾個南亞裔朋友剛落的士
佢哋將個膠袋就咁放咗喺路邊(裡面有水有嘢食)
唔駛三秒成袋已經俾馬騮搶咗去
但係跟住其中一個男人佢拎起支樹枝想扮打佢
點知令到隻馬騮發惡....我梗係即時帶佢哋走開D啦, 廢事傷及無辜!
我覺得你俾佢搶到係自己唔小心囉, 冇得怪馬騮! (因這是他們的天性)
我哋見到有好幾隻塊面係紅紅哋, 有D係全紅....唔知係咪嬲緊
所以都咪話唔驚, 如果一個唔覺意俾佢睇中撲埋嚟, 其他馬騮又跟住過嚟抽水就大鑊!
遠距離同馬騮仔影番張相先(兩隻馬騮一齊合照)
今日我哋選擇咗條最易行又最多嘢睇既路線(難度1粒星)
長源路 → 九龍副水塘水壩 → 九龍接收水塘 → 石梨貝水塘 → 金山路 → 九龍水塘水壩 → 返回大埔公路.
出發前影番張相先, 睇吓同行完之後有冇大分別
行山必備: 執樹枝! 正所謂「有咩依郁, 乍住碌竹!」
兩隻嘢當然就喺度鬥執支長樹枝啦!
行咗無耐大約3分鐘度, 就會見到右手邊有條路上燒烤場
我哋從左邊繼續行
因為實在太多馬騮, 所以我哋停喺呢度影吓相!
溫馨提示: 大家千祈唔好餵嘢食俾佢哋, 因為你只要餵一次, 之後佢就會跟住你唔肯走
呢隻應該係我哋見既最細版本mini monkey!! 超可愛, 好打耳呀!
再行前少少又有分叉路, 今次要靠右邊行啦!
好快就行到我哋第一個景點啦, 就係九龍副水塘水壩
望落去真係好高好高好高好驚呀!
呢個水制房牆上面有獨特既花紋
聽講話其他水塘好少會見到, 所以要特別同佢影番張相留念
呢度表示水塘係由1929年興建, 到1931年完成
水壩邊的小瀑布
盡頭回望水壩
上山數分鐘便會見到一個緊急救助電話
再行前少少就會見到右手邊有梯級
離開長源路行上去就會見到呢個有鐵絲網既引水道入口
呢度有個牌寫住「起點」...唔通仲有好長既路要行, 開始有少少擔心唔知要行幾耐
沿住引水道向上行, 邊行邊解釋咩叫水壩俾Hysan知
仲要解釋D同個水壩冇關既嘢....(滴汗)
再行見到有個緩跑徑既牌!
沿路行左手邊係九龍接收水塘, 真係好靚好舒服!
過埋呢條橋大家就要小心! 因為行前少少就會見到右手邊有條石級行上山
(我就係冇留意所以一直向前行.....不過都有意外收穫!)
第1個收鑊就係落咗去水塘邊欣賞呢個咁靚既湖景!
第2個收鑊就係行到去呢個咁大既松林嗰度執松果!! 超大粒超靚...
跟住我哋繼續向上行, 發覺咁耐都未見到石梨貝水塘個水壩開始覺得自己行錯路
好在途中還到其他行山人士, 所以先攪番清楚, 最後行番轉頭上番頭先我講個條右邊石級!
其實如果我一直行頭先條路都會行到去石梨貝水塘既另一邊(不到水壩)
但係路程會再多1小時以上, 怕兩個小朋友支持唔住
沿住石級一直向上行, 途中佢哋發現唔同既樹木, 親親模模這個大自然
行行吓終於望到右邊既石梨貝水塘水壩!! 行啱路啦
見到呢度唔好左轉行石級上去...繼續右轉就見到水壩入口
到咗呢個時侯我先鬆番啖氣...好驚行錯路攪到唔知幾耐先出番去
呢個水壩又係高到嚇死人
我鍾意佢係藍色欄杆,影起相嚟顏色都靚D
橫過水壩之後向左轉沿小路繼續前進
途中發現靚靚蝴蝶...
唔夠5分鐘就會見到有條小樓梯可以行落去
樓梯旁你會見到有把大間尺
佢係用嚟量度水位嘅,最高水位應該係10m
依家正值秋冬天氣雨量比較少,所以水位連1都唔到
佢哋拎住樹枝篤水底嘅泥沙,咁都有得玩一餐
水塘遠處有一個小型水壩,但係佢係分開兩邊,冇得越過去對面
繼續直行3分鐘就係頭先我哋遠處見到的那個小水壩
的確係行唔到過去,要從另一邊小路先可以行過對面,但唔明這個設計有何用
我哋冇嘗試行過對面,因為都行咗差唔多2個半鐘頭(因為之前行錯路),小朋友都好攰
所以嗱嗱淋行埋落去完成行程就走人
離遠見到九龍水塘!
落到山終於又再一次見番D馬騮啦
呢個綠色嘅大籠係用嚟捕捉馬騮㗎
點解要捉佢哋?因為怕佢哋繁植得太快,所以會捉部份去做絕育手術
在附近發現呢個咁有趣嘅雕刻!
終於嚟到九龍水塘嘅水壩
呢個水壩好特別俾Scroll Down兩張相嘅時間你諗吓特別喺邊度?
開估啦,個水塘就係彎㗎啦!多數見過嘅水壩係打直嘅,比較少數係彎曲的!
風景真係好靚!
見到呢個咁特別嘅數字一定要同老婆影番張相
但係影完佢都諗唔起個數字有咩特別!(其實係我哋結婚嘅日子10月19日)
離開水壩再行大約10分鐘,行過九龍水塘的另一個小水壩
最後就出番去大埔度見到巴士站!
我哋好快就上咗巴士,只不過係坐番4個站我哋就番到屋企lu
喺樓下嘆番個超級正下午茶先...! yeah
Photo by CANON 5D Mark III, Len | EF 24-70mm f/2.8L USM
呀劍評語: 一個離巿區不遠嘅行山景點,有馬騮睇,有3,4個水塘水壩睇!只係大約要2個鐘就行畢全程,可以咁樣親親大自然!點可以唔拎滿分
路線簡介
本路線以馬騮山為起點,該處是觀看猴子的最佳地點.整條路線難度低,長度短,既可飽覽石梨貝水塘,九龍水塘,九龍副水塘及九龍接收水塘的美景,又可間中遠眺九龍的高廈,是一般人較易接受的短途行山徑之一.
起點交通
乘搭九巴路線81或72號,於石梨貝水塘站下車.
長源路 → 九龍副水塘水壩 → 九龍接收水塘 → 石梨貝水塘 → 金山路 → 九龍水塘水壩 → 返回大埔公路.
長度
約2.6公里
難度
★ ★
需時
約兩小時
終點交通
跟起點一樣


text:
性價比高!日本高山櫻庵溫泉酒店
如果你會去名古屋,一定要嚟高山,而嚟到高山,就一定要入住飛驒花里之湯高山櫻庵!
呢間酒店門口已經有個足湯,不過呢個唔係重點,重點一陣再講.=p
呢度喺check in之後,上去房間之前,係要先將鞋放入locker嘅.因為酒店內大部分嘅地方都鋪咗tatami,所以唔可以著鞋,酒店仲好貼心咁喺房間內準備埋襪俾你.
雖然小編入住嘅係價錢最平嗰種房形,不過房內除咗張床之外,旁邊仲有張枱同梳化,唔係話好大,但空間都好夠用,張床仲幾舒服添.
出去行咗陣,小編就返嚟搵呢度嘅主角——俾人輪流使用嘅無料貸切風呂,即房價已包嘅私人風呂.呢種風呂共有3個,當中有兩個係半露天嘅!同埋呢度係有大浴場同公共嘅露天風呂,不過浸完半私人風呂之後,小編都浸夠皮啦嘻嘻!
小編選擇喺下午嘅時間浸,因為無咁多人,係白雪同東錦呢兩個風呂要等一陣而已!(圖中椅子係俾大家排隊架)
呢三個私人風呂,最外面嗰個係最細嘅,但細得嚟設備好齊全,除咗風呂同沖涼嘅area,仲有地方俾你吹頭同整理返,而每個風呂都係限時使用30分鐘.
門外有牌子顯示使用情況.
呢個最細嘅叫枝垂,可以俾兩個人一齊浸,喺下午時段,小編同老公一去到已經唔使等,可以即刻入去.
中間嗰間係白雪,同樣可以容納兩個人,設計以石為主,而且呢個係半露天嘅.
最入面嘅東錦係最大最舒服嘅半露天風呂,除咗上述所講嘅設備,室內仲有張梳化.呢個風呂可以容納4人,如果有小朋友,就可以一家大細一齊浸喇.
最正係門外有個木筒裝住任飲嘅益力多同蘋果汁,浸完熱辣辣嗰時飲返枝,真係超爽架,而且仲有個好舒服嘅area俾大家休息.
就係咁,小編已經relax到唔想再出去,所以就喺酒店內做埋日式指壓.雖然環境唔係好grand嗰種,但都寬敞又舒適,而且按摩師力度好夠,啲位又按得好中,係正嘅!
夜晚無出去外面食嘢,因為食飛驒牛食得太多,漏漏哋,但宵夜係有食嘅,分別係酒店內有售嘅雪糕同酒店免費提供嘅夜鳴拉麵.
酒店一入到去,就有個area賣手信同特產,當中仲有雪糕.
雖然款式唔多,但小編試咗綠茶,焙茶同煎茶,前兩者茶味香濃,值得推介,煎茶就相對遜色,小編覺得可以不試.
至於夜鳴拉麵,係晚上10點半至11點半供應,味道當然係一般,唔會特別好食,不過都有塊叉燒.唔使錢嘅,算係咁啦.=p
睇到呢度,可能你會以為呢度好貴,不過小編喺2016年3月9日入住當晚,房價都只係約$14200yen(二人價,不包括膳食),性價比相當高呀!
而且呢度一出到去,旁邊就有出名食飛驒牛嘅味藏天國,亦鄰近高山駅,位置非常方便啊!唯一缺點,係房間內無WI-FI.


text:
胡納 必去景點及霍納, 阿拉斯加 (HNH)附近酒店推介
霍納, 阿拉斯加 (HNH)附近酒店預訂
累積 10 晚,送 1 晚
仲可享精選酒店神秘優惠價
胡納必去推介 - 霍納, 阿拉斯加 (HNH)
想去 胡納 自由行?等 Hotels.com 帶你玩盡 胡納霍納, 阿拉斯加 (HNH) 啦!留意我地文章,話你知去胡納 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋胡納霍納, 阿拉斯加 (HNH) 附近有咩酒店,等你更加容易計劃行程,慳返酒店來回景點嘅時間.
胡納霍納, 阿拉斯加 (HNH) 自由行
去得胡納霍納, 阿拉斯加 (HNH) 自由行最緊要一定係揀啱日子去.一啲熱門景點例如,胡納 嘅 霍納, 阿拉斯加 (HNH),喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
胡納霍納, 阿拉斯加 (HNH) 交通
想去霍納, 阿拉斯加 (HNH) 暢順無阻濟,最好就係出發前,睇清楚胡納霍納, 阿拉斯加 (HNH) 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
胡納霍納, 阿拉斯加 (HNH) 必食必買攻略
胡納霍納, 阿拉斯加 (HNH)一直都係旅遊熱門地點,去到胡納霍納, 阿拉斯加 (HNH),除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
比弗頓 必去景點及米利肯威站附近酒店推介
米利肯威站附近酒店預訂
累積 10 晚,送 1 晚
仲可享精選酒店神秘優惠價
比弗頓必去推介 - 米利肯威站
想去 比弗頓 自由行?等 Hotels.com 帶你玩盡 比弗頓米利肯威站 啦!留意我地文章,話你知去比弗頓 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋比弗頓米利肯威站 附近有咩酒店,等你更加容易計劃行程,慳返酒店來回景點嘅時間.
比弗頓米利肯威站 自由行
去得比弗頓米利肯威站 自由行最緊要一定係揀啱日子去.一啲熱門景點例如,比弗頓 嘅 米利肯威站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
比弗頓米利肯威站 交通
想去米利肯威站 暢順無阻濟,最好就係出發前,睇清楚比弗頓米利肯威站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
比弗頓米利肯威站 必食必買攻略
比弗頓米利肯威站一直都係旅遊熱門地點,去到比弗頓米利肯威站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
噚日去太古城見客,meeting完咗之後收到Kaylen嘅電話.「喂,我好唔開心呀,啱啱甩咗個Can,陪我飲杯嘢得唔得」她說.「7點Sugar等,慢慢傾,記住着多件衫」我說.Sugar個景真係幾靚,通常我喺太古坊見完客之後例牌都會上去飲杯野,貪佢嗰度夠靜.
Kaylen係我一個好好嘅女仔朋友,响澳洲已經識佢,佢入行前係一位空姐,同大部份空姐一樣,做到第五,第六年就開始思考下自己嘅人生:究竟繼續做落去定係轉行?九個月之前佢搵我,問我做Recruiter其實有冇前途,好唔好玩/搵.其實呢行真係要睇運氣同努力,每隔一排就會有幾個人問我入行好唔好,我都會好簡單咁答:你付出嘅努力同收入係成正比,可以十幾廿萬一個月又可以兩三萬一個月.當時自己條Team已經好穩,所以只可以介紹佢去第二間Recruitment Firm度做,自己好欣賞佢嘅魄力同對工作嘅熱誠,Kaylen半年之內由researcher升到去Consultant,靠嘅係自己默默耕耘,不辭勞苦咁build自己嘅desk.
問佢做乜甩Can,先知道原來呢張係佢第一張大單,Deal Size 30萬,係一個Head of PR position,Kaylen好俾心機做呢張單,由初期LinkedIn搵人,Headhunt,約見面,Sell job到Send profile全部親力親為,個半月之前佢將個Candidate profile send咗去比客戶:鼎鼎大名嘅Gloria姐.Gloria係一個傳奇,行內冇人唔識佢,因為佢好專業,佢嘅專業令佢賺到唔少Reputation.
Gloria之前做Recruiter出身,做咗幾年就入In house做,好衰唔衰將做Recruiter嘅大大小小壞習慣都帶咗入去,行內人叫佢做「CV焚化爐」:我哋永遠唔明點解send十份profiles過去永遠佢只會話收得兩三份,又永遠唔明點解有八成send出去嘅exclusive profiles佢都話之前收過,但係又要問我哋Candidate嘅全名係乜.好簡單,因為佢可以自己去hunt,太多同行中招,經一事蔡一智,同佢合作,佢收到嘅profiles永遠都唔會有全名,只有Initial.
Kaylen初次同佢交手,不以為然send咗個Full profile俾Gloria,好自然,佢今次學精咗,冇再話之前收過(因為個Candidate係Exclusive同埋有七年冇搵工)好有新意地,佢話依個Candidate嘅profile: 「上面管理層覺得太貴同埋唔適合,唔會考慮」.係有少少沮喪,但係做我哋呢行永遠都要有幾手準備,一個好嘅Candidate永遠唔會只send去一間公司,A公司唔得,未試下BCD公司囉⋯⋯最後,B公司請咗佢,當去到埋尾嘅時候,Candidate reject咗offer,細問之下原來佢take咗Gloria間A公司嘅offer.
熟悉的情節,我反而好奇想聽聽專業嘅Gloria今次有乜藉口,因為據我所知佢之前明明話個Can唔適合又貴,何解宜家見埋仲直請出埋offer?「Gloria同我講話原來個Candidate個朋友識個CMO,所以被Referred去直接見CMO,成個過程HR係唔知情同冇參與」Kaylen委屈的說.「咁你有冇send張invoice過去?」我問.「Gloria話原來好多Recruiter都send過佢份CV比佢,為左公平起見可唔可以就咁算,始終雙方公司以後大把合作機會.」Kaylen呻着說.
你可能感興趣:[淺談] HR 口中的“三年工作經驗”
好多時一間公司嘅Reputation正正俾一個唔專業嘅HR搞彎哂.但係調返轉頭黎諗,其實Gloria都敬業樂業,為咗公司付出所有,包括自己名聲,去請一個Right Candidate,又,將自己嘅expertise發揮到極致,某程度上都係一種「專業」.
見Kaylen咁sad,我即刻寫張紙比bar tender,叫佢照住我想要嘅ingredient 較一隻靚cocktail,氹返佢開心.
講開又講,其實今次Gloria嘅case只係冰山一角,歷年親身體驗,聽過嘅case都有幾件想分享一下.試過有HR唔係好識分先後,叫Candidate做咗三個鐘頭Written test,但因為時間關係只係匆匆見咗個Candidate 10分鐘,仲要完全冇準備入去,連佢份Resume都冇帶入去;又有試過HR做Reference check,竟然係第一round interview之後就打俾Candidate個現屬上司;又有聽過Candidate辭咗工,返工之前一日先被告知第日唔使Report duty,因為HR漏咗交文件比HQ攞approval.又有Candidate係試用期入面表現好好但係都被炒,原因何在?係因為HR搵唔到做Temp job嘅Candidate,唯有出一個Perm job,吸納多啲應徵者,請咗之後當Candidate完成任務就即炒.仲未講有咸濕HR不停旁敲側擊Candidate戀愛狀況,攞IG,WhatsApp.
唔專業,食Can嘅HR野火燒不盡,做Recruiter真係要好小心,自己都有幾個方法去對付:譬如係唔將Candidate全名公開;唔會將學校,現有公司名稱公開.盡量叫HR覆返email表示收到個Profile;遇到比較突出嘅Candidate都會叫佢哋send份email俾我,確認我係佢哋嘅Sole agent.當然,出得黎行預咗要還,同行都會有一份black list,Mark低返有邊間公司,邊個HR係唔想合作,好似Gloria呢啲永遠係頭五位嘅專業HR,我哋通常都唔會接佢哋嘅job.對於我哋嚟講,避免吃力不討好其實都係一種專業.
你可能感興趣:其實Headhunt真係好現實
文章轉載至 全職獵人 Full Time Headhunter 《專業》,StealJobs.com獲得授權轉載.
SJ結語
用完Headhunt唔使找數啊?!
拿 Headhunt,呢舖我SJ撐你喇!
**StealJobs優越工作情報網 開通LinkedIn啦! 歡迎邀請自己同朋友關注, 搜尋 StealJobs優越工作情報網**
StealJobs全面透露各行各業人工,工時,晉升前景,以及入行攻略,歡迎匿名提供收入資料.
而家仲可以上埋SJ House ==> SJ House,一個網睇晒各區的住宅Rating,快D上來Rate下自己住緊個屋苑啦!
Employers who object to or otherwise wish to complain about the above content please contact us via email or press here. The above is mere opinion of the submitter(s) (not this website) only on the working environment of the said company, not from an official source, might be inaccurate, and in no way indicates the quality of any products or services or the level of competence or integrity of the above mentioned company and its staff. Unauthorised reposting of the contents herein is strictly prohibited.
如對本網任何內容有任何意見或投訴,請按此聯絡本網,本網會盡快為您處理問題.以上內容僅為投稿者之個人意見,不代表本網立場,並非來自官方渠道,亦可能不準確,而評論亦僅限於投稿者對工作環境的意見及反饋,與上述公司的員工或產品或服務質素或工作能力及品格誠信完全無關.未經授權切勿轉載以上內容至第三方網站,違者必究.
立即加入StealJobs@FB 更多90後上位攻略


text:
夕塞德 必去景點及夕塞德古物購物中心附近酒店推介
夕塞德古物購物中心附近酒店預訂
累積 10 晚,送 1 晚
仲可享精選酒店神秘優惠價
夕塞德必去推介 - 夕塞德古物購物中心
想去 夕塞德 自由行?等 Hotels.com 帶你玩盡 夕塞德夕塞德古物購物中心 啦!留意我地文章,話你知去夕塞德 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋夕塞德夕塞德古物購物中心 附近有咩酒店,等你更加容易計劃行程,慳返酒店來回景點嘅時間.
夕塞德夕塞德古物購物中心 自由行
去得夕塞德夕塞德古物購物中心 自由行最緊要一定係揀啱日子去.一啲熱門景點例如,夕塞德 嘅 夕塞德古物購物中心,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
夕塞德夕塞德古物購物中心 交通
想去夕塞德古物購物中心 暢順無阻濟,最好就係出發前,睇清楚夕塞德夕塞德古物購物中心 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
夕塞德夕塞德古物購物中心 必食必買攻略
夕塞德夕塞德古物購物中心一直都係旅遊熱門地點,去到夕塞德夕塞德古物購物中心,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
話說我老公經常OT,以前間唔中就連續幾星期開埋星期六日唔放假,有時又會放工後晚上再開通宵.早10年仲可以,依家30幾歲的身體,同20幾差好遠,會容易累,咁捱法,真係鐵人都會倒下.
當年死做爛做係為世所迫的,突然結婚仲要連住生兩件,我冇做嘢全職湊仔,屋企經濟支柱就落在老公一人身上了,一個人搵 4 個人使,仲要供屋供車,確係唔容易的.捱咗 10年 8 年,啲仔開始大了,而我亦開始有時間做嘢幫補家計,錢銀鬆動咗,我近年已開始叫佢做少啲 OT,淨係返原本個 schedule好了,身體要緊.
而除咗身體之外,另一樣開OT的壞處,係老公少咗時間陪小朋友.而當年瘋狂 OT,老公老一輩嘅同事見狀,就忍唔住以親身經歷提醒佢:
「OT 錢係好好搵,但錢係永遠賺唔完的,失去咗同小朋友嘅時間,佢哋大得好快,會好後悔.」
苦口婆心勸告老公的同事,年輕時亦係OT王,佢好後悔當年想搵錢係咁返工,冇時間陪仔女,到佢哋大了,又追唔返失去的時間,有錢又如何.
老公聽完,有將佢呢番話擺上心,所以就算做野做得幾累,返完通宵 OT,都照樣同我哋出去,食個早餐又好,去超市買吓野又好,有時會癲到同兩個仔去踩單車去公園玩,就算點累都抽時間陪我哋.見到佢咁樣,其實好感激,因為做到平常爸爸本份已經唔容易,佢係比平常做得更多,好願意為屋企付出的.
兩個仔而家就快8歲同9歲,好多時聽佢哋提起嘅說話,係爸爸講過教導過嘅嘢.呢個時候我會覺得,原來同小朋友嘅親子時間真係好重要!唔好以為佢哋細細個,對好多嘢都無印象,就唔需要花時間陪佢哋,咁諗真係大錯特錯.
反之,佢哋會好記得3,4歲時同我哋做過嘅事,甚至當年爸爸講過嘅說話,我都好驚訝小朋友嘅記憶力可以咁強.每次我咁講,老公一定會話:梗係啦,佢哋都冇嘢記!但我覺得兩個仔記得係因為佢哋嘅童年有好多好多快樂嘅回憶,做咗好多無聊又搞笑嘅事,而呢啲快樂嘅回憶全部都有我同爸爸,2 個仔真係好幸福呢!


text:
尤勒斯 必去景點及熊溪高爾夫球場附近酒店推介
熊溪高爾夫球場附近酒店預訂
累積 10 晚,送 1 晚
仲可享精選酒店神秘優惠價
尤勒斯必去推介 - 熊溪高爾夫球場
想去 尤勒斯 自由行?等 Hotels.com 帶你玩盡 尤勒斯熊溪高爾夫球場 啦!留意我地文章,話你知去尤勒斯 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋尤勒斯熊溪高爾夫球場 附近有咩酒店,等你更加容易計劃行程,慳返酒店來回景點嘅時間.
尤勒斯熊溪高爾夫球場 自由行
去得尤勒斯熊溪高爾夫球場 自由行最緊要一定係揀啱日子去.一啲熱門景點例如,尤勒斯 嘅 熊溪高爾夫球場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
尤勒斯熊溪高爾夫球場 交通
想去熊溪高爾夫球場 暢順無阻濟,最好就係出發前,睇清楚尤勒斯熊溪高爾夫球場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
尤勒斯熊溪高爾夫球場 必食必買攻略
尤勒斯熊溪高爾夫球場一直都係旅遊熱門地點,去到尤勒斯熊溪高爾夫球場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
成為男生之中的搶手貨!
成為男生之中的搶手貨!
1. 你有自己嘅生活
每日24小時小鳥依人咁黏住男朋友唔等於溫柔,而係你無聊!你無自己嘅生活等於你無性格,亦無主見.由今日開始,為自己安排一啲令自己快樂嘅生活,唔好等人哋,尤其係男生去幫你嘅人生填顏色,只有咁做,你先可以擁有令男生一見難忘嘅自信笑容.
2. 適當的身體接觸
男生都鍾意同女生有身體接觸,但飛擒大咬只會嚇親人.面對心儀嘅男生,你可以適當地喺輕鬆閒聊時用手輕輕掂佢手背或前臂,甚至大脾近膝頭位置都可以,不過停留嘅時間唔好太長,掂嘅位置都唔好過晒火.
3. 你識得喺細微事上表達關心
人人都鍾意被關心,尤其天生比較粗心大意嘅男生.如果你能夠喺細微嘅事上幫到佢,佢一定會覺得好sweet,例如喺佢OT嘅時候為佢送上愛心靚湯.但要留意嘅係,關心唔好做得過火,事事都理,事事都管,如果唔係你就變咗做佢阿媽!
4. 你對性有堅持
無錯,男生通常係用下身諗嘢,但有時都會用吓腦嘅.唔好以為隨時ready同佢上床可以令佢更愛你,呢一個唔係唯一表現愛嘅方法,尤其係初相識嘅時候.性唔似行街睇戲咁簡單,你有自己嘅底線,先係一個值得尊重嘅女生.
5. 你令佢更有自信
咁唔等於你要盲目崇拜佢,例如你可以幫佢變得有型醒目,喺重要事情上俾中肯意見,而你都要識得尊重佢嘅意見,歡迎佢同你討論同表達見解.
6. 你唔煩
男生最怕就係你一日call佢幾百次!你覺得呢啲係溫馨,但佢會覺得你煩.尤其係喺返工返學嘅時間,你想佢用咩語氣答你個啲肉麻電話?!亦唔好無啦啦問佢愛唔愛你,有幾愛你呢啲幼稚問題!
7. 你只揀好男生
你只會對誠實,可靠同正經嘅男生有興趣.你認為只有識得尊重你,能同你一齊進步成長嘅男生先配得起你.
8. 你識得控制情緒
唔少女生的確比男生情緒化,呢點男生都明白,但如果你日日都情緒大起大落,男生又點會想同你一齊?你要學識控制情緒,須知道情緒化唔係大晒,當你失控時,馬上要提醒自己要冷靜.
9. 你唔會奄尖聲悶
你應該對人或事有要求,但絕唔係奄尖聲悶.如果世上無一件事你係睇得順眼嘅,你都唔會開心,而同你一齊嘅人都一樣唔會開心.學習咩事應該包容,咩事應該堅持,做個醒目嘅女友.
LTU
- Admin
- 文章數 : 137
注冊日期 : 2012-07-27
年齡 : 31
-


text:
菠蘿包冇菠蘿?錯!菠蘿包唔單止有菠蘿,仲有豬,牛,雞,魚添,究竟講緊乜嘢呀?!元朗有間小店以菠蘿包做主打,推出超過十九款嘅新款菠蘿包,好似雙重豬柳菠蘿堡,吞拿魚沙律菠蘿堡,忌廉蟹肉餅菠蘿堡等等,估唔到菠蘿包都有咁多種玩法!
黃金招財菠蘿堡($30)
老闆推介呢款人氣菠蘿堡,淨係聽個名係咪估唔到個餡係咩呢?原來係巨型炸魷魚!魷魚爽口彈牙,粉漿上得薄,炸得好酥脆,面頭灑上香草同淮鹽,非常惹味.每款嘅菠蘿堡都有一塊輕輕煎過嘅菠蘿片,味道清甜又解膩.
話明係「菠蘿堡專門店」,點少得主角菠蘿包?表層嘅菠蘿皮又甜又脆,麵包亦好鬆軟,連埋生菜,菠蘿片,炸魷魚同沙律醬一齊食,口感超豐富!咁足料,唔怪得叫「菠蘿堡」啦!
吉列魚柳菠蘿堡($35)
魚柳漢堡包就食得多,魚柳菠蘿包你又食過未?呢款亦係招牌之一,大大塊嘅吉列魚柳炸得好脆好香口,肉質夠實唔鬆散.老闆話醃製食物嘅時候唔會落味精,主要用白酒同其他調味料,佢希望客人可以食得健康啲.香口嘅魚柳連埋甜甜地嘅菠蘿包同菠蘿片一齊食,一甜一咸味道非常夾.
將香港嘅美食之一菠蘿包,打造成咁多款破格又有創意嘅菠蘿堡,咁有諗頭,你哋仲唔快啲約埋班朋友一齊嚟試哂咁多款味道?
富記菠蘿堡專門店
地址:元朗鳳攸南街 9 號好順利大廈 1 座地下 1 號 C-D 號舖
電話:6114 9966


text:
個 blog 靜左一排我地搞緊咩呢?都係搞緊 DIY 野啦.
一直以來我都想用一張張既相片去做 table number.咁 s 為左成全我,我地就兩個傻佬借齊晒單反,腳架週圍去試影下啦.
我地發現原來 DIY 影相都幾消耗時間,要 set 好部機既角度/距離啦,試位啦,又要試下單反 d setting.咁影完同一個位又要即刻 review,背景/表情/動作有咩問題就即刻影過.我地今次好彩有借埋 remote,如果唔係用既時間就更多.
經過幾日既試驗之後,得出以下既經驗,如果你又諗住 DIY 可以睇下:
- 部單反最好有得反 mon,自拍時可以睇到自己既 position/樣
- 腳架最好用碳纖,因為真係好鬼重
- 好天影相,就比較容易有靚相
- 同一日最好只去兩度地方,個日你走黎走去真係會好勀,影相就自然唔好睇
- 係屋企構思定 d posts,咁影既時候就快好多
- 最後都係 crop 相, tune 下色,加上後期製作就搞點
不過由於小弟唔熟單反既緣故,發現 Cannon S95 拍出黎 d 相仲靚!!!!!! 令我在此呼籲,如果你有部單反擺左係屋企成年冇用過既話,可唔可以借俾小弟一個夏天呢?
By Nikon D50 + Nikon DX 18-55mm 1:3.5-5.6 VR Lens
k


text:
中六Last_day嗰日,我偷左實驗室個骷髏模型Thomas個頭,然後擺喺同學個locker到整估佢.我藉詞問同學借書,然後跟佢裙尾去見證住佢開locker ,一開個下,佢叫左出嚟……
啲雞苗大起上嚟真係好快,幾個禮拜就已經會唔同養,雖然成日玩但其實都唔知邊隻打邊隻.當然,玩玩下都會有感情,所以到劏雞嗰日我地啲細路都會唔開心同喊.但夜晚飲雞湯食雞脾個下,啲大人就會話俾我地聽:「如果你唔想對阿雞唔住嘅話,你就應該要飲乾淨碗湯,食乾淨隻雞,係咁阿雞先唔會死得冤枉.」
其實問心個句,我都唔明白呢個世界欠左班女權主義者啲乜,係都要從中作梗,男人講多句就係mansplain,坐得閪就係 manspread,然後又可以無限聯想到話係入侵,插入,強姦,奴役.魯迅以前批評中國人一見到手臂就諗起裸體,然後就係性交,再聯想到雜交,更FF 埋去私生子.睇返啲女權閪嘅無限滑坡,我真係忍俊不禁,完全覺得依家啲人一講起女權就搭個閪字落去好似啲人笑鳩瘋狂基督徒係耶撚係呢班八婆自己攞嚟.
「日本人のお方ですか?(請問你係日本人?)」我問.「ええー」小姐應該覺得我呢個成身塵嘅裝修佬識得講日文,仲識用少少敬語,應該嚇左一跳.之後我就解釋返,自己其實都係岩先日本留學完返嚟,搵緊工,暫時做住裝修先.「請問芳名?」──森野(梗係假名啦).
屋苑外沙塵滾滾,一內大閘就係全英語環境,所有告示雞乸咁大隻字寫英文,但可能因為有啲居民住客根本唔識,於是又擺左好多跟環境格格不入嘅保安喺度用把口講返廣東話;屋苑底牆外牆扮西式傳統建築,但又為慳成本同方便打理,唔用石而用光面大瓷磚,效果宛若遐邇聞名深圳瑪雅城足浴水療中心;唔知做乜鳩要整個庭園喺 lobby 到,吊盞水晶燈,套上睇落一啲都唔室外嘅梳化配唔知乜春設計嘅茶几地毯,落地大玻璃窗係假嘅,其實係鏡面,但又唔知點解要用金色鏡,喺冬天大風,夏天炎熱,秋天多蚊及春天潮濕嘅香港地根本就唔會有人坐.
搵工或者出嚟做臨時工時,成日都會見到啲其實真係冇咩料嘅老頂成日吹水吹到天花龍鳳,但永遠就唔會落手落腳淨係識尸位素餐,衰左就射波俾死貓人食;日光日白見人個時將「後生仔冇道德急功近利」掛喺嘴邊做衛道之士,但轉個頭夜黑飲左兩杯就大言不慚向人提出性交易換取仕途發展.如果講尊重,呢種人到底有冇尊重過自己?佢地又覺得自己憑咩值得人尊重?
女同學最近成日得登幫我買野食,原來愛上左超市新嚟嘅大隻仔.岩先同佢就帶埋成棚人一齊買下午茶,終於俾我地一睹大隻仔真面目:剷青公雞頭的水留到腮骨然後沿面骨邊緣精巧剃到落下巴,條眉卻修到精緻幼細,胸肌相比之下出奇巨大.我:唔撚使審佢一定係hehe,仲要上到床趷起屎忽扭嚟扭去個隻.
渡日後我時感寂寞,故間中亦會到五光十色之地飲酒消遣.我憑著一副稍經雕琢的肉皮囊成功突圍而出,攀談甚至入室之事無往而不利,以色事人者大概如此.但在極樂之間我卻感受到人間悲苦.
喺香港,同老一輩講得自己主修政治一科,就會預左對方有以下反應:一,「嘩,你第日想做特首/長毛咩?(吖屌你老母好舉唔舉係都要舉呢兩條磨碌嘅?)」;二,「我希望你唔會學埋曬啲人去搞事俾人洗腦啦!(邊撚個俾人洗腦啊家陣?)」;三,「揀埋曬呢啲科冇用架,第日搵咩工啫?(屌你依家咪又係燶閪一塊,打份牛工挨到做雞都冇你冇殘仲教我賺錢,收皮啦!)」,於是喺香港時我通常唔會對住啲三唔識七或者有藍絲嫌疑嘅人表明身分.家陣去日本交流,難得當地人對政治主修冇咩歧視,甚至會出言鼓勵,於是我都可以挺起胸膛做返個人.
有說為左政治正確,《美女與野獸》中硬加左男同性戀劇情,引起部份家長鞭韃.雖則畀細路知道同性戀嘅存在係唔會令到佢地變同性戀(即係我睇《美》係唔會突然接受人獸戀),但我對於呢種政治正確嘅行為真係感到萬分討厭.事實上呢種政治正確嘅行為就係另類嘅政治審查,完全係妨礙創作自由,一個現成嘅故事好地地硬是要加插啲「小眾元素」落去嚟顯示「平等」無疑係畫蛇添足.
近年嚟,唔少本地老牌老字號都敵不過貴鋪租以及進口廉價商品競爭而被逼結業,而我地香港人就好被動咁邊間要執先撲埋去搶舊貨懷念,但事情原本就唔應該係咁,應該係我地主動地去支持本地商品嘅市場,避免佢地喺不斷失去本色嘅香港中消逝,於是我就有製作呢個清單嘅念頭.
跟緬甸新相識談及彼國內羅興亞難民問題,方發覺現今所謂自由通訊社會中資訊亦頗為封閉,基本上緬甸人立場多被曲解或忽視.
第一次自己鋪無縫地板嚟講,我係打boss的,因為我鋪村屋,環境濕度比較高,而且啲牆身係歪的,換而言之間房係梯型,所以我要做嘅野又多左.
“They_feed_us_with_ourselves,”_聽落好撚恐怖,但現實就係用另一種的方式發生在我們身上:所謂的勞動,實際上就係我地去將自己嘅時間,體力和精神變成生產力的轉化.生產成本之中工資係固定的,而實際上工資亦係從我地嘅生產成果而來,但多餘出嚟嘅盈利就係被主宰生產同交易嘅資產階段所奪去.仲不得止,資產階級亦只需要撥出0.001 %嘅資源作社會福利,生產效率就可能大大提高,盈利亦自然大增,但落工人袋的亦只有源至工人的「工人專用食物(工資及福利)」.
陳雲呢個人之所以得罪人多,好多時都係佢講野言辭會用更加激烈更粗卑鄙嘅方式去警示世人:「中國式陰道」曾經引起無數「知識分子」討伐,指其侮辱女性,但事實上由八十年代到依家,你隨便問個香港人「一個後生大陸妹嫁俾香港老柴為乜?」,大家都會斬釘截鐵同你講為左錢,而大家身邊都一定會識人係娶左個大陸女人後輕則家不成家,重則層樓都冇埋,呢啲事耳熟能詳,仲普遍過傷風感冒,大家就係因為個「道德仁義」就無視曬呢啲自己心中其實一直相信嘅事實,就好似左膠咁,其實咪就係自己呃自己.係啊,佢講野係極唔尊重,父權,有時市井,仲有啲仆街,但佢講嘅係事實,講左一啲你難以宣之於口嘅仇恨出嚟.出於超我,出於社教化培養嘅道德,你會屌,但問心,十個有九個咁其實係認同,講咩「佢可以用個尊重啲嘅態度表達」啫,你見佢講得出自己出左名冇得叫雞,就知呢個人比你班口講「性工作是工作」嘅知識分子更坦蕩蕩,唔興塗脂抹粉.


text:
2016年3月26日星期六
雜菜牛肉炒烏冬
琴日嘅幼烏冬我整咗好多,因為屋企仲有牛肉,想整好耐無食嘅雜菜牛肉炒烏冬啊.
我家王子超鍾意食炒麵呢類型嘅食物,而牛肉又係佢好鍾意嘅,呢個咁簡單嘅食物已經令佢好滿足.
值得一提嘅係炒麵裡面嘅綠色菜其實係來自小菜園嘅Red Russian Kale.呢隻菜真係好好食,又有菜味.
最主要係佢十分高產又唔使點打理,亦很耐寒,落雪都冇問題,用來做油菜,煮中國菜真係好合適.
這個冬天,我們食咗好多次啦,王子都覺得佢一流,今年嘅冬天,一定會種多啲.
14 則留言:
我覺得kale好好味,不過就比較韌啲而要煮耐啲!回覆刪除回覆
我發覺一般Kale真係硬啲,但係呢隻Red Russian就特別嫩,煮一分鐘已經淋,所以今年冬天我只打算種佢啦刪除
一炒麵, 我就切野切到傻 XD回覆刪除
你唔係用機洗碗咩回覆
啲配件唔入得洗碗機㗎,不過即使入得,我都會手洗,襟用啲嘛刪除
我以前都有自己整麺,而家好懶,包都整少咗,見到你自製的炒烏冬好想食.回覆刪除回覆
香港呢方面好方便,新鮮麵容易買到又平,我哋就相反喇刪除
除了牛肉,都不求人了!回覆刪除回覆
如果真係想,其實紅蘿蔔都可以自己種,不過見咁平,就無咁做囉刪除
羨慕你冬天仲有自家種綠葉菜食回覆刪除回覆
你可以提議叫老Dad今年夏末試下種呀,好粗生,而且秋冬多雨水,我連水都冇淋過刪除
嘩!炒得靚過出面賣的!!勁!!洗唔洗用好多油?(我炒麵無成功過,哈哈)回覆刪除回覆
唔駛用好多油,不過一定唔可以太少油或者無油,我覺得炒麵要有啲鑊氣先好食,太少油或者無油會炒得無咁香㗎刪除
以前住英國時好後期先發現kale, 簡直驚為天人呀, 當佢芥蘭咁炒好好味, 又唔貴, 平過喺中超買菜心芥蘭多多聲.回覆刪除回覆
我哋唔容易買到kale,就算見到,都好貴吓,所以我淨係食自己種果啲咋刪除


text:
坦白講 , 小地勤去札幌都只係行下街 , 食下野 , 陪老公四圍搵貨賺錢 , 所以都無點再去札幌既景點 .
十月既日本 , 四圍都係 Halloween 既商品 , 好有氣氛 . 日本既包裝真係一流 , 仲要成日都 " 期間限定 " 攪到有一種 , 今次唔買 , 下次買唔到既感覺 .
每個早晨都係去二條食早餐 . 小地勤唔食生 , 所以都只係陪坐或飲碗蟹湯 . 係札幌 , 二條食魚生飯應該係最平最新鮮了 , 中午過後 , 見好多店都會關門 , 所以有買趁早 .
依間店好似好多名人黎過 , 不過我都唔太認識 . 依間店旅遊書都有介紹 , 原因二條真係好細 , 基本上旅遊書講到間間都值得一試咁 , 所以我都唔多信旅遊書 , 行到邊食到邊就算 .
通常傍晚時份 , 我地都會去食壽司 . 日本既壽司其實因為 Yen 平左 , 所以仲平過香港食 . 坦白講 , 依幾年 , 我都無點係香港食過日本野 , 因為做地勤令我可以隨時起飛 .
札幌站 ESTA 樓上既 " 拉麵共和國 " 係每個第一次到札幌既人必去 . 除左因為有好幾間唔同款既拉麵店外 , 另一原因係可以不停咁影相 .
係到有日本既鳥居 , 懷舊既郵筒 , 傳統既日式小店 .
仲有個火車站係到 , 人又唔多 , 點影都得 .
日式既建築同室內擺設 .
曾經我希望試食曬咁多間拉宧店先再投票 , 但食過一次後 , 就無再返轉頭食 .
原因係我愛上去街頭既 " 拉麵橫丁 ". 係薄野 , 我遇上兩條拉麵橫丁 , 而依一條就特別多日本人 , 街頭賣的 , 果然比商場的有風味同平 !
其實比拉麵共和國更多選擇 .
我地又係亂入一間 , 間間既價錢都差唔多 . 又大碗又多料又好味 ! 最重要係開到好夜先關門 !
另一間我好鐘意去既餐廳係之前介紹過 . 今次我地又再黎 . 個 Menu 唔同左 .
要幫手打氣的魚子飯 ! 多到流出黎 ! 見到都開心 !
依個雜菜煮海鮮超好味 , 又唔貴 ! 裡面有帶子 , 三文魚 , 魷魚同大蝦 !
依個雞排都好好味 ! 雖然個外表就有點平化 , 不過都值得一試 . 依餐係三百蚊左右 , 係唔係好抵食呢 ! 不過佢好似開到 0000 就關門的 .
我一向都鐘意買名信片 , 今季郵局限定 . 係唔係好靚 . 次前我地仲買過父 , 母親節版本 , 都好靚 .
北海道 " 熊出沒注意 " , 無諗過真係會有野生動物出現係公路上 .
就算天寒地凍都仲會好想係日本便利店買雪糕 , 每晚唔食一次 , 總覺得差少少 .
依包魷魚餅超受歡迎 , 但唔係四圍都買到 , 好味過蝦餅好多 .
終於清左北海道個遊記 , 小地勤下轉北海道要等過左雪季 .


text:
我成日同朋友講笑咁講,其實我每日放左工先係真正既工作
或者好多人會覺得湊小朋友有幾攰呀?
真心的,我自己都好佩服個d全職湊BB 既媽媽
重要有D 有哥哥/姐姐既更加佩服
所以有時個d 一句辣著FTM 既說話真係有根據的
請尊重一下你身邊默默為你付出睇住BB 既媽媽們
都係唔好講到咁遠,雖然我真係冇能力去做到FTM
但係我都真係好攰既時間,數數手指
我諗我足足有差唔多七個月冇做過Facial
我諗起碼有三個月時間我係冇時間做過護膚
前排公司咁岩有個講座要過海去上,突發奇想同男人請左幾個鐘假
上完講座後就即刻去左呢間Janva Body & Skin Care
放鬆一下久遺既比人摸下臉既感覺
入到店內,感覺好似屋企咁好舒服
唔會一開始有人帶你入房睇你皮膚點點點,跟住又Sell 你做咩貴野
都係簡單咁填一下d 資料,然後就有美容師帶我入房啦
幫我先洗洗面再睇下皮膚狀況先
其實都心知自己皮膚狀態差架啦,咁耐冇比人摸下塊面
首先就簡單地幫我清洗左個面仔先,抹乾淨之後
美容師就指我皮膚嚴重地缺水,清潔完皮膚都已經有甩皮既情況
所以就叫我做最Basic 既Facial ,亦知道我係餵緊人奶
連用既產品都係比較天然一點,令我可以唔洗擔心啦
由於我皮膚真係太乾,所以美容師就先為我做左按摩既部份
聽講係用骨膠原黎tim 就可以又補水又滋潤
做完之後就開始做番針清啦,其實整個Facial 我最怕最怕
就係比人修眉同針清,每次都痛到標曬眼水咁
但係今次係Janva 完全唔痛之外,仲覺得好舒服
主要原因係因為美容師跟平時個d 針清唔同,
佢係以夾出黎為主,有d 似而家網上有段(治療系)針清片咁
雖然用夾夾出黎比較曬時間,但係美容師指咁樣做
對比有鼻敏感人仕會比較適合,因為鼻敏感人仕唔岩成日比人壓住個鼻
佢地會唔舒服,真係幾貼心既服務呀
最後就做埋個倒模就完成整個既Facial 啦
雖然看似沒有什麼特別的,
但係對於我呢個咁耐都未做過護理既人
真係一個超棒既享受,由其做完個面仔好似飲飽水咁
即時肌膚係有脹卜卜既感覺~
原本美容師建議小妹做類近Rexxxx 既膠原蛋白療程
但由於肌膚太乾啦,咁唯有等下次再黎試下啦
做完Facial 就完?難得可以有幾個鐘可以休息下
就梗係做埋一路都想做既按摩啦
今次我做完Facial 就加多左一Part 推油接摩啦
首先按摩師為小妹鬆鬆根,然後就開始利用按摩油為我推鬆及按摩啦
由背部腰位開始,她指我腰位的位置是突曬出黎
我開頭一驚唔係我啲尾龍骨突起呀嗎?
再問多兩句,按摩師係指我腰部位置啲根腫曬突起曬出黎
問我係咪條腰好攰?
之前未陀仔已經成日腰攰,而家日日都要抱住仔餵奶,扶住阿囝沖涼
又要抱住阿囝玩下,最重傷既都係每星期總有一兩日
一定要揹住佢出行街,加上我用既係Hip Sit 使用腰部既力更多
令腰部既勞損度比起之前的確更好
不過唯一叫好的就是我坐月坐得算係唔錯,
所以比起其他媽媽有腰痛問題少左D
(呵,按摩師好好笑容下)
除左按腰位同背部舒服之外
最爽都係按手同膊頭位,都係個句揹住阿仔真心負擔好大
手呢就有時係因為番工做野啦,對比之前我已經少左用電腦啦
但係唔知點解仲係周身痛周身攰
45mins 既按摩轉眼就過左啦,或者由按摩師集中按我勞損既位置
所以成個按摩都係集中按摩背部
真係好想叫佢唔好停不如Keep 住按啦
享受呢三小時既時光,真心想唔番屋企住
但係個心又掛住阿囝,係鋪頭走左即刻番屋企抱抱阿B 啦
我介紹完我既偷出黎既三小時係Janva 做左咁爽既Facial 加按摩
又點少得要介紹比你地d 荀野先?
唔洗特別Like 我既FB(如果你肯咁做就令我好開心)
,但係一定要Like 左Javia 既FB 就可以免費試一下它家既泰式按摩啦
詳情要點樣做,就去它家既FB 睇下啦,
真心既,呢個按摩師我就覺得佢似泰國華僑
佢d 力度大,但係唔係用死力
我男人成日話我唔岩去按摩,因為人地大力少少我會叫餐死
但係佢按我又唔會話好痛要叫佢細力d 咁,但係按完真係堅鬆
我可以半夜阿仔喊醒我都可以聽唔到....死未
我唔貪心,一個月可以有一日我去偷懶幾個鐘
我已經覺得好心滿以足啦,係啦我又去湊仔先啦
有興趣既朋友記得去Janvia 既專頁睇下啦
**希望大家也喜歡我今次既介紹**
想隨時留意小妹既Blog 既動態及生活點滴
希望你地都喜歡小妹既介紹啦
記得要Like 我既專頁啦
↓↓↓↓↓↓↓
◕‿◕如有任何問題歡迎聯絡小妹
電郵:manman811@gmail.com
以下地方可以找到小妹架^^


text:
由 Kotobuki Nanase 于 周日 4月 17, 2011 1:44 am
點解好地地一套咸片,會血仲多過汗/精?慘叫,哀號仲多過呻吟,叫床? 點解好地地一套3D咸片,3D嘅竟然係子彈,飛刀,石頭,血,內臟,而完全唔關性愛事?屌,我寧願3D嘅係精,寧願俾葉山豪顏射我,都唔想睇子彈飛刀呀,要睇子彈飛,我睇讓子彈飛唔好? 點解好地地一套咸片,會咁血腥?爆頭,腰斬,斷手,斷腳……通通有齊,屌你老母我真係嚇撚到鳩到縮,我入黎係睇你點做愛,唔係睇你點做低人呀,仆街﹗ 點解好地地一套咸片,會有切jer,斷撚……等等「男人最痛」情節出現?仆街,你叫人點扯呀?駛唔駛重口味到咁? ok,咁都算撚數啦,血腥,暴力呢d都唔係最重要.唔好講話AV,一套色情電影最重要ge元素係咩呢?無錯,就係女主角.兩大專業AV女優,藍燕……仲有我地香港代表雷凱欣,稍為咸濕少少,真係聽到都扯扯地 ─ 但係事實又係點呢? 屌你老母﹗原紗央莉竟然用配音,仲要用果條八婆vienna配﹗我地平日睇AV都係聽唔到D AV講乜架啦,聽返日文有咩問題?仲原汁原味添啦,屌﹗ 仲有,周防雪子俾人打到皮開肉綻,大佬呀,用不著玩SM下話?你估個個觀眾都咁撚重口味?最後周防俾人屌死左呀﹗死撚左呀﹗如果你身邊條友係咁恐怖嘅埸面,都仲起到機嘅,我勸你即刻執野走,佢好危險. 重點場面葉山豪一挑十幾多P,屌你老母臭閪,其他果D臨記裸女豬撚到仆街,無一個正常,你叫我扯?我就真係想叫佢地扯呀﹗仆街﹗ Fine,原紗央莉我可以唔睇,周防我可以唔睇,臨時都當佢地無到,我地入場ge目的係咩?你都戇鳩既,你睇奧運跨欄ge目的係咩呀?梗係睇劉翔啦,點解呀?因為支持自己友呀嘛﹗無錯﹗我入場ge目的就係我地嘅雷凱欣,為香港增光嘅雷凱欣﹗ 事前我已經做曬research,知道雷凱欣係飾演陰陽人,已經有心理準備.但係,點解要安排佢fing jer,用jer jer轉車輪?用jer當棍毆人?點撚解唔俾雷凱欣用番自己把聲呀﹗點撚解要配把阿伯聲呀﹗點撚解要佢用把阿伯聲挑逗人呀﹗點撚解要佢自稱為「老夫」呀?仆街﹗你想點撚樣呀﹗ 聲,算啦,細個睇AV都可以mute左佢唔聽聲齋睇,呢套戲亮點係「雷凱欣會露三點」,只不過,露兩點嘅時間得果2秒,係呀,係2秒呀,2秒,夠我睇佢個胸,定係夠睇佢個樣?(更有高登巴打極度懷疑露點場面係key上去) 2秒之後點?著番衫?爆鈕?係呀,係爆呀,不過係全身爆開果隻爆,2秒之後,我心愛嘅雷凱欣就成個爆炸,變成一堆血肉呀﹗屌你老母﹗﹗﹗﹗ 由禁室培慾起,我自細已經視雷凱欣為我女神,好多人都話佢唔靚or假波or樣衰,但我對佢ge熱愛從來都無動搖過.由知道香港會有3D色情片,到知道有兩大AV女優,再知道女神雷凱欣都有份演,再到知道我趕得切18歲入場睇﹗呢一年你知唔知我幾撚興奮幾撚期待?但原來一年ge苦等只換來2秒ge露點以及爆炸,你知唔知我心靈受到幾撚大創傷?以後我睇親雷凱欣d 寫真/J圖,我都會不自覺諗起佢用把死人阿伯聲講野,同埋成個人爆炸果個畫面,你知唔知咁樣會有心理陰影架?我女神就咁幻滅啦﹗仆街﹗ 同行友人都話我痴左線,但我好冷靜好清醒 ─ 無J過雷凱欣嘅人係唔會明白呢種感受架﹗3D肉蒲團,我屌你老母﹗我真係好撚嬲呀﹗﹗﹗


text:
(網上圖片)
好多理想同道理,細個你覺得理所當然;到後來大個,後知後覺果陣先知道,「咩原來係咁架咩,原來係咁玩架?」好出奇呀?傳統智慧出左問題唔work,究竟係「傳統」因為outdated嘅問題,定係「傳統智慧」本身嘅設定係有問題呢?
你以為提供最好服務嘅航空公司係最好賺?No,其實係每杯水每個餐每件行李都同你計住計住又超賣又差啲就打死你嘅廉航同托運,先係最賺錢嘅.企係街邊鋪賣小食魚蛋豬大腸成25蚊串但只係收現金仲一日開足24小時cash不停入所以要每日分兩三轉打數入銀行,60蚊剪個髮10分鐘搞掂一日剪成百幾個頭只收八達通連穿柜桶底嘅機會都無嘅cash cow生意,真係犀利.同朋友講笑話,好多野,其實係假象,表面係一樣,內裡係另一樣;做商務中心你以為好高檔咩,其實講賺錢能力,可能比唔上一檔魚蛋鋪,或者賣茶鋪.宜家,連賣茶都可以賣到上市嘅時代,咩「傳統智慧」所謂嘅「一分耕耘一分收穫」(你今日買左咩crypto/ICO呀?我日日掘「一分」錢啲coin好過啦!),「做最好嘅服務先能夠賺錢」(你睇吓澳牛,九記?),「聖誕鐘買匯豐」(你當內房內險內銀吉利騰訊死架?!),「細個唔讀書,大個做運輸」(哈哈,幾廿年前點知網購會興起,物流會咁重要啫;如果,我有間圓通,順豐,我唔介意做死一世運輸囉,甚至幾世都可以考慮吓呢……)
你見到有人炒期指每日搵嘅錢多過你一個月嘅人工,銀行隨時打電話嚟話有筆110萬嘅loan等住你嚟借,住service apartment全包仲唔駛煩個冷氣要洗個去水位會塞,返大陸搵幾個同鄉賣幾份保險穿州過省玩吓食吓訓吓就TOT幾球野年薪之餘仲有時間搞吓其他side b,但原來佢只係中七畢業,連大學都無讀過?Damn it,有無搞……錯!你呢個正宗香港三大大學畢業生,由細到大聽住阿媽話唔讀書無前途,聽到對方嘅發跡之後,會唔會心理唔平衡呢?有無後悔十年前去左讀大學去exchange做internship再跟手讀埋個wet9 master,竟然都唔及買騰訊call騰訊然後咩都唔做只做廢人等足十年就得嘞.個一刻,你知道,「傳統智慧」,根本係bullshit,根本係之前成功左嘅人幻想出嚟但宜家已經用唔著嘅經驗.
呢度係香港,唔係utopia,仲要中西交匯,啲人出出入入,啲錢洗洗轉轉,全世界最大嘅市場,又狼又古惑又善變又多錢嘅對手,超瘋狂作風嘅企業,最強硬又有性格又有豐富爭鬥經驗嘅政權,就在我地旁邊.如果我地唔變強,宜家就玩完,比人食左;如果變強啲,頂多幾廿年,起碼都仲有餐飯食吓.因為,在強者嘅世界眼中,係根本唔需要你呢個弱者,連襯托呢個資格你都配唔起呀.
仲不停消費舊有嘅傳統智慧,而唔去發展,認同吓啲新理論,永遠記住周星馳唔去睇吓農夫,唔睇AI fintech ICO只睇匯豐,個世界仲會進步嘅?
「智慧」,係應該帶比你解決問題嘅能力和方法,或者一啲可以啟示你去正確思考問題嘅概念,而絕對唔會係一堆限制左你諗法同想像力嘅固有stereotype.如果你連智慧同廢up都分辨唔到嘅話,你都唔好做人嘞.電視劇都有講啦,夠賤,利益永遠行先,世界無永遠敵人,幾時都係行走江湖嘅principles.發財立品,唔係立品發財,先後次序,唔好搞錯.切記感情用事,包括處理感情事.心態強悍,重要過實力強橫.身邊點都要有個馬基尼利,ZaZa,Rodman做吓dirty work先得.門當戶對,木對木,竹對竹,有錢溝明星,少錢約ptgf/ptbf,窮嘅看AV,訓街嘅有左右手.千祈唔好妄想你可以咁易入到位,雖然,做過parking好過no show,不過,記住,人頭唔易做,RO唔好做,過figurehead嘅人生,未必過癮.得閒換些朋友,見吓故友,約吓舊友,圈子決定你嘅視野,有錢跟有錢傾真金,打機跟打機傾積分,礦友同礦友傾token.失業破產妻離子散,定自由健康時間同錢都樣樣有齊,未必係你自己可以決定嘅,大環境你控制唔到,但最重要嘅係風險管理,無可能risk-free,但係盡量要low risk & no fear.「Love Actually」套戲入面經典對白「Say no to drugs, coz you'll get it for free」非常hilarious,因為你之前打生打死嘅野,到最後好可能會get it for free.記住記住記住,放下放下放下,適當時候可以斷捨離,亦可以窮追猛打,睇情況執生.終極智慧,成王敗寇,winner/playmaker/莊家/利益揸fit人話事主宰主導世界,選舉戰,企業管理爭奪,家庭,歷史發展,運動比賽,全部都係,訊息記載一定會被distorted有偏差,唔好信晒全部.世上無童話,everything does have a clause,唔好傻啦,童話只係一首歌,而傻佬就有大把.
傳統智慧唔會再有架啦,因為,連幾個鐘頭前出果個post都已經比幾分鐘前出嘅野overshadow左即刻沉左底嘞,仲有啲咩係經得起時間考驗而又唔會比人遺忘嘅呢?


text:
日本旅行最後目的地就係伊賀上野,雖然感覺係比較冷門O既旅行地點
由京都搭JR,本來GOOGLE MAP預計係1小時50分左右去到伊賀
結果我加埋用左差唔多3個鐘先去到,因為去到京都駅我睇個GOOGLE MAP真係睇唔明,到底中間轉果D特急車洗唔洗買特急票…
去問JR果D職員,用日文佢覺得我好似日本人玩鳩佢咁,用英文佢唔識聽…
結果搞左好耐,由京都往奈良方向到加茂轉車,果一下已經感覺到去到日本田舍O既感覺
車站無改札口,俾錢方式係用巴士果種方法俾,除左某幾個有一人改札口O既車站之外
全部上車都要係尾門上,上車拎票,然後睇個板,落車時入錢落錢箱
如果係有人改札果幾個站就直接落車係車站出口俾票個職員
由JR伊賀上野站去上野市中途,感覺真係同城市完全唔一樣
去到之後我根本無係伊賀訂到酒店,因為根本就訂唔到,好多都要係日本用電話訂,我係香港訂毛…
唯有到左先搵,搵到第一間一問,無單人房,真係行都行唔郁,大堂服務櫃個伯伯好好人,佢拎左張地圖同我講哩度附近有另一間酒店可能有位,叫我過去睇下
於是我拎住張紙地圖,有GOOGLE MAP我都唔用!
終於到左,終於有房,最重要係有地方可以放低個BACKPACK,個BACKPACK仲重過消防副BA…
放低D行李,因為其實上野唔係好大,行路由頂下到底可能一個鐘多少少就行完…
見差唔多都十二點幾一點,走返去車站果邊附近睇下有冇野好吃
車站都算係市中心部分,但實際上乜都無…
伊賀有伊賀牛伊賀米,所以就走去伊藤家食牛
一個SET LUNCH就幾千大洋,但真係好好食
食飽飯就去上野城同忍者屋,當然仲有就係去睇阿修羅忍者SHOW
上野市好細,區內基本上就係靠行路,酒店係上野公園隔離,伊賀上野有差唔多1/3景點都係上野市公園附近,都幾就腳
係上去果條路有個好大O既地圖,感覺係手繪…
成個上野市就係咁大架啦…
入到去岩岩好趕到2點果場忍者SHOW,拿拿聲入去,位就唔係太靚不過算啦,都唔係遮到太多
個表演唔記得300定400YEN,大概25分鐘左右啦,有忍具用法表演,一D忍者打鬥表演,同埋講下有關忍者O既野
唔講唔知,打機成日見D忍者成堆飛標咁掟,原來一個真飛標足足有200克重,掟5個就等於要帶一公斤重O既野係身
所以實際上一個忍者通常只會帶2~3個,而且飛標上面亦都會有毒,等佢界到就死
仲有飛標係最後殺著,唔到最後都唔用
另外仲有吹箭同真日本刀表演,一把真O既日本刀原來要成120萬YEN…
圖片不分先後啦,個表演我覺得都幾抵睇,安排唔錯,中間有D位又好笑
睇完忍者SHOW上返去忍者屋度睇,入面係重現返當時忍者住O既地方,入面有好多機關設計
暗門,站崗,估都估佢唔到
睇完由くのいち O既介紹,可以入下面果層睇下D忍具展覽
出面仲有另一間賣紀念品O既,不過廢事拎太多野就無買,遲D先再買過
行完忍者屋就到上野城,其實都係轉個彎行幾級梯就到
感覺比起大阪城,上野城無咁多裝飾,好簡潔
3層高,樓梯超斜,最上面果層就已經可以睇晒成個上野市全景
伊賀有好多地方都有相入面個黑色忍者,通常係天花板度,連去超市都會見到
上野城入面放左好多古物係度,個頭盔令到我諗起大內密探零零發
入面最高果間就係我住O既酒店 – 和藏之宿,幾舒服
一晚6900YEN單人房
伊賀好得意,佢夏天時候建議冷氣開28度,反而冬天就建議開25度,果日係伊賀其實超過32度,但開28度真係好舒服
香港就建議將支溫度計插入個風口位入面度25.5度,跟住佢開通常只係得一個結果 – 熱到仆街
我覺得一個係以人為本,一個係戇鳩為主,真係幾感觸
睇完上野城之後去左だんじり館,老實講我覺得入到去睇都幾恐怖…因為D公仔整得好迫真
更恐怖O既係成個館得我一個人…入面有衫可以租借,係忍者衫,大人細路都有可以借足一日變身忍者係條街度行
睇完已經差唔多5點,走去伊賀流忍者店度買左D手信,就返酒店沖個涼,仲有就係要執好D野因為第二晚就要返香港
執下執下都幾唔捨得,咁就十日過左去
晚食完飯返房,個天突然落大雨,其實都知日本打風,但新聞只係話打去關東
成晚就不停咁落到停唔到
第二朝有其他地方想行去,但係大雨都無得去,唯有取消
本身想係伊賀返大阪時順手經奈良去柳生,但係實在太大雨,我係去關空O既電車上面D雨大到係打到成架電車地板都濕埋
如果有再多兩日O既話我會去埋甲賀,睇埋甲賀同伊賀兩面忍者有咩分別,感覺日本忍者真係好有趣
走果時見到架電車車身有松本零士簽名
再見,伊賀
由伊賀上野返難波O既JR車票,我係日本咁多日哩程最貴,京都去伊賀都係1100YEN


text:
近來既心情好差,好亂,整個人都提唔起勁
就連自己個樣都真係唔好理唔想攪
睇見自己個殘樣殘到自己都覺得
嘩......我點解可以忍到自已咁既樣都可以既?
或者因為自己冇特別去照顧肌膚
加上天氣既轉變,攪到肌膚缺水同時又加上公司附近
既空氣質素又加上我公司附近好多既貨車問題
所以每日番完工都係好多油呀或者D 垃圾可以抹走
好早之前我就已經收到呢枝Cellnique
其實Cellnique 就係我之前有介紹開既b.liv 母公司
而今次想介紹既就係呢枝淨純肌膚去黑頭凝膠
每一枝既黑頭凝膠都有一條Label 可以保証到唔會比人開過
一轉動就會開左架啦,所以唔洗擔心呢個比人開過既問題
其實我一路以為黑頭凝膠就好似平時用既Peeling 咁樣
但係今次呢枝凝膠就好似精華咁樣,好水潤仲要好清爽
仲要涼浸浸tim , 有d 驚喜呢真係呢
首先我汞左約2下既份量,就可以搽哂成塊面有多
所以唔好以為多就一定係好架
搽左之後會感到有d冰涼感,但係亦唔會有摔到d擦膠碎出黎
最重要就係搽完又唔會乾爭爭,真係可以當精華咁用tim
其實之前我一路都Keep 住有用開佢,但係因為自己既問題
家中既事,攪到這篇文一拖再拖,最大問題就係之前打落既文都唔見埋
其實講真既,睇住之前Keep 住用既時候
就見到d 黑頭粉刺慢慢咁推出黎
但係當有事發生發生之後,冇特別去照顧自己既皮膚既時候
黑頭粉刺暗倉真係輪住黎搵我,而家係時間要急救下幫下肌膚好番d
係近來用番咁多日之後,即使冇再番去做Facial
冇做護膚都開始可以睇住d 暗倉謝,黑頭粉刺冇咁d
有時真係要乖乖地忍下手唔好吱呀,唔係真係會發炎
我之前就係貪快手,貪會吱會唔會再發炎
但係如果吱得唔好就會攪到發炎,我都試過好幾次
生番仲大粒左tim ....所以都係乖乖地用番d 真係去角質既產品就好啦
如果你想更加了解呢枝產品更多既資料
就可以留意番以下既資料
希望你喜歡我今次既介紹
《Cellnique》
想隨時留意小妹既Blog 既動態及生活點滴
希望你地都喜歡小妹既介紹啦
記得要Like 我既專頁啦


text:
人在旅途置業時(4)
望東樓
2016年1月14日
逆向思維
事原我多年前有一段時間係做美息futures嘅Prop Trading. 當時同幾間大美資同大英資嘅同業叫做有偈傾,成日對點睇後市(即係當晚同未來幾日)作出交流.後尾發覺一個現象就係每當大家齊齊同view個陣,通常都係贏就贏少少,輸就輸鑊甘嘅.可恨就係通常個陣永遠都係無論基本經濟因素,技術走勢全部都話俾你聽你絕對只會做呢邊,你係搵唔到任何理由做另外果邊,最慘烈個次我個stop loss成返黎既價係比我預期輸多一倍錢.而家大家叫呢啲做crowded trade.自此以後每當我發現有相似情況,我一係就少少注大大聲,一係就坐另外果邊.亦可以話當你見到市場有大量最低防守力嘅持份者聚集埋一齊,你最好遠離佢哋,甚至同佢哋對著干.
你話唔係喎,期貨市場係零和遊戲,有咁多長盤就有一樣咁多短盤,邊有大細邊.錯!因為有hedger,個市上定落唔關佢哋事,反而因為我哋呢班短線炒家將個期市推到相對吸引嘅水位令佢啲hedge得更加爽.
二次世界大戰時期,有個美國半專家『好似話係諾貝爾獎經濟學家』檢驗同日本仔零式戰鬥機打完嘅艦上飛機,發現好多都係(比方)甲部位係彈痕纍纍而乙部份係無乜事,於是佢就下令幫啲飛機嘅乙部份加重裝甲,冇錯係乙部份而唔係甲部份因為佢相信係乙部份中彈嘅飛機已經變晒潛水艇喇.(投資界有條死剩種謬誤理論,不過同呢樣嘢無關)
每當市場一有大郁動係人都會問點解,呢個係人類對未知事物感到不安嘅天性.但基於世界上喺同一時間係有千百樣可以影響緊市場嘅嘢同時發生緊,而呢啲事情絕大部分係你同我永世都唔會知道嘅.所以大家往往用簡單思維,將兩件一前一後發生嘅事情強行定性為因果,用嚟應付老細,客人同埋自己,只因為"market
goes higher because there are more potential buyers than sellers"唔係一個可以被大家接受嘅解釋.所以我係睇個市點行,同埋睇個市對所謂好消息或者壞消息嘅反應而出手而唔係因為有好或者壞消息出手.唔知大家仲記唔記得係歐豬危機個陣係人都話掟歐羅但係歐羅無乜郁過,危機過後就反彈啦.


text:
第三日﹝011007﹞
陽光與海灘 I’m coming
今日係去珊瑚島
架快艇首先駛左去一個玩降落傘既地方
我無玩,之後有d後悔唔玩
人地玩完之後就上返船去珊瑚島
行行下架船突然停左,個guide話依家係飄流記
其實係架船既車葉俾野纏住,一陣間就無事繼續行啦
去到玩左水上電單車,有個泰仔跟係後面保你平安,最重要既係夠鐘就叫你駛返埋岸
俾佢話我唔睇住周圍d船
玩完就遊左陣水,估唔到今年要十月先第一次遊水
十幾年無係沙灘游過,d水好咸呀
落完海,梗係要影相啦
午餐係海鮮餐,有完隻既蟹食
不過我個friend果隻有好多膏,我果隻一d都無
點解咁唔公平架
食完飯就返酒店沖涼
跟住又要去旅行團景點,今次係去珠寶店
下一站係去按摩,個團包一個鐘,淨係夠時間按腳
到喉唔到肺,自己俾錢加多個鐘按埋上半身先,咁就成身舒服晒
然後去食飯,今晚食既係泰國菜,有得飲冬蔭功湯
間餐廳係27樓,仲有得行出平台睇夜景
由於無諗過有得影夜景,所以無帶腳架,佢又無位放低部相機影相
返正無辦法影得清,就索性用遙鏡影
咁影都幾有特色吖,雖然靚唔靚就另一件事
食完飯就去睇show
去左睇真人show,不過係睇男人
原來條野可以用黎打股,打籃球同埋打保球﹝仲要全中添﹞
其實個show都好睇既,不過相機要放係出面locker,所以淨係係門口影左張相
睇完仲未夠鐘返酒店,係附近個商場行左陣,買左對鞋同一頂帽
然後就返酒店執行李啦


text:
Wikipedia:介紹
維基百科全書係本內容開放嘅百科全書.佢嘅目標就係收納人類所有領域嘅知識.粵語維基百科響2006年3月25號開始運作,而家已經有六萬六千五百六十三篇文,而且重唔停噉增加添.維基百科嘅內容可以俾人複製,修改同埋再發佈,只要新嘅版本都同樣跟住我哋嘅許可,並且寫明係嚟自維基百科就得喇.維基百科上嘅文章由始至終都係保持自由.希望維基百科能夠幫到你.介紹維基百科畀你啲朋友啦!
重有,維基百科全書亦係一本用萬國語言寫成嘅百科全書.英文維基百科響2001年1月開始,而家就已經有超過 2,761,289 篇文章.維基百科全書重有其他唔同國家嘅語言版本,若果你需要用其他語言嘅文本,請去首頁下面搵吓.
維基百科用WikiWiki技術,任何人都可以編輯,而全部修改都紀錄晒.粵語維基百科嘅內容由呢個網站嘅所有人一齊寫,我哋相信佢將會響大家嘅無私奉獻下繼續完善.歡迎你一齊參與撰寫維基百科全書嘅工作,自由噉體會寫嘢嘅樂趣,同大家分享你獨到嘅知識同埋經驗.
呢篇文簡介點用同編粵語維基百科;請撳啲藍字嚟睇詳細內容.如果想睇更詳細嘅內容就請去Help同社區大堂.若果有問題嘅就可以去城市論壇搵人幫手.


text:
忘記果啲所謂嘅星相命理,亦唔只係可以揾朋友幫手,命運其實係掌握喺自己手中.如果遇到困局或關鍵嘅時刻,你第一時間諗嘅唔應該係對外求助,因為最好嘅答案就喺你嘅心入面,只係睇你肯唔肯揾出嚟,同真誠面對自己嘅感受.
無論係關於愛情,工作,或者任何大變動,聰明嘅女士們都應該問自己呢5個問題,每日都要問,咁就唔會有迷失,唔知自己做緊乜嘅感覺.
1. 我係個點嘅人?
你對上一次認真思考自我係幾時呢?你嘅角色並唔係人哋同你講覺得你係點,你應該點樣做,或者係想你成為一個咩人,你真正嘅諗法只有你自己最清楚,亦唔到別人強加定義喺你身上.試吓思考並且寫低自己嘅感受,睇法,價值觀等作為日記,咁你會開始了解自己更多,亦有助於揾到真正想要嘅人,同埋想做嘅事.
2. 我嘅行動反映到真正嘅我嗎?
甘地曾經講過「幸福就是當你所想,你所說和你所做的事都和諧一致時.」但現實中好多人並無跟隨自己真正想要嘅生活方式,反而係為自己訂立一個又一個規限,跟住俗流而行,呢個或許就係點解我哋好多時覺得迷失嘅原因.
3. 我真正想得到嘅係咩?
我哋每做一件事之前都應該諗吓我哋最終想得到啲乜.例如係減肥咁,辛辛苦苦咁節食,每餐只係食菜,飲果汁,到底係為咗咩呢?係想自己靚啲,怕人哋覺得自己肥,定只係為咗穿得落嗰條好鍾意嘅窄身牛仔褲呢?
做每件事都總有個目的,做之前首先搞清楚呢點,咁就會知道你到底應唔應該做,亦可以認清你嘅目標.
4. 到底諗咁多嘅意義係咩呢?
女人都係情緒化嘅動物,好容易就會陷入擔憂同恐懼,但到底我哋有無諗過點解會咁呢?又有無逼自己諗過擔憂背後嘅邏輯呢?逼自己面對同認真諗過之後,或者你就會發現佢哋都只係毫無來由嘅恐懼,唔好嘥時間令自己俾情緒牽住鼻子走!
5. 點解我唔可以呢?
當見到身邊嘅朋友行得比自己快,成就比自己高,甚至已經結婚生仔,再望返自己,好似未來離自己好遙遠.其實與其只係羨慕人哋嘅成就,倒不如諗吓點解人哋做到而自己唔得呢?當中係咪有咩問題,或者係自己做得未夠好呢?反思自己嘅不足,諗吓可以點樣進步,再付諸行動,其實人哋有嘅你都可以有!
(圖片來源:tumblr)


text:
麥明詩同余香凝(Jennifer)今日擔任珠寶店活動開幕嘉賓,喺唔夠12度寒風下,Jennifer竟然表示完全唔凍,反而熱情如火,原因去年車禍後擔心會毁容,男友陳家樂送咗鑽戒畀佢,用意並非求婚,而係喻意佢要堅強,所以活動上戴咗好多鑽飾令自己好堅強.
唔夠12度寒風下,Jennifer竟然表示完全唔凍
麥明詩人生首件首飾係高中時媽咪所送耳環
日前同家樂加埋媽咪到泰國玩四日,佢話:「原本兩個人去,媽咪知道酒店好靚話又去,所以一齊,佢好鍾意家樂,兩個成日同一陣線.」
24歲嘅Jennifer同男友家樂有共識,到30歲後結婚
現時24歲嘅Jennifer同家樂有共識,到30歲後結婚,呢幾年繼續事業上拼搏,稍後同男友可能有機會合演情侶角色,佢笑指如果成事,嗰排開工以外不見男友.嚟緊情人節,佢哋依慣例拍拖食雞煲,唔想捱貴食情人節大餐.麥明詩人生首件首飾係高中時媽咪所送耳環,不過佢唔小心整唔見,最後靜靜買番,佢話:「高中後有機會接觸吓異性,開始打扮吓.」
活動完咗之後,麥明詩去咗中環食嘢.
返屋企拎嘢.
再返電視城.
當時都有男仔送手鏈,甚至織頸巾畀佢,之後佢提議男仔送耳環,因為較易配襯.另一方面,麥明詩喺活動完咗之後,佢揸車同助手去咗到歌賦街食米芝蓮級拉麵, 離開時見到有警察抄牌,麥明詩即刻急急腳拎車走人,跟住同助手返咗屋企 ,大約過咗45分鐘左右,佢同助手先後拎住兩大袋嘢,再揸車返TVB.
(蘋果日報)


text:
黃之瀚 成為第一個喺台灣旅行法通過後訪問台灣嘅美國高官,而對中國激到最爆血管係,呢位華裔高官係香港人第二代,識聽講香港語文,係鷹派Tom Cotton幕僚出身,老婆係台裔人士,仲要佢一直以嚟都係反華,認為中國信唔過.對好多大中華膠最唔了解,正係反華嘅海外華裔,由 黃之瀚 到唔少南洋人背景嘅評論人,都係咁樣.
黃之瀚 呢啲海外華裔點樣變強硬派
黃之瀚 同 Zuckerberg老婆 Priscilla Chan都係海外華人第二代,點解政見分別咁大.其實一般嚟講,依家最憎中國嘅海外華裔,反而本身唔少識中文,甚至精通中文,或者香港語言,佢地好多就係睇到中國人點背信棄義,做嘢點仆街,所以反而採取反華立場.好似華裔印尼人,喺香港好多反華到爆,其實唔少中文好好,我都識聽講華語,問題係親眼睇到你共產黨點走數,明知你班友係人渣嚟,有啲良心都幫唔落中國.
同埋識中文,香港語或台灣語果啲,因為本身喺海外用另一個角度認識真實嘅中國,反而無大中華膠嘅幻想.Priscilla Chan呢啲問題就係唔識中文,一如有唔少中文欠佳嘅華裔印尼人,唔少反而成為毛澤東煽動政策下嘅受害者,因為果啲大中華膠幻想累人不淺,真正認識中國,反而可以拋棄對中國嘅幻想,甚至認為呢個國家係一個仆街國家,係一定要鏟除至對世界和平有好處.所以俾下一代識香港語好唔好,都要嘅,除咗係文化承傳,亦係一種注射文化疫苗嘅方法,否則大個咗至接觸,反而有可能無咗免疫力,就好容易中招.
海外華裔仲有一樣嘢可以抵禦呢啲文化侵略,就係本身都能掌握英文,以及西方歷史,我對中史好有保留,因為由司馬遷以嚟嘅修史方法,都好容易令歷史變成為當權者辯護嘅工具.所以寧可用讀西史嘅方法讀中史,因為讀中史讀得唔好又係好容易中毒,我就係細個對果啲傳統史學,特別錢穆果啲大有保留,我睇黃仁宇同柏楊果啲,反而少受好多不必要嘅毒素影響.大中華膠根本係一種思想毒素嘅結果嚟,唔好話,洋人都可能中.但如果你能抵抗,你就能抵抗中國到底.


text:
皮斯托雅 必去景點及伽波醫院附近酒店推介
伽波醫院附近酒店預訂
累積 10 晚,送 1 晚
仲可享精選酒店神秘優惠價
皮斯托雅必去推介 - 伽波醫院
想去 皮斯托雅 自由行?等 Hotels.com 帶你玩盡 皮斯托雅伽波醫院 啦!留意我地文章,話你知去皮斯托雅 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋皮斯托雅伽波醫院 附近有咩酒店,等你更加容易計劃行程,慳返酒店來回景點嘅時間.
皮斯托雅伽波醫院 自由行
去得皮斯托雅伽波醫院 自由行最緊要一定係揀啱日子去.一啲熱門景點例如,皮斯托雅 嘅 伽波醫院,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
皮斯托雅伽波醫院 交通
想去伽波醫院 暢順無阻濟,最好就係出發前,睇清楚皮斯托雅伽波醫院 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
皮斯托雅伽波醫院 必食必買攻略
皮斯托雅伽波醫院一直都係旅遊熱門地點,去到皮斯托雅伽波醫院,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
我地由鎮海坐巴士去沙上 , 都好快.
轉眼已經去到釜山西部客運站 , 落車後我地就入去巴士站大堂寄存行李先
因為呢度附近又有一個賞櫻好地方 : 三樂江邊公園櫻花路
(如果係釜山金海機場落機既 , 都可以坐單軌車去挂法 Renecite 站落車)
釜山市區可以坐地鐵去沙上站 (227) 既 3 號出口出
上左地面右手面就係 outlet
左手面就有個心心
沿路直行就係大型停車場 , 停車場再前 d 就係頭先落巴士既位置
呢度冇咩大型建築物 , 清風送爽 , 但我都繼續做下低頭族 , 因為地下係有得意野
行前 d 就見到 2 間大型超市 , 再前到就有電梯上行人天橋既
上天橋前 , 有張圖介紹下呢度有咩景點
上天橋之後 , 已經睇到遠遠有粉紅色既樹喇
而係天橋度又係有個心心
再行前就會見到長長既櫻花路喇
但真係唔會行得晒 , 完全係有心冇力.
而落天橋既位置 , 左面係無盡既櫻花路
右面又係
我選擇行左面既.
有媽媽帶 bb 黎行
呢度你會感覺到同 d 櫻花好 close , 因為路窄窄 , 兩旁既櫻花樹好近
差不多可以遮擋晒 d 陽光 , 真係行得好舒服
連清潔工人都可以係櫻花樹下午餐 , 真爽
其實呢條櫻花路既兩旁都有車行 , 有一邊仲係高速公路
如果有車飛快行過 , 就會出現大量既櫻吹雪*
(櫻吹雪 : 呢個詞語係我星期6睇 J5 既日韓台櫻花三角戀學 , 即係我之前講既櫻花雨)
呢條路真係好好行 , 係就係長左 dd , 我地都係向前行左 30分鐘 , 就返轉頭原路走了.
當然走前都要影一張咁既相
原文轉載自: http://wow.esdlife.com/space.php?uid=20275&do=blog&id=316722


text:
新春馬交行 (下)
第二朝當然例俾食個酒店早餐, 講真呢個自助早餐種類同質素竟然俾之前一晚個新春魚翅自助餐更好更多選擇. 亦因為之前一晚半肚上床, 呢個早餐簡直係救命恩人, 我可以話"喪食"45分鐘, 連白粥炒麵都唔放過. 當然喪食係有後遺症: 即刻番房大覺瞓...直至11:50! 突然彈醒, 即刻換衫執野退房.
原訂想去行mgm, 點知B話不如行新葡京啦. 入到去學劉小姐話齋: 原來都係不外如是. 但B都係建議等我去鉅記掃完貨後番轉頭響新葡京食個晏.
年初二澳門周街都係人, 誇過香港. 迫下迫下先去到鉅記, 再迫下近下先可買到野執番身彩出到黎. 望望錶, 咦? 我地搭四點半船而家係三點喎... 再行番新葡京食晏真係無乜時間, 呢一刻突然諗起我既澳門至愛: 福龍!! 我地即刻車轆腳走去睇下有無檯, 是關附近間間舖門外都有條長龍. 好在響佢地臨中場休息之前拎到檯, 當然又係嗌番例牌: 焗鴨飯同炒椰菜, 今次再加首次嗌既"芝士飽". 呢個芝士飽真係好味到無話可說, 至於兩個"舊愛"依舊美味非常. 又食又趕, 食到四點, 弊傢伙! 拿拿臨埋單散水, 好在剛好響附近截到的士即刻飛車直奔碼頭. 心諗咁遲再加上過關需時一定送船尾, 之但係今次過海關又其快, 終於又趕得切上船, 結束今次趕頭趕命凍冰冰既馬交行.
今次馬交行, 感受最深應該係B, 次次都係佢遇上超無禮貌又打尖既香港人又或者勁粗魯"不文明"既大陸人, 次次唔係推佢就係撞佢, 甚至有香港師奶打佢尖, B有禮貌同佢講都俾師奶話B打佢. 我諗中港融合終於見成效!
又響酒店見到以下文字, 真係笑左出黎, 擺到明針對中國籍顧客, 連座檯鐘都貼有呢句野, 認真醜怪.


text:
博客劍心喺日本居酒屋出醜事件,似乎隨住當事人公開道歉,店家接受道歉並刪 post 而暫告一段落.喺今次事件中批評劍心嘅人佔大多數,主調離唔開身為「日本達人」,卻喺日本做出咁丟臉嘅事.
呢道要公道講句:其實香港人喺外地丟臉都唔係第一日嘅事[1].訂咗旅館唔去,食嘢顧住影相,couchsurfing 唔同屋主交流,喺公眾地方行為不檢⋯⋯呢啲嘢只要有一單半單上到 Facebook,都會惹來群眾聲討,但頂多鬧半日就無咗件事,好少好似今次居酒屋事件咁持久.
所以,當你將果位博客睇成一個普通香港人,佢今次所受嘅待遇係唔公平,唔對等嘅.袒護佢嘅人大多會同意呢一點,同時指斥香港人(尤其代為道歉果班)玻璃心,崇日.
但事實係唔係咁呢?事實係「將劍心睇成一個普通香港人」呢個前設,本身就相當離地.姑勿論有人多年來靠偷圖偷片出 post 賺廣告費,靠一堆名銜呃飲呃食有幾咁乞人憎,你揹得起達人呢個朵,享受到身為達人嘅好處,就好應該有返達人嘅智慧同修養.無,你就係欺世盜名搵笨柒,罪加一等,被網民追住黎屌係應有此報.
你落街場 hea 踢,頂多被隊友寸鳩你尋晚扑完野今日跑唔郁;美斯場上散步被人 cap 晒片鬧仲叫佢「散步帝」,因為佢係球王美斯.你踢學界魯莽食紅牌返到更衣室會被教練屌幾句,碧咸世界盃踢人食紅牌被全英國屌足幾年,因為佢係萬人迷碧咸.夾硬話美斯同碧咸[2]「只係一個普通足球員」得唔得?實無錯架,不過離地囉.我都係普通足球員黎架,同美斯分返一半人工得唔得先?
保佢嘅人係咪全錯?未必.錯唔錯並非視乎你喺件事上面嘅立場,而係因為你提出嘅論點荒謬或離地 (or both).大眾對於有名氣(或者自我吹捧)嘅人有一定程度 expectation 係人之常情.喺批評香港人玻璃心之前,不如先顧掂自己離地離到上大氣層嘅問題丫?
[1] 不過就唔好同我講外國人都會咁呀.人類應該追求進步,而唔係好似支那人咁用臭蟲論打飛機.
[2] 用美斯同碧咸做比喻算係對佢兩個嘅侮辱,但鬼叫我諗唔到更適合而大家一睇就明嘅例子咩.sorry~


text:
對於婚紗鞋,一直沒有太大重要性,甚至身邊朋友都告訴我,影相也是著拖鞋,到最後,又慢慢覺得有d shot要抽高條裙跑下步,要坐高的話就會露腳,所以最後都聽從我的wedding planner - Karen意見,決定到各婚紗商場,又或者行下staccato,Joy& Peace個d留意下有無岩用ge款式.之但係,金都個d款真係不堪入目,雖然現成同訂都係同一個價錢,但都at least要$329以上,我覺得太唔 Reasonable的說,再行百利,呢邊ge款比較young,但係就相對更貴,起碼都要$500,所以即走了.
點算好呢? 女裝鞋店個d又唔夠grand,通常都比較大方.而婚紗商場ge又唔靚唔合心水,所以大比就強逼我一定要決定一樣野,究竟要買對好Bling 只在婚禮/影相當日著,定係買一對第日出到街,而個款較為grand的呢?最後身為淘寶控ge素素,都係決定上去淘下先再算.
因為我影相的晚裝會係奶黃色同桃紅色,加埋婚紗,大比就提議我買銀色的鞋,而且有閃粉的會較為適合,所以我就朝住呢個方向去搵,之後就發覺原來係very Easy Job~!真係有好多款啊~!而且價錢仲平到你唔信,靚過金都個d 10000倍.
淘足幾對,一齊集運落黎,所以接到淘點通知後就即刻去旺角提貨中心取貨了,以前好似係金雞廣場,依家搬左去家樂隔黎0個個柏裕中心,即係成日整電話都要去個度 XXD放工時間去到,地方都ok整潔wo~
職員用超快速超純熟ge方法就對好資料,隊左pack貨比我,真係好彩大比係我隔黎~~呢度本身又無袋提供,又大舊野.不過大家一收到貨第一件事都係即刻拆拆拆拆拆~~~好似打交咁~!哈哈哈哈
個Bench就係咁ga啦~呢度只係其中1/5,成行檯都係咁~!要搵位自已拆野,真係壯觀,同埋睇到大家有幾殘暴,哈
先拆大比的,竟然有獨立不織布袋,唔抵得tim~!哈哈哈
有少少camper ge影子,不過實物無網上圖咁靚仔~~btw~我一向都唔覺得男裝鞋靚,而且著長褲咩都遮晒,無所謂啦,哈哈哈,男裝鞋普遍都要三位數,呢對連國內運費都係RMB 110 ~!算係咁啦~!
而小比就一次過買了三對~!嘩哈哈~不過有兩對是同款的,只是怕size唔準,買2對唔同size確保有鞋著.首先係呢對4.5吋高的,因為前面都有platform,所以其實著上腳之後都係好舒服ge 3.5吋到,唔會話好似zara個d著左都唔知行唔行到咁高.幾舒服的.呢對鞋就原價RMB 76,加埋國內運費就RM86 only.真係抵,拎黎打小人都抵,哈哈.
不過拆袋後又發覺有隻腳ge鞋頭白了一塊,看來是因為磨到而甩了閃粉,究竟係送黎ge時候已經係咁,定自已回家過程整到?? 頭先係中心check貨都唔覺有野.不過唔打緊,好少野je~搽d膠水,吹返d銀粉就得,文具舖都搞得掂~!
而且我幾鍾意呢對鞋,除左係價錢以外,佢仲有2個著法,可以將橡筋同花花扣係後面之餘,亦可以放黎前面先著,我覺得2個著法都幾靚,而且後者仲可以防步跑幾步時有甩鞋ge情況出現,唔洗下下d腳趾拿實晒先跑~哈哈哈哈.
豬腳一對,都要影幅著上腳ge相比大家睇下ge~都唔錯,不過大比就話鍾意放後面,到時再算啦,反正見腳ge機會少之有少.
因為網頁上寫有好多買家feedback係偏小半號,所以可以著到37,38的我,就買晒2對返黎,最後真係38先岩我~哈哈.好彩黎緊都有好多朋友仔結婚,如果有朋友本身著36,37都得ge話,我願意送比佢,反正我keep住都無用,而個幾十蚊我都無謂收,就當是有好野一齊分享.而且呢對鞋閃得黎都幾大方低調,我可以留返黎去ball的時候著.
今次第一次用集運,計晒所有所有運費同鞋錢,都只係用左RMB 270就買左4對鞋,淘點集運落黎HK的是HKD 30.真係係HK點都無可能買到,男裝鞋係個d核突荷里活廣場都要$200以上,而且仲要亮面的,救命,今次淘回來的全部野我都好滿意,而且集運真係好方便,如果唔洗趕住用的話,都唔會再用順豐了,用集運 XD


text:
當煮腸,煮成臘腸
見到煮腸突然轉生成臘腸,開壇文一句抄考自歌詞嘅豪言壯語「生於二零一四有種責任」,令我原本都對煮熟後嘅臘腸仲有丁點期望,諗住向來帶領住離地中產離開地球大氣層嘅班底會有丁屎咁多改變,但再睇落去,感覺越來越唔對路.原本嘅路向係講述對香港嘅熱愛而產生嘅責任感所以煮腸先會熟成為臘腸,突然中間風格一轉,變成平時晌創業板上巿嘅公司管理層簡介嘅套路:公司由信託或基金去管錢,公司管理層無人可以獨大所以唔會話無左邊個公司就會瓜柴,更加唔會有人可以獨攬大權搞個大頭佛出來.
咦?點解會咁?原來暗金主係高振順!咁就講得通了.
高振順最善於做 project injection,即係平時大家成日聽到嘅財技.佢拎個殻番來,印一堆紙仔,啪個概念落去,將股價炒到上天,令紙仔變成真錢,再將個殻煎皮拆骨,散戶全輸,最終殻主一個獨贏.手鬆的話可以將個殻左手交右手過冷河,等錢使話都仲可以賣個殻出街,都仲值一兩億,你識玩,就根本無可能會窮.佢如果將臘腸睇成係佢其中一盤生意,佢要求加插呢類公式文字晌開壇文就言之成理了.而呢位高生,順帶一提,佢係福建幫背景的.咁福建幫又係咩料呢?好多人對福建幫嘅了解只流於「菜菜子」同「北角幫」嘅層面,但今時今日嘅福建幫已經唔再係咁流.大家所熟識嘅雜總晌福建做領導好多年,同福建嘅關係絕非尋常,而近年福建幫全力擴充商界版圖,現界嘅中華廠商會亦已由施榮懷擔任,更經常晌正苦各天活動出現及擔任搞手.你可以想像到,臘腸晌福建幫金主之下重生,仲要係財技能手突然變成中產本土媒體嘅暗金主之一,即或你唔係雜總肚入要條虫,都心中有數係咩一回事吧.
作為一間公司,風格如何當然要睇下乜水做管理層.臘腸嘅管理層可以講得上係明星陣容,不過兩隻字可以概括晒:文人.文人係咩人?文化監暴你知道吧!佔中三恥你知道吧!文人晌政治事宜嘅處事能力如何,大家晌雨傘革命呢七十幾日入面,應該體驗很深,應否再比文人帶頭,就睇你想要成事定係只想感覺良好.如果你唔計較結果,只在乎過程,或都你睇得好遠,諗住今日播下種子,四五十年後先收成,當下只需要階段性勝利就足夠的話,無論煮腸定係臘腸,都唔會令你失望.
但如果你計較結果的話,你仲可以對臘腸有期望?
而呢個開壇文最令人不安嘅係,佢地好希望營造一個中立持平嘅形像出來,堅持編採獨立之餘又會容納唔同嘅聲音.呢個口號對好多離地生物都很具吸引力,但做過傳媒嘅都會明白,所謂編採,就係基於老總嘅原則去定立方向,而如果你有幸去讀過傳理的話,更加清楚有價值嘅新聞唔單止係如實報導,而係記者如何去詮釋事件.既然係詮釋,根本就唔存在中立!作為以媒體自居嘅臘腸,連呢樣都做唔到,黎到呢一刻都仲係流於「左右各打五十大板以示自己落腳於兩者之間嘅中立不敗之地」,令人搖頭嘆息.
開壇文強調架構唔同左所以唔會因為一兩個人而令煮腸事件晌臘腸重演,但你真係相信核心人物走後嘅臘腸仲係一樣?你睇下強伯走左之後,成間壹仔係何等地迷失?而,牌面上臘場好強調無人有絕對權力,主動將權力淡化,一來可以令死士豪嘅敗走對臘腸嘅影響降低,亦令問責更難,正如正苦最常用嘅集體負責制一樣,集體負責等於無人需要負責,兩者著實有異曲同工之妙.
好戲尚在後頭,呢篇開壇文竟然刊登無耐就被消失了.因為寫得太白,有人驚覺不妙叫停,還是另有原因呢,絕對值得玩味.


text:
要講「古老嘅語言」,當然要講吓粵語.
「粵語歷史悠久,有數千年歷史,表達能力豐富,讀古詩抑揚頓挫,有豐富文化底蘊,係漢語嘅活化石……」
上面呢啲粵語嘅賣點,相信大家都耳熟能詳.近代嘅廣東人多數都有一種「大中華認同」,講粵語嘅人經常以「漢族文化繼承人」,「正統漢人」自居,認定粵語係中華文化嘅長子嫡孫,為住呢份畸型自豪感,繼而開始咗一連串保衞中華文化血脈嘅行動,要將粵語呢隻「古老語言」發揚光大.保護語言,我係絕對唔會反對嘅.作為香港人,我當然希望粵語唔會消失.但係與此同時,我發現可能大家太過愛粵語,而視野亦都過度狹窄,所以大家討論粵語嘅時候,基本上只係會同相距十萬九千里嘅北方官話/普通話做比較,從而得出一大推錯誤嘅理據作為自己理論嘅基礎.喺度我試吓客觀噉比較語言嘅「年齡」.
首先我問你一個問題.你覺得世界上邊隻語言最靚?法文?意大利文?我唔知道,我唔係藝術家,亦都唔係愛國主義者.我嘅基因淨係教識我分到人(編按: 女)靚唔靚,唔會分到語言靚唔靚.不過呢個係一個主觀嘅問題.你可以有你自己嘅原因去認定一隻語言靚或者核突--法文可以好性感,因為佢旋律優美,初而平坦繼而高亢;亦都可以話佢好核突,隻隻字都好似吐痰吐唔出噉.不過呢啲都唔重要,因為一個有好多主觀情感嘅人(我唔係)嘅主觀感覺,並無對錯.正如唐明帝鍾意大肥婆楊貴妃,我唔可以話佢錯,頂多可以話佢眼光獨特.
不過一講到邊隻語言老,邊隻語言後生,呢個就變咗一個客觀嘅問題.語言唔似樹,唔可以用樹紋去鑑別年齡.噉究竟點解大家成日話「某某語言有幾多幾多年歷史」?我試吓present幾種方法,睇吓大家buy邊樣.
方法一:搵返隻語言嘅生日日期
最理想嘅方法當然係搵返一隻語言幾時出世,幾時開始有人講呢隻語言.人究竟幾時開始識得講人話呢?我諗應該起碼都有20,000年.不過文字只不過得幾千年歷史,我哋無辦法用文獻去證明人類幾時識講嘢.
反而考古證據或者會幫到手,因為人類嘅頭部骸骨可以話俾我哋聽當時嘅人種有冇辦法發出可以辨義嘅聲音.噉邊一個地方最先有一啲似樣嘅頭骨,嗰個地方自然就係最古老嘅語言啦?噉又未必,因為 1)語言同種族唔係「一一對應」,有可能嗰啲古人頭腦發達,手腳簡單,最後俾講其他語言嘅民族消滅咗.
另外,你仲要假設唔同語言來源唔同,噉樣先至可以話一隻語言老過另一隻.假設語言只係得一個源頭,噉其實向上搵,世界上每隻語言一定會有共同嘅生日.如果你肯定語言有多過一個源頭,先至可以話有啲後生啲,有啲老啲.引伸落去,你話自己隻語言老啲,即係話自己嘅祖先進化勁的,大腦早啲出現腦側化(lateralisation),所以早的發展到語言.如果呢個理論正確嘅話,人類發展出語言嘅先後次序不一,我哋應該喺荒山野嶺入面搵到啲唔識講嘢嘅民族--不過由於我哋未無發現過唔識講嘢嘅部落,所以好難想像語言係獨立發展出嚟.
簡單噉講,用呢個方法嘅話,一係每隻語言有同一個源頭,冇得比較,一係隻隻語言都好古老,古老到你搵唔到佢幾時出現.
(註:其實有好少語言的確有「生日」.其中一個係Nicaraguan Sign Language,係一班俾人遺棄嘅聾啞人士喺完全冇外界影響底下發展出嚟嘅手語.)
方法二:語言名嘅歲數
– 另一個方法係睇個語言個名有幾耐
例如當我地話英文後生過Latin 即係話係Anglo-Saxon佔領Britain之前”English”都未係個個體,講Anglo-saxon嘅人唔覺得自己講嘅話叫做”English”,所以用語言嘅叫法去判斷,英文係後生過拉丁文,尚算言之成理.喺度我用兩個假想例子去引伸兩個問題.
(1)假設一個語言由於覆員過廣,經過幾百年變化直至互相不能溝通,但係由於該民族保留大量宗教禮節,所以有極強嘅種族認同,大家認為大家講嘅係同一隻語言,大家都認定自己係正宗.呢個時候究竟用乜嘢方法去論資排輩?當大家都用同一個名去叫自己嘅語言,用「語言命名先後」就冇辦法決定邊隻語言係長子嫡孫.
(2)喺熱帶雨林入面有兩個好戰嘅民族,就叫佢哋做太陽族同月亮族啦,太陽族嘅族人喺一場戰役入面將月亮族打敗,月亮族嘅男人全部死晒,月亮族嘅女人就做晒俘虜.呢一班被俘虜嘅女人生出嚟嘅仔女自然係太陽族嘅人,但係佢哋對住自己嘅仔女都係講月亮話.過咗兩代之後,太陽族原本嘅語言已經冇人識講,所有太陽族嘅人都係月亮媽媽湊大,實質上係講月亮話.好有可能太陽族喺歷史上好早已經有記載,但係太陽族嘅語言已經俾月亮族借屍還魂.
(3)有一班人喺一萬年前跨過一個海峽,之後由於地理原因冇辦法返去原居地.佢哋從來都冇同其他種族接觸,而由於內部係一個單一嘅群體所以自己都冇幫自己嘅語言改名.喺幾百年有人發現咗佢哋,就用佢哋叫「男人」嘅單字做佢哋個名.
以上幾個問題都帶出一個重點,就算語言好難用名稱嘅新舊嚟判斷歷史長短.
方法三:語言特徵
正如人老咗會皺皮,語言老同後生,會唔會有乜嘢表徵呢?曾經有語言學家認為某的特點關年紀事,例如越老嘅語言就越不規則.有學過英文嘅人都知道英文有好多不
規則既動詞(例: 明明go加ed係goed,但係「去咗」唔知點解會係「went」).其他「年老」嘅特徵包括
1. 名詞嘅分組 (class)
好似歐洲語言嘅「性」(gender)--即係狗係「陽」,貓係「陰」,細路仔係「中性」之類,冇實質意義嘅分組,
或者非洲班圖語(bantu)嘅名詞組,屬於唔同名詞組嘅字有唔同嘅文化特質
2. 構詞不規則
好似英文嘅複數有一組規則構詞 (名詞 + /s/,/z/,/Iz/) 同埋另外好多組不規則構詞 e.g. tooth -> teeth, mouse -> mice
3. 串法不規則
e.g. 英文 -ough 喺 though 係/ou/, 喺tough 係/^f/,喺through係/u:/, 串法同讀音唔係一對一嘅mapping
4. 音韻學
§ 聲既規則. E.g. 例如American English個/t/係unstressed既音節會變左做flap (or voiced t)
呢的複雜規則無咩用,就好似塊面的皺紋,越老越多,所以就有人認為喺一啲冇咁耐歷史嘅語言,會搵唔到呢啲要嚟都唔知做乜嘅元素.
咁我哋用搵皺紋嘅方法去判斷語言又點呢.上面講嘅皺紋,其實每個語言都有,不過會受到幾個因素影響.
(1)頻率效應
George Zipf(1965) 曾經提出過每個語言最常用嘅少數字頻度非常之高,而越後嘅字頻到會急速下降.
Zipf, George Kingsley (1932): Selected Studies of the Principle of Relative Frequency in Language. Cambridge (Mass.).
語言嘅變化同呢樣嘢好有關係.用得太多嘅字,會越嚟越短,所以會同一般頻度嘅字喺構詞,讀音,拼寫出現明顯差異.
同樣一啲少用嘅字,可能一般人成世人只會用幾次.呢啲字就會保留到好多舊有嘅特徵,唔會跟隨時代嘅洪流發生變化,所以又會同中檔頻度嘅字又唔同.
所以只要一隻語言不斷有人講,不規則化係在所難免.只要短短幾十年,隨住語言嘅使用頻率變化,就會有一啲新嘅不規則,新嘅皺紋.
用皺紋嘅數目去區分30同40歲嘅人,可能仲有可能.但係俾一班100歲同90歲嘅老人家你,我諗就冇乜可能喇.
(2)Creole化
另一個問題係「語言」嘅整容問題.當一個語言成為咗大城市嘅共通語,附近嘅人口為咗去大城市謀生,就會開始去學呢隻語言.學語言嘅天份人人高低不一,少不免呢班人會注入一啲自己嘅口音或者其他詞匯,啲文法或者構詞會有甩漏.久而久之呢啲大城市嘅語言都會漸趨簡化.
呢啲變化就好似幫一隻語言注入羊胎素噉,將一啲明明不規則嘅嘢逐一撫平.
就算真係有一個清單,可以教我哋點樣去推鑑定語言嘅年齡,基於諸多外在嘅因素,我哋都唔會有可能準確做到呢樣嘢
結論
如果你睇完咁多嘢之後都堅持有一部份語言「歷史悠久」,咁用最「傳統」嘅觀點,下面嘅語言歷史非常悠久,大家大可以放棄自己嘅母語去學:
– 如果要以人類歷史計算,我地應該去學南非嘅Xhosa語
– 如果要個語言佢早的當係獨立存在嘅個體, 就應該去學Latin, Greek 或者Amharic
– 如果要最不規則既語言 咁就去學Slovak
用上面嘅「條件」,粵語同埋任何形態嘅中文都「唔夠秤」,因為(1)人類歷史上,非洲嘅祖先用咗好多萬年先去到東亞,唔夠老(2)中文呢個名都係新嘅,粵語更加新,未到近幾百年都未有呢個概念,(3)任何粵語都冇乜不規則嘅形態化.
當一個語言學家話一個語言「年代久遠」,其實大多係一種修辭手法.正如我可以話我今日飲咗一杯年代好久遠嘅水一樣,並唔係真係認為兩杯水喺年代上有明顯差異.冇語言學家可以拎語言做carbon dating,所以大家根本唔應該太認真.
返去文章一開頭嘅問題
粵語係咪歷史悠久?係,因為粵語係人類語言嘅一部份,同所有其他人類語言一樣噉歷史悠久.
如果語言只係個工具,我鍾意用就得啦,使乜同其他人鬥? (我唔會因為iPhone新就唔用佢轉去用飛鴿傳書)
Read Full Post »


text:
坎頓市中心 必去景點及廣東美術館附近酒店推介
廣東美術館附近酒店預訂
累積 10 晚,送 1 晚
仲可享精選酒店神秘優惠價
坎頓市中心必去推介 - 廣東美術館
想去 坎頓市中心 自由行?等 Hotels.com 帶你玩盡 坎頓市中心廣東美術館 啦!留意我地文章,話你知去坎頓市中心 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋坎頓市中心廣東美術館 附近有咩酒店,等你更加容易計劃行程,慳返酒店來回景點嘅時間.
坎頓市中心廣東美術館 自由行
去得坎頓市中心廣東美術館 自由行最緊要一定係揀啱日子去.一啲熱門景點例如,坎頓市中心 嘅 廣東美術館,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
坎頓市中心廣東美術館 交通
想去廣東美術館 暢順無阻濟,最好就係出發前,睇清楚坎頓市中心廣東美術館 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
坎頓市中心廣東美術館 必食必買攻略
坎頓市中心廣東美術館一直都係旅遊熱門地點,去到坎頓市中心廣東美術館,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
奥盧 必去景點及奧盧大學附近酒店推介
奧盧大學附近酒店預訂
累積 10 晚,送 1 晚
仲可享精選酒店神秘優惠價
奥盧必去推介 - 奧盧大學
想去 奥盧 自由行?等 Hotels.com 帶你玩盡 奥盧奧盧大學 啦!留意我地文章,話你知去奥盧 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋奥盧奧盧大學 附近有咩酒店,等你更加容易計劃行程,慳返酒店來回景點嘅時間.
奥盧奧盧大學 自由行
去得奥盧奧盧大學 自由行最緊要一定係揀啱日子去.一啲熱門景點例如,奥盧 嘅 奧盧大學,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
奥盧奧盧大學 交通
想去奧盧大學 暢順無阻濟,最好就係出發前,睇清楚奥盧奧盧大學 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
奥盧奧盧大學 必食必買攻略
奥盧奧盧大學一直都係旅遊熱門地點,去到奥盧奧盧大學,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
霍恩 必去景點及二十世紀博物館附近酒店推介
二十世紀博物館附近酒店預訂
累積 10 晚,送 1 晚
仲可享精選酒店神秘優惠價
霍恩必去推介 - 二十世紀博物館
想去 霍恩 自由行?等 Hotels.com 帶你玩盡 霍恩二十世紀博物館 啦!留意我地文章,話你知去霍恩 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋霍恩二十世紀博物館 附近有咩酒店,等你更加容易計劃行程,慳返酒店來回景點嘅時間.
霍恩二十世紀博物館 自由行
去得霍恩二十世紀博物館 自由行最緊要一定係揀啱日子去.一啲熱門景點例如,霍恩 嘅 二十世紀博物館,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
霍恩二十世紀博物館 交通
想去二十世紀博物館 暢順無阻濟,最好就係出發前,睇清楚霍恩二十世紀博物館 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
霍恩二十世紀博物館 必食必買攻略
霍恩二十世紀博物館一直都係旅遊熱門地點,去到霍恩二十世紀博物館,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
最近我開始覺得有啲壓力同煩惱,煩無錢結婚,買樓同生仔,其實無乜特別,都係啲大家都煩緊嘅嘢嚟,然後各方人士都畀咗好多意見我,我又不妨同大家開心share吓.
「結婚平有平結,貴有貴結嘅啫,就咁簽張紙咪得囉!」
你話我港女我都係咁講㗎喇,結婚一生人一次,我真係接受唔到就咁簽張紙就算,起碼都要影返輯結婚相留念啦!至於擺酒,個人覺得係一件十級煩嘅事,要準備一大堆嘢,中間又一定會有好多鬧交位,可以話係自己攞嚟煩,但同時又係一件好開心嘅事,因為最親嘅人同朋友都會嚟祝福你,替你高興(唔熟嘅另計),所以真係好矛盾.
我有諗過旅行結婚就算(可能都唔平),但始終都應該同雙方家長親戚食餐飯,嗰度已經五圍以上,細搞同大搞其實好似差唔多,咁不如索性大搞.仲要我係獨女,即係掌上明珠,雖則父母口話無所謂,但心裡面點都會想個女嫁得好好睇睇吧?可能男友阿Mike比我更了解自己,佢淨係講咗句:「唔擺酒,第時老咗你一定會後悔,然後就怨我.」就完結咗我話旅行結婚呢個話題.
「是但租間屋先,然後結婚生仔,三個人排公屋囉!」
首先而家喺香港租間屋真係一啲都唔平,閒閒哋都萬萬聲,平嘅唔係無,劏房囉,村屋囉.你要諗吓得一份人工,要交租,水電煤費,交通費,飲食費,應酬費,仲要養埋老婆仔女,我真係唔知未來老公仔可以捱到幾耐,而最大嘅問題係每日有150個大陸同胞落嚟香港,佢哋無嘢做,甚至帶埋個小朋友嚟,一到埗就搵社工,區議員幫手,講到有咁慘得咁慘,大佬我點同你鬥呀?排到我一家三口破產或者抑鬱死我都肯定未排到間公屋返嚟啦.
「點都好,求其搵個盤上咗車先,樓價愈升愈快,你儲多年錢都追唔切!」 其實我真係明,即係我一年儲十萬,但係樓價一年升咗幾十萬,我儲嚟都廢,問題係最細嘅樓我都買唔起吖嘛大哥,同埋而家講緊買樓喎,唔係買棵菜喎,我要用晒所有積蓄,即係無限加班換返嚟嘅血汗錢去買,係一個好大嘅決定,點求其買呢,而且我唔係買嚟炒喎,我係自住,唔通梅窩長洲我又買喇喎(雖則都可能買唔起),我都要考慮返地點,配套,同埋一堆其他嘢.
「有仔襯嫩生呀,平有平養,貴有貴養啫.」
鬼唔知阿媽係女人咩,早生個小朋友會聰明啲,媽媽會復原快啲,我夠知啦.咁生完住邊吖?邊度搵錢養佢?即使唔學興趣班唔補習,淨係基本嘢都需要一舊錢啦.又或者我都算係一個有計劃嘅人嚟(如果容許的話),如果無一個穩健嘅經濟狀況同生活嘅地方,簡單啲講即係兩個人都未搞得掂,我係絕對唔會生小朋友,累咗佢又累埋自己,何必呢?
「問阿爸阿媽借首期囉,之後再慢慢還.」
你可以話我哋硬頸,我同阿 Mike 都偏向唔想問父母借太多錢,因為大家都只係生活喺一個好普通嘅家庭,老豆唔係李嘉誠,唔係隨手可以拎幾百個出嚟嗰啲,而且我哋都知道借咗未必有能力還,因為供樓會月月清,而父母係只會愈來愈老,大小毛病會開始出現,係好需要錢旁身.最近有喺手機apps睇過啲樓價,可以用高不可攀嚟形容,所以我哋都覺得無咁大個頭就唔好戴咁大頂帽,暫時都係儲住錢先啦.
其實我都係純粹呻吓,因為灰咗半日之後我發現灰都無用,慳啲使都無用,唔去旅行又點?唔食好嘢又點?就算你唔食唔玩又點?咪又係買唔到樓,與其點都係買唔到樓,不如好好享受人生,一年去一次旅行,放假去食好西,開開心心過每一日咪算囉,反正今日唔知聽日事,諗咁遠有鬼用咩.


text:
引用:
佢個open world個「系統」還好
有問題係佢地既「設定」
其實佢而家個系統應該要用落empire度,然後縮少2/3地圖....
每一章重要既戰役全部係由玩家來推進,只要唔行埋去果場戰役就唔會發生
但正常流程應該係我方比人壓住來打,玩家要盡快完成堆quest改變個節局,呢個都係無雙一直以來既傳統,鈴木為左同開放世界考慮到玩家會周圍走而作出妥協,改到成個世界係跟住玩家來走,結果就係即使係大戰你都唔會覺得緊張,因為你知道其他地方根本就唔會郁
同埋好多地方你雖然係去到,但係個城係打唔到,就算打到個中立城,過左一章後又會比返NPC
攻城又係好大問題,無論係攻城車,雲梯,其實原意係幫班友軍引入城,但如果唔係set到好似戰無咁有深紅士氣,玩家最有效既攻城方式一定係自己跳入城打爆對方,如果引入返戰無既士氣系統,成個攻城先會有意義
個戰鬥系統其實識玩打得幾爽,呢個都係呢隻game唯一可取既地方.以往既C系統打完就完左一套,但呢個可以不停咁連落去,相比起其實更似戰B3,如果佢果三招R技係可以係空中有派生會豐富好多,同埋唔鐘意冇哂堆buff技...
NPC AI可以話蠢到加零一,只要踢左落水對方係唔識游返上來,無雙5 D卒都識上岸啦
而海戰果幾場更加應該set隱形牆,一係架船要好大,你舢舨充炮艇一來唔好睇,二來成日打左D人落水又要等佢「歸位」真係痴線
從根據只要將HDR disable,減低個resolution可以升FPS來睇,佢既優化肯定係做到屎咁
二來就係家用機佢將成個可視範圍set到好高,咁多集一直垢病既隱形兵係消失左,打關口,大城真係可以見到好多人,但換返來就係FPS掉到就算上個世代都無法接受既情況
有好多setting都好白痴,例如血條顯示你一係enable,一係disable,但係一disable係戰場上連對方大將個名都消失埋,一開左你就會見到過百條血條係個畫面度...
而家你明明有材料做一碟普通既菜色,但係你D調味全部都係屎來....


text:
2017年2月26日星期日
車
最近見到呢個報導,解答咗個問題. 係舊年2016奧地利最多人買嘅五個品牌.
最多嘅牌子順序係VW, Audi, Opel, Ford, BMW.
奧地利平均每一千人有550架車.九個州中維也納擁有車嘅比例最低.
奧地利39%嘅車係十年車齡.差唔多每五架就有一架係15年車齡.
36 則留言:
車的密度都幾高回覆刪除回覆
如果唔係住大城市一定要有車先得.刪除
好正路嘅,全部喺德國車.回覆刪除回覆
歐盟關系,冇咗汽車入囗稅?回覆刪除
Volkswagen 呢度都幾流行回覆刪除
我係呢頸多數會見到 Citroën & Twingo 呢類, 間中又會見到 MINI Cooper回覆
Twingo我未聽過添.刪除
香港比較多新車.回覆刪除回覆
係咪政策唔想有咁多舊車呢?刪除
英國人都未必會揸英國車,以前歐洲車,依家日本車回覆刪除回覆
奧地利人想搵奧地利車依家冇可能.刪除
你寫錯了,係VW(福士)而唔係VM,差啲睇到我頭都大啊!回覆刪除
現時BMW已收購了VW,而Audi好似亦一樣被別的車廠收購了,聽說其中有中資的身影?回覆
Volkswagen個價ok,維修又無咁乸脷,夠實用,所以受歡迎回覆刪除
autoboom係咪真係德文字嚟㗎?google 翻譯做「汽車熱潮」, 幾得意喎 :p回覆刪除
雖然Opel係GM擁有,但我度未見過
VW之前有舞弊事件,應該唔多唔少影響咗銷路
點解維也納擁有車嘅比例最低呢?其他州無大城市咩?
又咩原因你度唔興日本車呢?回覆
Autoboom我仲以為係英文添,原來係自創外來語.刪除
維也納係城市同時又係一個州.相對有鄉村嘅州,車嘅比例當然冇咁高.
唔興日本車>唔知呢.
英文通常係將兩個字分開寫(auto boom),啲德文鍾意將幾個字痴埋一齊寫,所以咪問係唔係正宗德文字囉刪除
查咗奧地利地圖,維也納係喺Lower Austria州裡面,維也納同時又係一個州,甘即係州中之州囉?咁得意 :p
咁你有冇search吓仲有冇其他地方都有州中之州,縣中之縣呢?刪除
本來無,但聽你講我就走去8吓,但就搵唔到囉,唔知係真係無吖定係有但我未揾到,刪除
city-state (城邦)就有,但維也納係city又係state,唔係city-state,
咁我估多數都係無㗎喇,因為好似維也納呢種情況真係多舊魚,佢只係名義上係州啫,我估喺行政管理上都無乜影響
聽講N年前維也納係lower Austria州嘅首府.刪除
王老子幫我上面果個del咗佢,麻鬼煩😡回覆刪除回覆
Del咗咁我好辛苦打個幾個字都del埋喎,由佢啦.刪除
新加坡啲車多數最多係十年新.回覆刪除
王子有冇車牌?回覆刪除
我都係揸VW回覆刪除回覆
你嗰邊有冇入口稅?刪除


text:
31 JULY 2015(FRI)今日我地約埋SY哥哥一齊去挪亞方舟,主要係去做打工仔,齊齊參加《暑假特工大聯萌》呀~
其實我之前成日都好想帶小小豬去玩返工,等佢可以親身感受下各行各業嘅工作,等我問佢大個想做咩職業時都識答嘛.
不過其他機構嘅收費都不菲,我又唔知小小豬第一次玩時有咩反應,咁貴入場咩都唔肯玩咪唔抵.再加上影相控的我又唔可以幫小小豬影相,所以依啲返工活動我一直都係得個諗字.
之後係FACEBOOK見到挪亞方舟係暑假都有舉行同類活動,只要購買入場卷,唔需要再額外加錢,即係百幾蚊就可以玩盡五大職業,咁抵當然要嚟玩一轉啦!
我記得對上一次嚟馬灣都係剛剛結婚兩口子入嚟拍拖影相,當時就好似只係去左馬灣公園,當時挪亞方舟仲好似係起緊,所以今次我都係第一次嚟玩呀.
成日以為嚟馬灣係好難,但原來依家係旺角都有旅遊巴直接去挪亞方舟,唔洗半個鐘就入到去啦~
哈哈哈...入場啦,由於未夠鐘返工,所以兩位小朋友就化身成為導遊,拎住個地圖帶我地周圍行呀~
係未開始返工時,各位小朋友都會有一本活動通行証,除左有齊各項返工資料及換籌時間表之外,仲有由著名親子教育專家張笑容女士所設計囓「兒童品格強項中文問卷」,我地家長從觀察小朋友返工表現後填問卷,計下小朋友全日表現值幾分,可以有助了解你小朋友嘅性格,優點及能力呀~
小小豬今日第一份工就係做一個小小消防員,唔好以為只係玩,消防教官第一步就係教導小小消防員一啲消防知識,唔好話一班小小消防員,就連我地旁聽嘅家長都學識好多嘢呀~
消防教官仲請一位小朋友出去示範當身上有火時應該點做,估唔到小小豬會主動舉手 ,仲做得唔錯哦~
聽完理論課,消防教官仲即場示範正確使用減火筒(哈哈哈...我自己都係第一次見呀)~
最後就係模擬實戰,我地一眾媽媽就扮被困火警現場,一班小小消防員要帶我地及逃生三寶(鎖匙,電話,濕毛巾)一齊走過煙霧瀰漫嘅火警現場.當入到煙霧體驗區時,真係好逼真呀~
最後當然唔少得齊齊去救火啦~
小小豬依個小小消防員LOOK又真係幾有型,而且佢嘅表現真係有啲喜出望外,所以忍唔住俾個GOOD佢啦~
第二份工就文靜少少,做一個小小護士,學習照顧BB呀~
初頭小小豬都唔太願意去湊BB(可能剛才小小消防員實在太興奮了),不過見到SY哥哥換上護士制服,所以佢就肯跟埋一齊乖乖換衫.
先嚟由護士長教各位小朋友抱BB...同BB換衫...洗白白啦~
之後就到各位小朋友實習,先嚟同BB量下頭同身先~
然後除衫去洗白白,依個不細心嘅小小豬將個BB倒樹蔥咁,真係嚇C人呀~
無從入手嘅小小豬最後要護士長幫手一齊幫BB洗白白,之後去磅重~
最後就同BB著返衫仔~
最後就餵BB飲奶同掃風,當然小小豬又係粗魯咁對待BB啦,不過旁邊睇又真係幾好笑呀~
一向小小豬都係唔太鐘意玩BB,所以佢做得唔好我都唔會怪佢.不過係佢唔太願意做嘅情況下,又可以做到護士長嘅指示,只係粗魯啲咁解,所以我都當佢合格啦~
返左兩份工,唔好話兩位小朋友,我地大人都又攰又肚餓了,所以就齊齊去食個午餐休息一下啦~
兩位小朋友食完飯仲齊齊畫畫,好開心哦~
食飽飽又未夠鐘返工,就去玩下泥沙開心下,當然都係免費啦...哈哈哈~
食飽飽有氣力就可以返工,今次就去做醫生,真係未開始先興奮,兩位小朋友換好衫就已經玩不停啦~
一開始醫生姐姐就教小朋友一啲醫學常識,依兩位醫生姐姐講得生動又攪笑,所以唔止小朋友,我地家長都俾佢地吸引住呀~
學左醫學智識咁就要嚟實習下,由我地媽媽扮病人,小醫生幫我地睇症呀~
小小豬都扮到似層層,仲好詳細教我點食藥添~
做完門診就到入手術室,幫病人做手術啦~
好認真嘅小小豬幫病人做手術中,其實只係好簡單咁夾走啲粒粒,不過我地旁邊睇又真係幾得意呀~
小小豬做小醫生表現都唔錯,都算跟足晒所有程序,又好專心咁上堂,最攪笑就係又嚟每事問,醫生冇介紹大腸同小腸佢都會好主動咁問,佢嘅求知欲真係越嚟越大,不過某角度嚟講都係一件好事嚟,所以都俾個GOOD依個小醫生啦~
終於嚟到今日最後一份工,就係去做小警察,但原來最受歡迎就係依份工,因為真係好多人參加呀~
警長先同啲小警察講解警察平日工作~
然後就教小警察步操啦~
之後就摸擬場景,請小警察幫手解難,小小豬都好主動舉手,仲同SY哥哥一齊救出傷者呀~
最後就當然去到各小警察最期待環節,就係去射槍啦~
玩左成日其實小小豬係返小警察時,都已經係"謝謝地",不過都總算佢堅持乖乖地完成,所以都要俾個GOOD佢啦~
總括嚟講,小小豬今日返工表現都真係比我預期中好好多,都算聽導師話又肯去做,只係有時問題多左啲啲,同坐唔定啲啲,不過都算唔錯啦!
就係四份工嚟講,小小豬最鐘意次序係..消防員 ~> 醫生 ~> 護士(真係估佢唔到哦) ~> 警察,依家問佢大個想做乜,佢就好快話要做消防員,因為可以去救火(其實我估係因為有得玩水就真)!
其實仲有一份係小鑑證員我地今日冇去返工,因為玩左成日,唔好話小朋友,我地幾個大人都攰都唔願郁.其實今日我地今日全日都係去返工,挪亞方舟都仲有好多地方同工作坊冇去睇,所以留番下次啦,咁好玩地方小小豬話下次要再埋DADDY一齊玩呀!
不過,都要提一提佢地幾位導師,其實佢地同小朋友一樣扮演各職業,但佢專業同認真嘅講解,令我初時都以為依啲係佢正職,係後來我忍唔住問先知原來佢地嚟教堂時,之前都受過真正專業人仕訓練,所以先咁似模似樣呀!
真心推介依個活動俾大家,可以係遊戲中學習,價錢唔貴之餘又可以學到一啲專業智識,所以趁仲有半個暑假時間,搵日入去學返工啦!
等我俾少少溫韾提示大家先:
- 由於活動係需要係指定時間同地點換取各職業入場籌,每場名額20個,一啲熱門工作仲好快FULL,所以我地媽媽們可以做定功課,去挪亞方舟網址睇定換籌時間表,咁就可以教啱時間,打多幾份工啦!
星期四及五時間表:http://www.noahsark.com.hk/tra/pdf/promotion_105_poster_thur_fri.pdf
星期六及日時間表:http://www.noahsark.com.hk/tra/pdf/promotion_105_poster_sat_sun.pdf
- 另外小朋友衣著我覺得都係薄衫褲為主,女仔都唔建議著裙仔,因為啲制服係即時穿上面衫上,所以入面薄啲會舒服啲,行動都方便啲.小小豬就係因為著住POLO衫係底,所以攪到又熱又肥呀!不我見每次小朋友著完啲制服後,工作人員都會噴上消毒劑,所以都可以放心嘅!
- 講多樣優惠俾大家知,用指定信用卡(都係匯豐..恆生..中銀嗰啲)係挪亞方舟正門售票買入場卷,仲可以有正價85折優惠,折左都係成人$143/小童$118(唔知我有冇記錯..HEE HEE),仲唔係好抵!


text:
之前講過話要努力寫,終於寫第二篇了!決定由民宿開始講.
我係喺airbnb租,地點決定住喺上野站附近,因為就返我哋要去嘅目的地.
租果時已經鐵定係必須要近車站,因為只有我自己帶住Max嘛!本來想租喺正京城上野站對面果間酒店,但係又唔sure個站有冇電梯上地面,搵極都搵唔到有人話有!雖然好近,但考慮到走果陣如果好多行李,咁我自己一個又如何搬落樓梯呢?就係因為呢個原因而令我卻步,唔敢租呢間酒店.
由於個人理由,可以選擇嘅民宿唔多,結果只有兩三間可以揀.選擇呢間係因為佢寫話離上野站5分鐘步程,而且睇相望落大間啲.結果租咗之後先發現原來佢距離果個上野站出口,應該係最遠果個!咁果5分鐘其實就要加埋由站內行去出口果幾分鐘,實際上夾埋可能係15分鐘,因為出站後果5分鐘都寫少咗,實際行起上嚟都差唔多要10分鐘,尤其玩完返嚟,行路又再慢啲呢!攰丫嘛!
除咗對我嚟講太遠之外,第一日入屋已經聞到一陣味,唔識點形容,唔算好臭,係怪味…雖然怪,未至於係臭.最慘係個廁所就真係有陣臭味啦!唉…臭臭哋嘅up味.其實我個人又唔係太太太介意,所以尚可勉強接受.咁喺間房度又有種 cozy feel 嘅…
不過問題唔只呢兩樣,佢張床,林到不得了!如果係張梳化就好好,係張床就瞓得幾辛苦吓!
仲有,我哋第二晚,去完迪士尼返嚟,發現牆上有隻昆蟲!我好勇咁搵咗民宿本雜誌拍死佢!仲影咗張相以備不時之需!哈…
好啦!已經講完.基本上我唔會推薦呢間民宿嘅原因簡述如下:
1) 離車站太遠
2) 間屋有陣味,廁所有陣臭up味
3) 張床太軟林林,瞓得唔舒服
4) 有小昆蟲
揀民宿其實都係自己貪新鮮想試吓住!估唔到…咁樣.其實要講最唔好嘅地方都係太遠,其他嘅我個人嚟講仲勉強接受到.不過民宿嘛!又唔係酒店,位置緊係冇咁便利啦!或者係啦!要搵啲真係好近站嘅可能要住啲細站,咁其實又有得諗呀!
有咗呢次經驗,我覺得下次都唔會揀民宿多,如果要揀,就會小心啲,揀「真正」近車站嘅.但好可能會係啲細站,玩到好攰都要轉車返去果啲……咁,最後可能都係租返酒店!


text:
舊榭布魯克 必去景點及威廉赫特將軍公寓附近酒店推介
威廉赫特將軍公寓附近酒店預訂
累積 10 晚,送 1 晚
仲可享精選酒店神秘優惠價
舊榭布魯克必去推介 - 威廉赫特將軍公寓
想去 舊榭布魯克 自由行?等 Hotels.com 帶你玩盡 舊榭布魯克威廉赫特將軍公寓 啦!留意我地文章,話你知去舊榭布魯克 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋舊榭布魯克威廉赫特將軍公寓 附近有咩酒店,等你更加容易計劃行程,慳返酒店來回景點嘅時間.
舊榭布魯克威廉赫特將軍公寓 自由行
去得舊榭布魯克威廉赫特將軍公寓 自由行最緊要一定係揀啱日子去.一啲熱門景點例如,舊榭布魯克 嘅 威廉赫特將軍公寓,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
舊榭布魯克威廉赫特將軍公寓 交通
想去威廉赫特將軍公寓 暢順無阻濟,最好就係出發前,睇清楚舊榭布魯克威廉赫特將軍公寓 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
舊榭布魯克威廉赫特將軍公寓 必食必買攻略
舊榭布魯克威廉赫特將軍公寓一直都係旅遊熱門地點,去到舊榭布魯克威廉赫特將軍公寓,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
關於Forvo
Forvo 係全世界最大嘅發音指南,您可以喺喥搵到上百萬個詞彙及其喺唔同語言中嘅發音,佢哋係由世界各地嘅母語人士所錄製嘅.係咪好勁呢? 快啲加入我哋啦!
邊個建立Forvo?
建立Forvo 嘅初衷喺2007年誕生,直至2008年1月上線.單係一年,Forvo 就成為咗全球最大,超過200種語言嘅發音指南.
本網站由坐落於西班牙(Spain)聖塞巴斯提安市(San Sebastián)嘅Forvo Media SL 所有.如果閣下想瞭解更多Forvo 嘅資料,請聯絡我哋.
創辦人
以色列·龍東(Israel Rondón)
本人係網站策劃者,亦係Forvo 嘅創辦人,主理視覺方面嘅設計.我好樂意回覆閣下嘅電郵,真心㗎.
LinkedIn
菲力士·韋拿(Félix Vela)
我主要負責網頁諮詢及發展,熱衷於網絡開發.多多指教!
@felixvela(Twitter)
即將推出……
發音收藏;
發音評分;
地理位置:國家,地區及谷歌地圖(Google Map);
用戶排名;
聲音檔案下載;
通知系統;
詞彙翻譯;
論壇討論;
Forvo 應用程式介面;
Forvo 流動應用程式.
跟進我哋
閣下亦可以通過Twitter同我哋嘅網誌追蹤Forvo.
關於Forvo 嘅評價
其他人點樣評價Forvo 呢?


text:
好多人都問我,平日都番工都成日行商場,咁放假有咩節目呢?其實我同男朋友都有個特別興趣,就係帶埋腳架四圍自拍,今日就等我依莉詩介紹下 10個精選打卡好去處俾大家啦!所有地方都係搭公共交通工具,又唔便行好遠就去到,最重要就係無乜人,可以點影都得,一於揀個地方同另一半一齊去吧!
1) 屋邨的懷舊情懷 - 南山邨
南山邨係近年拍攝嘅熱點之一,有成 40幾年歷史嘅南山邨到處充滿懷舊味道.而街市上蓋嘅舊式兒童遊樂場,配合南山邨新長型嘅公屋設計,別有一番風味,好容易就影到既有日系風格又有香港風味嘅相片呢!不過因為接近民居,而且非常應聲,所以避免太早或太晚去,拍攝時亦不要太嘈.除咗影相,如果有心發掘,其實呢條屋邨有好多特色同人情味嘅一面,特別係商場嘅小食店同報攤等,都值得去支持一下.
出發最佳時間:落雨後有機會影到天空之鏡嘅效果.
影相位:彩虹橋有兩組,如果想影人細笠啲就去近樓嘅一組,如果想影人大頭一啲就可以去較遠嘅一組,會有不同效果呢!
交通:石硤尾港鐵站 B2 出步行約 5分鐘到達南山邨,再上街市頂層
▲ 自己都是屋邨妹,細個係公園跑跑跳跳成長,爬上呢個鐵架啲童年回憶番晒嚟!
2) 城市中的後山 - 嘉頓山
呢座深水埗同石峽尾之間嘅一座小山丘,叫名窩仔山,喃嘸山或水庫山,但因為係麵包廠旁邊,所以大家都叫佢做嘉頓山.上到去可以睇到整個九龍舊區嘅面貌,無論日景嘅懷舊感,還是夜景嘅萬家燈火,同樣係香港嘅特色.最重要係山路都係樓梯,並唔難行,適合平日疏於運動又想睇景嘅嘅情侶行,坐係度一邊影相,一邊談心都係一個唔錯嘅選擇.出發前仲可以先到嘉頓麵包廠食份懷舊嘅黑森林或者忌廉蛋糕,4點左右再出發上山都得.不過沿路唔會有街燈,所以上山前記得準備電筒同蚊怕水,方便日落後落山使用.
出發最佳時間:一年 365日都適合,不過如果知道第二日會落雨就千奇唔好去,因為一日落就會出現大量飛蟻,有次我哋急急走落山都唔敢開口講嘢呢!
影相位:未到山頂前會有一個只容納到 5-6人左右嘅平地,一般人都會直接行上山頂,不過如果想影到無其他人嘅自拍,可以停留係度一陣,之後先再上山頂.因為呢度會影到日落,所以好早就會有攝影發燒友擔凳仔霸位,而通道比較窄,放腳架自拍會有一定難度,最多都只能影半身或大頭.
交通:深水埗站 D2 出口再沿美荷樓旁邊嘅樓梯步行 6-10分鐘上山
▲ 日落後嘅 Magic Hour 配合深水埗嘅燈光,非常迷人.
3) 野餐賞花大草地 - 南昌公園
南昌公園遠離深水埗中心區,就好似城市中嘅一片綠洲,內有20,000平方米嘅大型草坪,亦係香港所有公園之中最大,亦因為有兒童遊樂場,公廁等設施齊備,唔少一家大細都會係草地上野餐,輕輕鬆鬆 hea 一日.而每年 3月公園中央嘅 30棵黃花風鈴木都會盛放,長長嘅黃金道路絕對係影相靚景呢!不過花期都較難掌握,上年我連續去咗兩個星期,一個星期未開花,另一個星期就掉晒落低了.
出發最佳時間:每年 3月都係黃花風鈴木嘅花期,一邊野餐,一邊賞花絕對係一大享受.
影相位:30棵黃花風鈴木中間嘅黃金道路可以影到好多花嘅效果.又或者可以將花辦砌成圖案自私影都得呢!
交通:港鐵南昌站 D1 出口,步行 10-15分鐘
▲ 黃花風鈴木嘅花期較難掌握,萬一落雨仲會掉晒係地,唔少人都會將散落嘅花瓣砌出圖案影相呢!
4) 偽文青單車行 - 白石角情人鎖
沙田城門河到吐露港嘅單車徑算係香港幾完善嘅一條單車徑,而且沙田,大學,大圍,大埔中途都有單車租,有啲甚至唔使行回頭路,可以係沙田租車,大埔還車,非常方便.單車徑嘅路都算平,推車位唔多,如果沙田租仲會有雙人單車同 3輪車租,最啱情侶同一家大細去.而沿路都有唔少靚景,好似創新路附近嘅鐵絲網圍欄就掛咗唔少愛情鎖,同情人踏到一半扮發現到都幾浪漫架!踩到盡頭嘅水陸墟仲可以叫碗豆腐花慢慢食添!
出發最佳時間:係大學站食完午餐,2點左右出發,邊影相邊踩,大約 4點可到單車徑盡頭嘅水陸墟.
影相位:途住單車徑其實都幾多影相位,除咗情人鎖外,中段嘅碼頭或者盡頭嘅水陸墟嘅海豚畫都係靚景呢!
交通:港鐵大學站 A出口,公廁後有單車租賃店,租車後,沿單車徑向大埔方向踩大約 20分鐘
▲ 雖然水陸墟地下嘅海豚畫大部份都脫晒色,但牆上嘅都仲好明顯,加埋部單車一齊影就夠晒文青啦!
5) 年月堆砌 - 心形石灘
烏溪沙心形石灘相信大家都聽過,最出名莫過於有一個用無數石仔砌成嘅巨心,不過近年有好多人仿傚,用石仔砌出不同字句,令原本嘅浪漫變到不再單純.還好的是,碼頭旁都有一個巨心,呢度比較少人,可以舒舒服服坐係度.而夜晚 10點後會熄街燈,可以清楚睇到星星呢!我平時都好鍾意同男朋友係度散步架!
出發最佳時間:退潮嘅時間可以清楚見到巨心
影相位:除咗最近海濱嘅心形石,其實碼頭旁都有一個,呢個比較少人知道,如果想影無人嘅自拍就最啱.另外,海濱公園嘅白色暸望台好有歐洲風格,都係一個唔錯嘅影相位.
交通:馬鞍山站 A1 出口穿過馬鞍山廣場,步行 10分鐘就到
▲ 近海濱嘅石灘比較多人,而且仲有好多用石仔砌嘅字,例如「祝福你」等,好像沒有了最初嘅單純.
▲ 除咗石灘,海濱公園嘅白色暸望台好有歐洲風格,一樣可以影到靚相架!
叫得做上集,下集仲有其餘 5個好介紹啊!記得留意啦~
更多情侶放閃必技!
(情侶自拍攻略)學識呢幾招女朋友包滿意!自拍婚紗 10大 拍攝 + 後製 技巧大公開 (上集)
(情侶自拍攻略)學識呢幾招女朋友包滿意!自拍婚紗 10大 拍攝 + 後製 技巧大公開 (下集)
(情侶自拍攻略) 呃like必備!自拍放閃 10大 必備 Pose
(情侶自拍)影出不一樣的放閃相!香港兩大主題樂園影相位逐個捉 (上集)
睇更多拍拖好去處!
FB: 依莉“詩”生活
IG: ErieDiary
網址:ErieDiary.hk
YouTube:Diary Erie


text:
29 AUGUST 2017(TUE)
依家我同小小豬都有一個習慣,就係當行到去果汁店時我地都會企一陣,偷師睇下有咩果汁可以整.
我地都見到好多唔同種類嘅蔬果汁都好有興趣,不過小小豬一見到西瓜就想試,但普通嘅西瓜汁又好似冇咁好玩,所以就嚟個西瓜雙重奏,整返一個冰凍嘅西瓜沙冰雪葩啦~
其實我都唔知得唔得,不過既然慢磨榨汁雪葩機可以榨出果汁之外,又可以整雪葩,所以我就一次過用晒佢兩個功能,試下整啦!
材料就只需要一個細西瓜~
將西瓜切成細塊,然後分成兩份.將其中一份西瓜粒放入冰格雪過夜(如果急食的話,最少雪起碼五小時),另一份就放雪櫃下格普通雪凍~
開始整嘅時候,就將普通雪凍嘅西瓜粒配用黑色榨汁螺芯磨頭,榨出純西瓜汁~
將已雪至結冰嘅西瓜粒由冰格取出,解凍五分鐘先~
然後就可以放入已換上粉紅色雪葩磨頭,壓出西瓜雪葩~
以三分一杯嘅西瓜汁再加上三分二杯嘅雪葩混合埋一齊,就可以變成西瓜沙冰,之後再加上一球西瓜雪葩,咁就係冰凍嘅西瓜沙冰雪葩~
初時都怕咁整會唔好飲,不過試左又真係唔錯,冰凍得嚟入口又帶有兩份口感,所以小小豬都話好食,仲嚟個密密加食添呀~
由於壓出嚟嘅西瓜雪葩無加任何防腐劑,所以最好就係兩日食晒啦~
唔止小小豬,就連我地兩個大人都好似比平時接觸多左生果,一得嚟就會整果汁/雪葩飲,其實都係一件好事嚟,姑終多食生果身體都會好啲,所以依個新玩具我地三口子都大愛呀!